এনেকৈয়ে আহে নেকি স্বাধীনতা জাহ্নৱী... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমহানগৰীৰ নিৰাপত্তাই এতিয়া ডাঙৰ প্ৰশ্ন। উত্তৰ-পূবৰ দুৱাৰমুখ স্বৰূপ গুৱাহাটীত যিমানেই জনসংখ্যা বৃদ্ধি পাইছে, তাৰ সমানেই বৃদ্ধি পাইছে অপৰাধ। কাৰ্যতঃ গুৱাহাটী অপৰাধীৰ ৰম্যভূমি হৈ পৰিছে। মহানগৰীত প্ৰতিদিনেই চুৰি-ডকাইতিৰ ঘটনা সংঘটিত হয় বুলি ক’লেও বেছি কোৱা নহয়।\n১৫ মে’ত গুৱাহাটী মহানগৰীত গ্ৰেণেড বিস্ফোৰণ সংঘটিত হোৱাৰ পাছত আৰক্ষীয়ে ২৪ ঘন্টা নৌহওঁতেই এই বিস্ফোৰণৰ আঁৰত কোন আছিল বিচাৰি উলিয়ালে। বিস্ফোৰণৰ সৈতে নাম সাঙোৰ খালে প্ৰাণময় ৰাজগুৰু, জাহ্নৱী শইকীয়াকে ধৰি কেইবাজনৰো।\nজাহ্নৱী শইকীয়া নামৰ মহিলাগৰাকীক বহুতেই অভিনেত্ৰী আৰু কবি বুলিয়েই জানে। দৈনিক কাকতত প্ৰায় কবিতা লিখে জাহ্নৱী শইকীয়াই। তেওঁ এক অভিজাত আৰু সম্ভ্ৰান্ত পৰিয়ালৰ কন্যা আছিল। দেখিলে কোনেও কল্পনাই কৰিব নোৱাৰে যে এই মহিলাগৰাকীয়ে এনে কাম সংঘটিত কৰিব পাৰে।\nমুখ চাই জাহ্নৱী শইকীয়াকে নহয়, মানুহ চিনা এতিয়া টান। কাৰ প্ৰভাৱত এই বয়জ্যেষ্ঠ মহিলাগৰাকীয়ে এনে পন্থা বাচি ল’লে সেয়া বহুতৰ বাবে এক ডাঙৰ প্ৰশ্ন। দীৰ্ঘদিন ধৰি কাব্য চৰ্চাৰে জড়িত জাহ্নৱী শইকীয়াৰ এই পৰিবৰ্তনৰ ইংগিত কিন্তু তেওঁৰ লেখা-মেলাৰ মাজতে আছিল।\nপ্ৰাণময় ৰাজগুৰুৰ সৈতে আটক কৰা মহিলাগৰাকীয়ে বিপ্লৱৰ প্ৰতি আকৰ্ষিত হোৱাৰ কথা ফেচবুকৰ জৰিয়তে মুকলিকৈ প্ৰকাশ কৰিছিল। তেওঁ প্ৰাণময় ৰাজগুৰুৰ এটা পোষ্টত লিখিছিল-\nপ্ৰাণময় ৰাজগুৰুৰ এটা পোষ্টত এইদৰে মন্তব্য দিছিল জাহ্নৱীয়ে…\n‘জীৱন সম্পৰ্কে, সংগ্ৰাম সম্পৰ্কে একোৱেই নাজানিছিলো। এখন ৰঙীন ওৰনাৰে চকু মুখ ঢাকি ৰাখিছিলো। আপুনিয়ে মোক পৰিচয় কৰাই দিলে জীৱনৰ লগত, সংগ্ৰমাৰ লগত, বিপ্লৱৰ লগত। এতিয়া মই মোৰ জীৱনৰ সঠিক মূল্য আৰু দায়বদ্ধতাৰ পৰিসীমা দেখিছো। সেইবাবেই দাদা বুলি মাতিলেও আপুনি মোৰ গুৰু, পিতৃ স্বৰূপ। জাতিৰ প্ৰতি আপোনাৰ প্ৰতিশ্ৰুতিক বাস্তৱ কৰাৰ স্বাৰ্থত প্ৰয়োজন হ’লে মোৰ জীৱন দি হ’লেও সহযোগ কৰি যোৱাৰ প্ৰতিশ্ৰুতি খাকিল এই ব’হাগৰ বিহুতেই।’\nজাহ্নৱীয়ে লিখা এই কথা কেইটাতে বহু অৰ্থ লুকাই আছিল। প্ৰাণময় ৰাজগুৰুৰ প্ৰতি থকা দায়বদ্ধতাৰ বাবেই তেওঁ তেওঁৰ প্ৰতিশ্ৰুতি বাস্তৱ কৰাৰ স্বাৰ্থত প্ৰয়োজন হ’লে জীৱন দি হ’লেও সহযোগ কৰাৰ প্ৰতিশ্ৰুতি দিছিল।\nএই ব’হাগতে এনে প্ৰতিশ্ৰুতি দিয়া জাহ্নৱী শইকীয়াই চিৰিয়াখানাৰ গ্ৰেণেড বিস্ফোৰণৰ সময়ত প্ৰত্যক্ষভাৱে জড়িত বুলি আৰক্ষীৰ তদন্তত পোহৰলৈ আহিছে। ১ মে’ৰ পৰা পাঞ্জাৱাৰীৰ ভাড়াঘৰত থকা প্ৰাণময় ৰাজগুৰুৰ সৈতে জাহ্নৱীৰ সম্পৰ্ক দীৰ্ঘদিনৰ।\nজাহ্নৱীয়ে তেওঁৰ কবিতা উচৰ্গা কৰিছিল প্ৰাণময় ৰাজগুৰুৰ নামত। ‘সাৰ্বভৌম স্বাধীন লক্ষ্যত অটল মোৰ পিতৃসম দাদা প্ৰাণময় ৰাজগুৰুলৈ উচৰ্গা কৰিছো’ বুলি কিছুদিনৰ পূৰ্বে জাহ্নৱীয়ে লিখিছিল এটা কবিতা। ‘অৰ্ঘ্য’ শীৰ্ষক এই কবিতাটো আছিল-\n৷ ⇌ ৷ অৰ্ঘা ৷ ⇌ ৷\nপিতাইয়ে কৈছিল —\nভাগি যোৱা আলিটো বান্ধিবলৈ\nএজন লাচিতৰ যাৰ বাবে\nদেশতকৈ মোমাই তুচ্ছ\nকছাৰী – কাৰ্বি\nআন একো নালাগে\nমাথো লাগে এখন বুকু\nতপত শীহেও শালিব নোৱাৰা\nদুখন হাতৰ পৰা\nখহি নপৰে যাৰ হেংদাং\nচিঙি পৰিলেও ডিঙি\nতুচ্ছ কৰি জীৱন\nচিঙিব খোজো আইৰ দুভৰিৰ পৰাধীনতাৰ শিকলি\nবুকুৰ শোণিত দি কৰিম\nঅসমী আইক ৰক্ষা\nসময় আকৌ আহিল\nঘৰ বিভীষণ তহঁত\nৰজাঘৰীয়াৰ ভৰি চেলেকি\nদেশ জাতিক বিক্ৰী কৰি\nতহঁতেই এদিন কৰা নাছিলিনে\nআইক ৰক্ষাৰ প্ৰতিজ্ঞা ?\nএতিয়া সাৰ পাইছে\nঅসমী আইক ভালপোৱা হেজাৰ সন্তান\nএইবাৰ হবই লাগিব\nচয় – নিশ্চয়\nস্বাধীন পতাকাৰ তলত\nজাহ্নৱীয়ে লিখিছিল কবিতা- ‘মৃত্যু নতুবা স্বাধীন পতাকাৰ তলত…’\nএকপ্ৰকাৰ মুকলিকৈয়ে বিপ্লৱক আগুৱাই নিছিল জাহ্নৱীয়ে। সেই কথা চকুত নপৰিল কেৱল তথাকথিত অসম আৰক্ষী আৰু চোৰাংচোৱাৰ। প্ৰাণময় ৰাজগুৰুৱেও কবিতাৰ মাধ্যমেৰে ফেচবুকত এনে কিছু কথা প্ৰকাশ কৰিছিল। লোকসভা নিৰ্বাচনৰ অন্ত পৰাৰ পাছত তেওঁ এটা পোষ্ট দিছিল। য’ত লিখিছিল-\n‘লোকসভাৰ নিৰ্ব্বাচন অসম মুলুকত শেষ হল ৷ বহুলোকেই চেকা লগা আঙুলিবোৰ দেখুৱাইছে ৷\nমোৰ পিছে আঙুলি- নখত চেকা লগা নাই ৷\nচেকা আছে বুকুত ৷\nচেকা আছে কলিজাত ৷\nগোলামীৰ . . . ৷\nসেই চেকা , সেই ঘাঁ শুকুৱাবই লাগিব ৷\nপৰাধীনতাৰ শিকলি ছিঙিবই লাগিব ৷৷৷’\nআনকি আলফাৰ প্ৰতিষ্ঠা দিৱসৰ দিনা আলফাৰ পতাকা দি প্ৰাণময় ৰাজগুৰুৱে ‘স্বাধীনতা মোৰ প্ৰিয় শব্দ। সকলোলৈকে মান্যানুসাৰে সম্ভাষণ আৰু অভিনন্দন যাঁছিলো’ বুলি পোষ্ট দি থৈছিল তেওঁ।\nস্বাধীনতা হেনো তেওঁৰ প্ৰিয় শব্দ…\nচিৰিয়াখানাৰ বিস্ফোৰণৰ সময়ত নিজেই স্কুটি চলাই আহিছিল জাহ্নৱীয়ে। স্কুটিৰ পাছত বহি অহা এজন যুৱকে নিৰাপত্তাৰক্ষীলৈ লক্ষ্য কৰি গ্ৰেণেড দলিয়াইছিল বুলি আৰক্ষীৰ জেৰাত স্বীকাৰ কৰিছে বুলি সদৰি হৈছে।\nপাঞ্জাৱাৰীৰ যিটো বাসগৃহত উদ্ধাৰ হৈছিল বিস্ফোৰক সামগ্ৰী\nফেচবুকত প্ৰাণময় ৰাজগুৰু আৰু জাহ্নৱী শইকীয়া দীৰ্ঘদিন ধৰি সক্ৰিয় আছিল। তেওঁলোকৰ প্ৰত্যেকটো পোষ্ট আছিল বিশেষভাৱে লক্ষণীয়। ২০ এপ্ৰিলত প্ৰাণময় ৰাজগুৰুৱে ফেচবুকত দিয়া তেনে এটা পোষ্ট আছিল এইটো-\nএই পোষ্টটোৰো আছিল চাগৈ বিশেষ অৰ্থ!\nপাঞ্জাৱাৰীৰ ভাড়াঘৰটোৰ পৰা দুয়োকে আটক কৰা সময়ত উদ্ধাৰ হৈছিল বিশাল পৰিমাণৰ বিস্ফোৰক, গ্ৰেণেড বনোৱা মেছিন আৰু ২৫ জাই গুলীসহ এটা পিষ্টল। সাধাৰণভাৱে অভিনয়, কবিতা লিখি থাকিলেও জাহ্নৱী শইকীয়া নামৰ মহিলাগৰাকীয়ে যেন ভিতৰি অন্য ধৰণৰ কাৰ্যকলাপত যে ব্যস্ত আছে, সেই কথা ছ’চিয়েল মিডিয়াৰ কাৰ্যকলাপৰ জৰিয়তেও বুজিব পাৰি।\n‘স্বাধীন ব’হাগ’ শীৰ্ষক এটা কবিতাত মন্তব্য দি জাহ্নৱীয়ে লিখা এটা মন্তব্য অতি তাৎপৰ্যপূৰ্ণ। কোনোবা এজনক কমেন্টৰ উত্তৰ দি জাহ্নৱীয়ে লিখিছিল- ‘… ধন্যবাদ দাদা, আই বন্দী হৈ থাকিলে কোন সতেনো বিহু পাতো। কেনেকৈনো মন মতলীয়া হ’ব আপুনিয়ে কওকচোন।’\nএয়াই আছিল জাহ্নৱীৰ দৃষ্টিভংগী…\n২০১৭ চনৰ ১৬ চেপ্টেম্বৰত জাহ্নৱীয়ে এটা ভিডিঅ’ পোষ্ট কৰিছিল। য’ত প্ৰাণময় ৰাজগুৰুৱে এক সংবাদমেল সম্বোধন কৰাৰ দৃশ্যাংশ আপলোড কৰা হৈছিল। সেই ভিডিঅ’টোত প্ৰাণময় ৰাজগুৰুৱে নিজকে কেপ্টেইন অনুভৱ চলিহা বুলি উল্লেখ কৰি কোৱা কথা আছিল এয়া-\nইতিমধ্যে চিৰিয়াখানাৰ বিস্ফোৰণৰ ৰহস্যৰ মেৰপাক খোল খাইছে। গ্ৰেণেড বিস্ফোৰণৰ পাছতেই অচিনাক্ত নম্বৰৰ সৈতে যোগাযোগ হৈছিল হেনো প্ৰাণময় ৰাজগুৰুৰ। সিমূৰৰ পৰা তেওঁক সোধা হৈছিল কাম হ’ল নে নাই। সেই প্ৰশ্নৰ উত্তৰ প্ৰাণময় ৰাজগুৰুৰ মোবাইলতে জাহ্নৱীয়ে দিছিল- ‘মিছন ফিনিছড’।\nইতিমধ্যে এই কাণ্ডৰে জড়িতৰ সন্দেহত গোলাঘাটৰ পৰা এজনক আটক কৰিছে আৰক্ষীয়ে। ইয়াৰ উপৰিও চিৰিয়াখানাৰ সুন্দৰপুৰৰ পৰা চিন্ময় লস্কৰ, নগাঁৱৰ চলচলীৰ পৰা ইন্দ্ৰমোহন বৰা নামৰ আন দুজনকো আটক কৰা হৈছে।\nসুন্দৰপুৰৰ পৰা আৰক্ষীয়ে আটক কৰা চিন্ময় লস্কৰ\nএটা সাংস্কৃতিবান পৰিয়ালৰ ছোৱালী জাহ্নৱী। কিন্তু জনমানসত নাই জাহ্নৱীৰ ভাল ভাৱমূৰ্তি। এজন চিকিৎসকৰ সৈতে তেওঁ বিবাহ পাশত আবদ্ধ হৈছিল যদিও ১১ বছৰ পূৰ্বে তেওঁলোকে পৃথকে থাকিবলৈ লৈছিল। উচ্চ পদস্থ আৰক্ষী বিষয়া, সাংবাদিক, অভিনেতা, সাহিত্যিকৰে জাহ্নৱীৰ আছিল সুসম্পৰ্ক।\nজাহ্নৱীয়ে চিৰিয়াখানাৰ বিস্ফোৰণৰ সৈতে জড়িত বুলি খবৰ পোৱাৰ পাছতে আচৰিত হৈছিল তেওঁৰ চিকিৎসক স্বামী। বিবাহ বিচ্ছেদ নোহোৱাকৈয়ে আতৰি থকা তেওঁৰ স্বামীৰ মতে যি কাম জাহ্নৱীয়ে কৰিছে, তাৰ শাস্তি পাব লাগে।\nএই বিস্ফোৰণৰ দুদিনৰ পাছতে সংবাদ মাধ্যমৰ আগত জাহ্নৱী শইকীয়াৰ প্ৰাক্তন স্বামীৰ ভাষ্য আছিল এয়া। সাহিত্য, সংস্কৃতিৰ লগত জড়িত হৈ জাহ্নৱীয়ে এই পথেৰে বাট বুলাৰ কথা অৱশ্যে তেওঁৰ ঘনিষ্ঠ সকলেও জনা নাছিল। চিৰিয়াখানা কাণ্ডৰ পাছত পোহৰলৈ অহা তথ্যই সকলোৰে চকু কপালত তুলিছে এতিয়া।\nজাহ্নৱীৰ ঘৰত উদ্ধাৰ হোৱা বিস্ফোৰক সামগ্ৰী, গ্ৰেণেড বনোৱা মেছিন আৰু সজীৱ গুলীসহ পিষ্টল\n১৫ মে’ৰ নিশা প্ৰায় ৭.৪০ বজাত চিৰিয়াখানাৰ চেন্ট্ৰেল মলৰ সমীপত বিস্ফোৰণ স্ংঘটিত হৈছিল। ১৬ মে’, ২০১৯ৰ পুৱা ৪ বজাত আৰক্ষীয়ে জাহ্নৱীৰ ভাড়াঘৰত অভিযান চলাইছিল। ১৭ মে’ত আদালতত হাজিৰ কৰাৰ পাছত জাহ্নৱী আৰু প্ৰাণময় ৰাজগুৰুক আদালতে ১০ দিনৰ আৰক্ষী জিম্মাত দিছে।\nমহানগৰীত কেৱল জাহ্নৱী বা প্ৰাণময় ৰাজগুৰুৱে নহয়, এনে ছদ্মৰূপী জাহ্নৱী আৰু থাকিব পাৰে। যিসকলক সাধাৰণতে মানুহে এনে কাণ্ডৰে জড়িত হ’ব পাৰে বুলি কল্পনাই কৰিব নোৱাৰে। ছ’চিয়েল মিডিয়াত মুকলিকৈ এইবোৰ কথা আলোচনা, মহানগৰীৰ মাজ মজিয়াত বাহৰ পাতি বিস্ফোৰক-মাৰাণাস্ত্ৰ লৈ কূটাঘাতৰ ষড়যন্ত্ৰ ৰচি সফল হোৱাৰ পাছতহে আৰক্ষীয়ে ইয়াৰ সন্ধান পালে।\nঅপৰাধীৰ ৰম্যভূমি হৈ পৰা মহানগৰ এতিয়া সকলোৰে বাবে ছফ্ট টাৰ্গেট গৈ পৰিছে। আৰক্ষী, চোৰাংচোৱাৰ সফলতাৰ কথা কৈও এইদৰে ঘাটি পাতি আক্ৰমণৰ ব্লু প্ৰিন্ট ৰচিবলৈ সক্ষম হোৱা সকলক কূটাঘাত সংঘটিত কৰাৰ পূৰ্বে আৰক্ষীয়ে কিয় ধৰিব নোৱাৰে সেই প্ৰশ্নৰ পৰা আৰক্ষীয়ে নিজক এৰাই চলিব নোৱাৰে।\nচিৰিয়াখানাৰ গ্ৰেণেড বিস্ফোৰণৰ পাছত আৰক্ষীয়ে সফলতা দাবী কৰিব পাৰে। কিন্তু এই কূটাঘাতৰ ব্লু প্ৰিন্ট কিয় কলিতেই মোহাৰিব পৰা সক্ষমতা নাই অসম আৰক্ষীৰ? সদায় কি অসম আৰক্ষী ‘চোৰ গ’লে বুদ্ধি, বৰষুণ গ’লে জাপি’ হৈয়ে থাকিব নেকি?\nপাহাৰৰ একা-বেকা বাটেৰে প্ৰধানমন্ত্ৰী নৰেন্দ্ৰ মোডী, চাওক VIDEO…\nফলাফল জনতাৰ হাতত! নিৰ্বাচনী প্ৰচাৰত মোডী নে ৰাহুল আগত…


Love Marriage Punishment: প্ৰেম বিবাহৰ শাস্তি ! ছোৱালীৰ পৰিয়ালে প্ৰথমে যুৱকক প্ৰহাৰ কৰে, তাৰ পিছত ব্যক্তিগত অংশ কাটি দিয়ে ...– News18 assam\nপ্ৰেম বিবাহৰ শাস্তি ! ছোৱালীৰ পৰিয়ালে প্ৰথমে যুৱকক প্ৰহাৰ কৰে, তাৰ পিছত ব্যক্তিগত অংশ কাটি দিয়ে ...\nদিল্লীৰ ৰাজৌৰী গাৰ্ডেন এলেকাৰ পৰা এজন যুৱকৰ গোপনঅঙ্গ (Genitals) কটা এক চাঞ্চল্যকৰ ঘটনা পোহৰলৈ আহিছে (Delhi Crime News)। ইফালে, দিল্লী আৰক্ষীয়ে হত্যা আৰু অপহৰণৰ ধাৰাৰ অধীনত এটা গোচৰ ৰুজু কৰিছে আৰু তদন্ত আৰম্ভ কৰিছে।\nLast Updated : December 24, 2021, 10:23 IST\nদিল্লীৰ ৰাজৌৰী গাৰ্ডেন এলেকাৰ পৰা এজন যুৱকৰ গোপনঅঙ্গ (Genitals) কটা এক চাঞ্চল্যকৰ ঘটনা পোহৰলৈ আহিছে (Delhi Crime News)। ইফালে, দিল্লী আৰক্ষীয়ে হত্যা আৰু অপহৰণৰ ধাৰাৰ অধীনত এটা গোচৰ ৰুজু কৰিছে আৰু তদন্ত আৰম্ভ কৰিছে। ডিচিপি (পশ্চিম) প্ৰশান্ত গৌতমে কৈছে যে বৃহস্পতিবাৰে চফদৰজং চিকিৎসালয়ৰ পৰা এটা পিচিআৰ ফোন আহিছিল য'ত কোৱা হৈছিল যে ৰাজৌৰী গাৰ্ডেনৰ ব্যক্তিজনক আঘাতপ্ৰাপ্ত অৱস্থাত চিকিৎসালয়লৈ অনা হৈছে।\nদৰাচলতে, ছোৱালীজনীৰ পৰিয়ালৰ সদস্যসকলে ঘটনাটো সংঘটিত কৰাৰ অভিযোগ আছে, কিয়নো তেওঁলোকে যুৱতীগৰাকীক পৰিয়ালৰ ইচ্ছাৰ বিপৰীতে পলাই যোৱা আৰু বিয়া কৰাত খং কৰিছিল। আনহাতে, তেওঁলোকে যুৱকজনক অপহৰণ কৰে আৰু প্ৰথমে তেওঁক প্ৰহাৰ কৰি পলাই যায় আৰু তাৰ পিছত তেওঁৰ ব্যক্তিগত অংশ কাটি সাগৰপুৰ অঞ্চলত পেলাই দিয়ে। যুৱকজনক বৰ্তমান চফদৰজং চিকিৎসালয়ত ভৰ্তি কৰোৱা হৈছে আৰু তেওঁৰ অৱস্থা সংকটজনক হৈ আছে। ইফালে, আৰক্ষীয়ে অভিযুক্তপক্ষৰ পৰা কিছুমান লোকক আটক কৰি জেৰা কৰি আছে।\nগোটেই কেছটো জানক\nদিল্লীত থকা ২২ বছৰীয়া ভুক্তভোগীৰ পৰিয়ালৰ লোকৰ বাসস্থান ৰঘুবীৰ নগৰত। তেওঁ সাগৰপুৰৰ এগৰাকী ২০ বছৰীয়া ছোৱালীৰ সৈতে প্ৰায় দুবছৰ ধৰি ডেটিং কৰি আছিল। কেৱল সেয়াই নহয়, দুয়োজনে পৰিয়ালৰ ইচ্ছাত বিয়া কৰিবলৈ সকলোকে সৈমান কৰিবলৈ চেষ্টা কৰিছিল, কিন্তু কোনেও সন্মত হোৱা নাছিল। যুৱকজন আৰু ছোৱালীজনী তেতিয়া ২১ ডিচেম্বৰত জয়পুৰলৈ পলাই গৈছিল। তাত দুয়ো এটা মন্দিৰত বিবাহপাশত আৱদ্ধ হৈছিল। তাৰ পিছত দুয়ো ২২ ডিচেম্বৰত দিল্লীলৈ উভতি আহিছিল আৰু ৰাজৌৰী বাগিচা অঞ্চলত আছিল। একে সময়তে, ছোৱালীজনীৰ পৰিয়ালে গম পাইছিল যে দুয়োজন তাত আছে।\nপ্ৰথমে ভয়ংকৰভাৱে প্ৰহাৰ কৰিছিল আৰু তাৰ পিছত...\nযুৱকজন আৰু ছোৱালীজনীয়ে ৰাজৌৰী বাগিচাত থকাৰ কথা শুনি ছোৱালীজনীৰ পৰিয়াল সেই স্থানলৈ দৌৰি গৈছিল। তাৰ পিছত দুয়োকে লগত সাগৰপুৰলৈ লৈ গৈছিল। এইটো অভিযোগ কৰা হৈছে যে ছোৱালীজনীৰ পৰিয়ালে প্ৰথমে যুৱকজনক আক্ৰমণ কৰিছিল আৰু তাৰ পিছত তেওঁক আন ঠাইলৈ লৈ গৈছিল আৰু তীক্ষ্ণ অস্ত্ৰৰে তেওঁৰ ব্যক্তিগত অংশ কাটি পেলাইছিল। যুৱকজনক সাগৰপুৰৰ এখন অৰণ্যত পেলাই দিয়া হৈছিল। আৰক্ষীয়ে তেতিয়া বৃহস্পতিবাৰে চফদৰজং চিকিৎসালয়ৰ পৰা এটা পিচিআৰ ফোন পাইছিল য'ত কোৱা হৈছিল যে ৰাজৌৰী গাৰ্ডেনৰ পৰা এজন লোকক আঘাতপ্ৰাপ্ত অৱস্থাত চিকিৎসালয়লৈ অনা হৈছে।\nFirst published: December 24, 2021, 10:23 IST\nCrime NewsDelhiLove Marriage


অথ মোৰ ফচল পুৰাণ – সাৰদা শ্ৰেষ্ঠ – ফটাঢোল\nJuly 1, 2018 দৈনন্দিন\tLeaveacomment\nঅথ মোৰ ফচল পুৰাণ – সাৰদা শ্ৰেষ্ঠ\nমোৰ মূৰটো বৰ এটা সাৰুৱা নহয় । গোবৰেৰে ভৰা বুলিও ক’ব নোৱাৰোঁ, থকা হ’লেও ভালেই হ’লহেঁতেন । কাৰণ গোবৰোতো এবিধ ভাল সাৰেই । তথাপি যি অলপ ৰৈছেগৈ তাৰেই কেতিয়াবা চেষ্টা কৰোঁ ফচল অলপ অৰ্জন কৰিবলৈ । মন যায় দিয়কচোন নিজৰ ফচল অৰ্জনৰ সুখ ভোগ কৰিবলৈ । কেতিয়াবা মূৰটোত বীজ কিছুমানে ঠন ধৰি উঠিবলৈ উচপিচাই উঠে । সময়ৰ শৰ সময়তে মাৰিব পৰাটো বুদ্ধিমানৰ কাম । সেয়ে বীজবোৰ ৰুই দিওঁ বুলি ঠাইকণ বিচাৰি মোবাইলটোকে তুলি লওঁ । কাগজ আৰু কলমৰ সৈতে সম্পৰ্ক এতিয়া অহি নকুলৰ লেখিয়া হোৱাগৈ নাই যদিও কিছুপৰিমাণে সেই লেখীয়াই হৈছেগৈ । মোবাইল টিপিবলৈ বৰ সহজ লাগে দেখোন ! ক’ত কাগজ কলমডাল বিচাৰি থাকিমগৈ ! নিত্যান্তই জৰুৰী নহ’লে কাগজ কলমে মোৰ স্পৰ্শৰ সুখ নাপায় । বেচেৰা কেইটাইলৈ কেতিয়াবা বৰ দুখ লাগে জানেনে ! কেতিয়াবা কিবা কামৰ বাবে চুকত আমন জিমনকৈ বহি দেহ বিচাৰৰ গীত গাই থকা কাগজ কলমক আনি ধূলি মাকতিবোৰ আঁতৰাই আলফুলে তুলি লওঁ । সেইসময়ত সেই হালৰ আনন্দৰ সীমা নাথাকে । হালেই বৰ আশাৰে দন্ত নিকটাই মোলৈ চাই থাকে । কেতিয়াবা বহু চেষ্টাৰ পিছতো হাতৰ কলম হাততে ৰৈ থাকে । কাগজৰ উকা বুকুখন ফুটুকীয়া নীলা আখৰেৰে ন সাজত জিলিকিবলৈ পোৱাৰ আশাত মোলৈ হা কৈ চাই থাকে । খুব কমেইহে সেই হালৰ আশা পূৰণ হয় । বহুসময়ত সিহঁত হামিয়াই হিকটিয়াই থকাত আকৌ আগৰ ঠাইত শোৱাই থৈ দিওঁগৈ । দিনৰ পিছত দিন মাহৰ পিছত মাহ সিহঁত হাল আজিলৈ সাৰ নোপোৱা হ’ল ।\nঅ’ … মই কি কৈ আছিলো … অ’ কৈ আছিলো, মোৰ মূৰত যিখিনি অৱশেষ আছে তাৰেই কিছু ফচল অৰ্জনৰ বাবে ঠাইকণৰ কথা । তাকেই ক’বলৈ গৈ কিখন যে বকলা মেলিছোঁ ! কি কৰোঁ কওঁকচোন, কথাত কথা বাঢ়েই ।\nমূৰত থকাখিনিৰে খেতি কৰোঁ বুলি ঠাই বিচাৰি অৱশেষত ফেচবুককে মেলি লওঁ । এইখন অতি উপযুক্ত ঠাই । ইয়াতকৈ উপযুক্ত ঠাই ইহজনমত আন ক’তো বিচাৰি পাবলৈ নাই । মানে আমাৰ বেজবৰুৱাদেৱৰ ভাষাত -“পৃথিৱীৰ ক’তো বিচাৰি জনমটো / নোপোৱা কৰিলেও পাত ” ।\nফেচবুক ইংৰাজী শব্দ । কিছুমানে ইয়াৰ প্ৰতিশব্দ মুখপুথি ব্যৱহাৰ কৰে । সেইদৰে য’ত আমি আমাৰ ভাববোৰ প্ৰকাশ কৰো, মানে টাইমলাইনক সময়সূচী হিচাপে লিখে । ভাল লাগে, বৰ ভাল লাগে । নিজৰ ভাষাক এনেকৈ ৰক্ষা কৰিবলৈ চেষ্টা কৰা দেখিলে মনটো সেউজীয়া বাগিচা হৈ যায় । ইয়াতেই কিন্তু পৰন্তু আহি যায় । এটা দুটা ইংৰাজী শব্দক অসমীয়া পোছাক পিন্ধাবই লাগিব বুলি মই একো কাৰণ নেদেখো । ইতিমধ্যে আমি বহু দেশী-বিদেশী শব্দক আমাৰ শব্দ ভাণ্ডাৰত ঠাই উলিয়াই দিছোঁৱেই । হাজৰিকাদেৱে জানো কোৱা নাই – “কিছু ল’ব লাগে/ কিছু দিব লাগে/জীণ যাবলৈ হ’লে” । তাতে আমাৰ বহু সুন্দৰ নিভাঁজ শব্দবোৰ আজি মৃত্যুৰ গৰাহত । আনহে নালাগে আমাৰ ভাষাৰ সুৰীয়া সম্বন্ধ বাচক শব্দবোৰ লোপ পাবলৈ হয়তো আৰু বেছি দিন নাই ।\nএইখিনিতে মোৰ জীৱনত ঘটা এটা আমোদজনক ঘটনাৰ কথা উনুকিয়াব খুজিছোঁ । পুৱা এঠাইলৈ যাবলৈ বুলি মেজিক এখনত বহিছোঁ । ওচৰত কেইবাজনো সহযাত্ৰী । মেজিকত ওলমি অহা হেণ্ডিমেনে সকলোৰে ভাড়া তোলাত লাগিল । মই মোৰ গন্তব্যস্থানৰ ভাড়া দিলো । মোৰ কাষতে বহা বয়সস্থ মানুহজনে ভাড়া দি ক’লে – “বিজুলী-বাতিৰ কাৰ্যালয়লৈ যোৱা বাটত ৰাখি দিবা” । হেণ্ডিমেন বিমোৰ হ’ল । “বিজুলী-বাতিৰ অফিচ ? এইফালে ক’ত বিজুলী-বাতিৰ অফিচ আছে ?” – হেণ্ডিমেনজনে নিজকে প্ৰশ্ন কৰাৰ লগতে যাত্ৰী সকললৈ আশাৰে চাই পঠিয়ালে, কিজানি কোনোবাই জানে ! সকলো যাত্ৰী নিশ্চুপ । দুই এজনে ক’লে যে এনে অফিচ এইফালে নাই । ময়ো অলপ সময় তভক মাৰিলো । হঠাতে মনত পৰিল, ক’লো – “অ’ ইয়াৰ আগৰ ষ্টপেজত আপুনি নামি যাব” । হেণ্ডিমেন জনক ক’লো – “মানুহজন ইলেকট্ৰিচিটিলৈ যোৱা ষ্টপেজত নামিব”। হেণ্ডিমেনজনে তেতিয়া ঠিকেই বুজিলে । সেয়ে স্থান-কাল-পাত্ৰ চাইহে কথা কোৱাই মংগল ।\nউহ ! দেখিলে….কথাত কেনেকৈ কথা বাঢ়ে !\nবাৰু সেইবোৰ ইয়াতে সামৰি আচল কথালৈ আহো । বুকুত উকমুকাই থকা অনুভৱবোৰক শব্দৰ জালত বান্ধি থওঁ বুলি ফেচবুক খুলি লোৱাৰ লগে লগে চকুত পৰে নটিফিকেচনবোৰ । আগতে বন্ধুৰ সংখ্যা তাকৰ আছিল, ঠিকেই আছিল । লাহে লাহে বন্ধুৰ সংখ্যা হুৰহুৰাই বাঢ়িল, বন্ধুত্বৰ হাত আগবঢ়ালে হাতখননো কেনেকৈ কোঁচাই থওঁ । এনেকৈ হাত আগবঢ়াই দিওঁতে দিওঁতে মোৰ হাতখন দীঘল নহ’ল ঠিকেই, পিছে বন্ধুৰ তালিকাখন লগাতকৈ বেছি দীঘল হ’ল । যিহওঁক তেওঁলোক মোৰ ফেচবুকীয়া একাউন্টৰ অলংকাৰ হিচাপে সজাই ৰাখিছোঁ । মৃত্যুৰ পিছত কমচেকম ভগৱানৰ ওচৰলৈ গৈ ক’বলৈ হ’ব – “মই কি কৰিলো নকৰিলো সেইবোৰ পিছৰ কথা । জীৱনত ভালেমান বন্ধু অন্তত গোটাইছিলো”। বন্ধুসকলৰ আকৌ মোলৈ বৰ চেনেহ ! নিজে সৃষ্টি কৰা গোটবোৰত মোক আদৰ সাদৰকৈ নি আথেবেথে বৰপীৰা পাৰি দিয়ে । সোধ-পোছ মাৰা গুলি । এতিয়া মই তিনিশৰো অধিক গোটৰ সদস্য । ইমানবোৰ গোটত সক্ৰিয় হোৱা মোৰ বাবে দুৰূহ কাম । সেয়ে বলে নোৱাৰা শিলক পৰি নমস্কাৰ কৰোঁ । তদুপৰি মেচেঞ্জাৰৰ দৌৰাত্ম্যৰ কথা নকলোৱেই বা । কি কৰোঁ ? সেইবিধক অলাগতিয়াল বুলি দলিয়ায়ো পেলাব নোৱাৰি । তাতো বহু গুৰুত্বপূৰ্ণ কথাৰ আলোচনা হয় প্ৰায়েই । সেয়ে সাতে সোতৰই অলপ চলপ দৌৰাত্ম্য সহ্য কৰি লওঁ । সেইবোৰত চকু কাণ মুদি নিজৰ কাম আৰম্ভ কৰোঁ বুলি লওঁহে আকৌ চকুত পৰে বন্ধুসকলৰ ধুনীয়া ধুনীয়া আপডেটবোৰ । বাঃ … প্ৰকৃতিৰ কি যে মোহনীয় ফটো ! ইছছ …. অনুপম চিত্ৰকলা ! কি যে শব্দৰ সমাহাৰ ! থৰ লাগি চাই ৰওঁ । সেইবোৰত লাইক, কমেন্ট নিদিয়াকৈনো কেনেকৈ থাকোঁ ! মোৰ অনুভৱ সিমানতে শেঁতা পৰে । পিছ মুহূৰ্ততে নিজকে চম্ভালি লওঁ, নাই ….নাই…. এইবোৰ চব বাদ । মই মোৰ নিজৰ কাম কৰোঁ । নাই …. এইবাৰো নেচেল । কথাতেই আছে নহয়, ভবা কথা নহয় সিদ্ধি ……. । সেই ফেচবুকীয়া মায়াজালত বন্দী হৈ যায় মোৰ নিৰীহ মন । বিভিন্ন বন্ধুৰ মনপৰশা লেখা, বিভিন্ন ভংগীত উঠা বন্ধু সকলৰ ফটো …. আৰু যে ক’ত কিমান ৰঙৰ পোহাৰ লৈ আহে বিভিন্ন জনে । মই নিজকে হেৰুৱাই পেলাওঁ । সেই একেই কাম লাইক, কমেন্ট । নিজে একো ফচল আৰ্জিব নোৱাৰিলেও আনৰ ফচলবোৰ দেখি ভাল লাগে । মনলৈ প্ৰশান্তি আহে । কিন্তু সদায় পৰিস্থিতি একে নাথাকে । কেতিয়াবা ফেচবুকলৈ আহি বহুদিনলৈ মনটো অশান্ত হৈ যায় । ফেচবুকৰ খোলা মঞ্চ পাই এচাম মানুহে অযথা তৰ্কবাদেৰে উত্তাল কৰি বোকাময় কৰি তোলে ফেচবুকৰ ৰঙে ৰসে ভৰা সুন্দৰ মজিয়া । উহ ! বিষবাষ্পৰে বিষাক্ত হয় পৰে ফেচবুক । এইবোৰে বহু দিনলৈ মনটো বিষাদেৰে ভৰাই ৰাখে ।\nথানবান হোৱা মনটোক বুজাই পৰাই স্থিৰ কৰোঁতে ভালেমান দিন পাৰ হৈ যায় । হাঁহাকাৰবোৰ পাহৰি মনটো সেউজীয়া হৈ পৰাৰ সময়তে থিৰাং কৰোঁ – এইবাৰ হয় ৰঙামাটি নহয় গুৱাহাটী । সাৰ পানী দি মোৰ ফচল ভালকৈ চহামেই এইবাৰ । সংসাৰৰ জাল জঞ্জাল মাৰি উশাহ সলাই কী-পেডত টক টক টককৈ আঙুলিৰে টিপি টিপি শব্দবোৰ সজাই যাওঁ এফালৰ পৰা । অ’ মোৰ ফচলে এইবাৰ এঙামুৰি দি উঠিবলৈ আৰম্ভ কৰিছে । এইবাৰ মোৰ পথাৰ ফলে ফুলে জাতিষ্কাৰ হ’বই । মোৰ উছাহত বান আহে । “হেৰা, মোৰ অমুকটো ক’ত, তমুকটো ক’ত ? অমুকটো দিয়া, তমুকটো কৰা ।কিনো মোবাইলটো পিটিকি থাকা ? ফেচবুক খেলি থাকিলেই হ’বনে ?” খঙে গৈ মূৰৰ চুলি আগ পাইগৈ । উৱা ! ফেচবুক কিবা খেলেনে মানুহে !! কিমান গুৰুত্বপূৰ্ণ কাম থাকে ! বুজিলেহে । মোৰ উছাহৰ বানত খৰাং নামে । নাই, নহ’ব । ইহ জনমত নহ’ব ।\nমোৰ ফচল পুৰাণ ইমানতেই ইতি পৰে ।\n« দত্তনী বাইদেউ আৰু ৰঙিলী মাহীৰ কথা – মনালিছা গগৈ\nগণিতীয় প্ৰেমাপাদ্য – চাও খূন শিৱ ডেকা »


নিমাতীৰ নাওঁ দুৰ্ঘটনাত সন্ধানহীন দুজন ব্যক্তিৰ সন্ধান ওলোৱা নাই, হঠাৎ ক’ত হেৰাই গ’ল সাঁতোৰাত পাকৈত চিকিৎসক ডাঃ বিক্ৰমজিত?– News18 assam\nAssam Boat Accident: নিমাতীৰ নাওঁ দুৰ্ঘটনাত সন্ধানহীন দুজন ব্যক্তিৰ সন্ধান ওলোৱা নাই, হঠাৎ ক’ত হেৰাই গ’ল সাঁতোৰাত পাকৈত চিকিৎসক ডাঃ বিক্ৰমজিত?\nAssam Doctor Missing: ডাঃ বিক্ৰম ব্ৰহ্মপুত্ৰৰ কোবাল সোঁতত উটি গৈ কোনো নিৰ্জন চাপৰিত আবদ্ধ হৈ আছে নেকি ! এই আশাৰে বৰ্তমান সকলোৱে বাট চাই ৰৈছে ।\nLast Updated : September 11, 2021, 07:34 IST\nনিমাতীঘাটৰ সমীপত যোৱা বুধবাৰে বিয়লি সংঘটিত ভয়ংকৰ নাওঁ দুৰ্ঘটনাত সন্ধানহীন হৈ থকা দুজন ব্যক্তিৰ এজন হ’ল যোৰহাটৰ চিকিৎসক ডাঃ বিক্ৰমজিত বৰুৱা । মাজুলীলৈ বদলি হোৱাৰ পূৰ্বে যোৰহাট চিকিৎসা মহাবিদ্যালয় চিকিৎসালয়ত কৰ্মৰত আছিল বিক্ৰম । জীৱনৰ প্ৰতিটো ক্ষণেই আনন্দৰ মাজেৰে পাৰ কৰিব বিচৰাটো ডা: বিক্ৰমৰ এটা বিশেষ গুণ আছিল । সেয়েহে বিভিন্ন শ্ৰেণীৰ লোকৰ মাজত এজন খোলা অন্তৰৰ মানুহ হিচাবে জনপ্ৰিয় আছিল বিক্ৰম । নিঃস্বাৰ্থ ভাবে বহুতকে সহায় কৰিবলৈ আগবাঢ়ি যোৱা গুণৰ বাবে বহুতৰে মাজত পৰিচিত নাম আছিল ডাঃ বিক্ৰম । ডাঃ বিক্ৰম সন্ধানহীন হৈ থকাৰ খবৰে সেয়েহে বহুজনৰ বুকুত তোলপাৰ লগাই আছে ।\nমাজুলীত কৰ্মৰত ডাঃ বিক্ৰমৰ ক’ভিড ডিউটি আছিল । সেয়েহে বিয়লিৰ ফেৰীখনত মাজুলীলৈ গৈছিল । কণমানি দুই সন্তান আৰু পত্নীক বিদায় জনাই গতানুগতিক ভাৱে ঘৰৰ পৰা মাজুলীলৈ ওলাই গৈছিল বিক্ৰম । কিন্তু বুধবাৰৰ অভিশপ্ত ফেৰী দুৰ্ঘটনাৰ পিছৰে পৰা বিক্ৰম সন্ধানহীন হৈ থকা খবৰে বিচলিত কৰি তুলিছে সকলোকে ।\nদুই সন্ধানহীন লোকৰ সন্ধানত যোৰহাট জিলা প্ৰশাসনে এন ডি আৰ এফ , এছ ডি আৰ এফ তথা ভাৰতীয় বায়ুসেনা বাহিনীৰ হেলিকপ্টাৰৰ সহায়ত উদ্ধাৰ অভিযান অব্যাহত ৰাখিছে । এই উদ্ধাৰ অভিযানলৈ সহযোগিতা আগবঢ়াইছে গোলাঘাট জিলা আৰু কাজিৰঙা ৰাষ্ট্ৰীয় উদ্যান কৰ্তৃপক্ষইয়ো । ডাঃ বিক্ৰমজিত বৰুৱাৰ বন্ধুৰ তালিকাত আছিল একাংশ প্ৰশাসনিক বিষয়া , আৰক্ষী বিষয়া আৰু সাংবাদিক । সকলোৱে অতি উদ্বিগ্নতাৰে বাট চাই ৰৈছে বিক্ৰমৰ সন্ধান ওলোৱালৈ । যোৰহাটৰ উপায়ুক্ত তথা শীৰ্ষ প্ৰশাসনিক বিষয়াসকলে উদ্ধাৰ অভিযানৰ তদাৰক কৰি আছে । শুক্ৰবাৰে ডাঃ বিক্ৰমৰ বাসগৃহত কেন্দ্ৰীয় মন্ত্ৰী সৰ্বানন্দ সোণোৱাল উপস্থিত হৈ পৰিয়ালটিক সমবেদনা জ্ঞাপন কৰে।\nনাওঁখন ডুব যোৱাৰ কেইমুহূৰ্তমান পূৰ্বে পিঠিত এটা বেগ লৈ থকা এজন লোকে আনখন নাঁৱলৈ যাবলৈ পানীত জাপ দিয়া এটা ভিডিঅ'ই বহুতকে উদ্বিগ্ন কৰি ৰাখিছে । একাংশই ধাৰণা কৰা মতে আনখন নাঁৱৰ পৰা দলিয়াই দিয়া এ়ডাল ৰচিত ধৰিবলৈ সাঁতুৰি অহা এই লোকজনেই হৈছে ডাঃ বিক্ৰম । কিন্তু এটা শক্তিশালী শৰীৰৰ অধিকাৰী তথা সাঁতোৰাত পাকৈত চিকিৎসকগৰাকী হঠাৎ ক'ত হেৰাই গ’ল সেই কথাই সকলোকে উদ্বিগ্ন কৰি ৰাখিছে । আনহাতে সেই লোকজনেই ডাঃ বিক্ৰম আছিল নেকি বা চিকিৎসকগৰাকীক শেষ মুহূৰ্তত কেনেদৰে দেখা গৈছিল সেই বিষয়ে যদিহে নাওঁখনত উপস্থিত থকা কোনো লোকে দেখা পাইছিল সেয়া জনাবলৈ ডাঃ বিক্ৰমৰ পৰিয়ালে সকলোলৈকে আহ্বান জনাইছে ।\n" বিক্ৰমৰ বুধবাৰে নিশাৰে পৰা কভিড ডিউটি আছিল । তেওঁ ভালদৰে সাঁতুৰিবও জানে । কিন্তু হঠাৎ কি হৈ গ’ল আমি বুজি পোৱা নাই । বিক্ৰমক ফেৰিখনত শেষ অৱস্থাত যদিহে কোনো লোকে দেখিছিল , তেওঁ কি কৰি আছিল বা ভিডিঅ'ত দেখা লোকজনেই বিক্ৰম হয় নেকি তাৰ যদিহে কোনো প্ৰত্যক্ষদৰ্শী আছে অনুগ্ৰহ কৰি সেই বিষয়ে আমাক তথা প্ৰশাসনক জনাবলৈ অনুৰোধ কৰিছো ।", অতি উদ্বিগ্নতাৰে ডাঃ বিক্ৰমৰ চিকিৎসক পত্নী ডাঃ অৰুণিমাই এনেদৰে কয় ।\nসকলোৰে মনত এতিয়াও আছে কিছু আশা । কাৰণ জীৱনটো হাঁহিৰে উপভোগ কৰি ভাল পোৱা তথা আনকো হাঁহিবলৈ অনুপ্ৰাণিত কৰি অহা ডাঃ বিক্ৰম ব্ৰহ্মপুত্ৰৰ কোবাল সোতত উটি গৈ কোনো নিৰ্জন চাপৰিত আবদ্ধ হৈ আছে নেকি ! এই আশাৰে বৰ্তমান সকলোৱে বাট চাই ৰৈছে । হঠাৎ যেন ডাঃ বিক্ৰমৰ মাতষাৰ শুনা পোৱা যাব , " এই দোষ্টি , যেনেতেনে বাচিলো দেই ...। নতুন অভিজ্ঞতা হ’৸যল । ব্ৰহ্মপুত্ৰৰ মাজৰ নিৰ্জন বালিচৰত কেইদিনমান থাকি চাবি না ..."\nFirst published: September 11, 2021, 07:11 IST\nAssam Boat TragedyDoctorjorhatMissing Person


শিশুটিক মাতৃদুগ্ধ কিয় খুৱাব লাগে? — বিকাশপেডিয়া\nমূল পৃষ্ঠা / স্বাস্থ্য / শিশুৰ স্বাস্থ্য / শিশুটিক মাতৃদুগ্ধ কিয় খুৱাব লাগে?\nশিশুটিক মাতৃদুগ্ধ কিয় খুৱাব লাগে?\nশিশুটিক মাতৃদুগ্ধ কিয় খুৱাব লাগে? সেই বিষয়ে লিখা হৈছে ।\nমাতৃদুগ্ধ হৈছে প্ৰকৃতিৰ এক অমূল্য অৱদান। মাতৃদুগ্ধৰ উপকাৰিতা আৰু প্ৰয়োজনীয়তা সম্বন্ধে বৰ্তমান সমাজব্যৱস্থাত বহুধৰণৰ চিন্তা-চৰ্চা হৈছে। এই সম্বন্ধে মানুহৰ মনত থকা ভুল ধাৰণাসমূহৰো লাহে লাহে অৱসান ঘটা দেখা গৈছে। সমগ্ৰ বিশ্বৰ প্ৰায় ৮০ শতাংশ মহিলাই(শিক্ষিত বা অশিক্ষিত) শিশুক মাতৃদুগ্ধ সেৱন কৰোৱাৰ পোষকতা কৰে।\nবজাৰত প্ৰচলিত বিভিন্ন কোম্পানীৰ দ্বাৰা উৎপাদিত কৃত্ৰিম গাখীৰৰ পয়োভৰৰ মাজতো মাতৃসকলে দুগ্ধপান পদ্ধতি গ্ৰহণ কৰাটো ভৱিষ্যত মানৱ সমাজৰ বাবে এক গুৰুত্বপূৰ্ণ দিশ। অৱশ্যে কিছুসংখ্যক মাতৃয়ে শিশুক স্তনদুগ্ধ খুওৱাৰ ক্ষেত্ৰত কিছুমান সমস্যাৰ সন্মুখীন হ’বলগা হয় আৰু তাৰ ফলস্বৰূপে তেওঁলোকে সাময়িক বা স্থায়ীভাৱে স্তনপান কৰাবলৈ অৱহেলা কৰা দেখা যায়।\nএই সমস্যাবোৰনো কি আৰু সেইবিলাক কেনে ধৰণেৰে সমাধান কৰিব পাৰি- এই কথা গুৰুত্বসহকাৰে আলোচনা কৰা দৰকাৰ।\nস্তনপান হৈছে এটা স্বাভাৱিক স্ততঃসফূৰ্ত পদ্ধতি। নিজৰ শিশুটিক মাতৃদুগ্ধ পান কৰোৱাই সকলো মাতৃয়ে আনন্দ উপভোগ কৰে আৰু এক পৱিত্ৰ কৰ্তব্য জ্ঞান কৰি সূচাৰুৰূপে এই কাম পালন কৰে।\nকোনো ধৰণৰ সমস্যাৰ সন্মুখীন নহয়। অন্যহাতে কিছু সংখ্যক মাতৃয়ে এই ক্ষেত্ৰত কিছু সমস্যাৰ সন্মুখীন হয় যাৰ ফলস্বৰূপে তেওঁলোকে স্তনপান বন্ধ কৰি দিয়ে আৰু অন্যান্য কৃত্ৰিম গাখীৰ শিশুটিক খুৱাবলৈ প্ৰয়াস কৰে।\nদুগ্ধপান সকলো মাতৃৰ ক্ষেত্ৰত নিশ্চিত কৰাবলৈ হ’লে মাতৃগৰাকীক গৰ্ভাৱস্থাৰ পৰাই স্তনপানৰ সম্বন্ধে আগতীয়াকৈ প্ৰস্তুত কৰোৱাটো হ’ব প্ৰথম আৰু প্ৰধান কাম। এই কথা আমি প্ৰত্যেকে মনত ৰখা দৰকাৰ যে স্তনপান সম্বন্ধীয় জ্ঞান মাতৃগৰাকীৰ বাবে পৰম্পৰাগত নহয়, বৰং সময় সাপেক্ষে আহৰণ কৰা জ্ঞান বা অভিজ্ঞতাহে।\nযিহেতু স্তনপান এটা কাৰ্য্য সমাধান কৰি আহিছে। কিন্তু ইয়াৰ দ্বাৰা এই কথা প্ৰতিপন্ন নহয় যে প্ৰত্যেক মাতৃয়ে সূচাৰুৰূপে এই কাম সমাধান কৰিবলৈ সক্ষম হ’ব। আমাৰ চিৰাচৰিত গাঁৱলীয়া সমাজখনত অভিজ্ঞ বয়ষ্ক মাতৃ বা আইতাকে এইক্ষেত্ৰত সদ্যজাত কেঁচুৱাটিক কেনেকৈ গাখীৰ খুৱাব লাগে এই সম্বন্ধে দিহা পৰামৰ্শ দিয়ে। বহু সময়ত গাঁৱে-ভূঞে স্বাস্থকৰ্মী সকলেও মাতৃসকলক এই বিষয়ে পৰামৰ্শ আগবঢ়ায়।\nদুগ্ধপানৰ ক্ষেত্ৰত প্ৰতিগৰাকী মাতৃয়ে কেইটামান দিশলৈ মন দিব লাগিব -\n১)প্ৰসৱ হোৱাৰ এঘন্টাৰ ভিতৰতে কেঁচুৱাটিক গাখীৰ চুপিবলৈ দিব লাগে।\n২)প্ৰথম দুগ্ধকণ(Colostrum) শিশুটিক বাবে অতিকে দৰকাৰী।\n৩)কেঁচুৱাটিক সঘনে গাখীৰ চুপিবলৈ দিয়া প্ৰয়োজন।\n৪)প্ৰথমাৱস্থাত মাতৃদুগ্ধ কম পৰিমাণে নিঃসৰণ হ’লেও সেইখিনিয়ে শিশুটিৰ প্ৰয়োজনীয়তা পূৰণ কৰিব পাৰে।\n৫)কেঁচুৱাটিক স্তনপান কৰোৱাৰ ফলস্বৰূপে মাতৃগৰাকীৰ জৰায়ু সোনকালে সংকুচিত হয়- যাৰ দ্বাৰা মাতৃৰ ৰক্তক্ষৰণ সোনকালে বন্ধ হয়।\n৬)স্তনৰ আকাৰ বা আকৃতিৰ ওপৰত দুগ্ধ উৎপাদন বা স্তনপানৰ সফলতা নিৰ্ভৰ নকৰে।\n৭)কৃত্ৰিম আহাৰ অৰ্থাৎ অন্যান্য গাখীৰ শিশুটিৰ বাবে বিপদজ্জনক।\nগৰ্ভাৱস্থাত ল’বলগীয়া স্তনৰ যতন -\nগৰ্ভৱতী মাতৃৰ স্তন পৰীক্ষা কৰটো প্ৰত্যেক স্ত্ৰীৰোগ বিশেষজ্ঞৰ দৈনন্দিন পৰীক্ষাসমূহৰ অৰ্ন্তভুক্ত অন্যতম কত্তৰ্ব্য। স্তন চেপেটা, ওভোটা(Inverted) বা অপ্ৰয়োজনীয় ভাৱে দীঘল হ’ব পাৰে। স্বাভাৱিক আকৃতিৰ স্তন বাহিৰলৈ ওলোৱা বা উন্নত(Protructile) হ’ব লাগে।\nযিসকল মাতৃৰ স্তন চুটি, কিন্তু পীনোন্নত(Protructile) তেওঁলোকে ভালদৰে স্তনপান কৰাব পাৰে। কিন্তু ভিতৰফালে সোমাই থকা অৰ্থাৎ ওভোতা(Inverted) স্তনৰ ক্ষেত্ৰত সন্তান জন্ম হোৱাৰ পিছৰ অৱস্থাত কিছুমান বিশেষ যত্নৰ প্ৰয়োজন হয়। গৰ্ভৱতী অৱস্থাত Nipple Shield আদি ব্যৱহাৰ কৰা অৰ্থহীন।\nগৰ্ভাৱস্থাৰ দ্বিতীয় তিনিমাহৰ ভিতৰত(Second Trimester) স্তনৰ গ্ৰন্থি বা কোষসমূহত গাখীৰ জমা হ’বলৈ ধৰে।\nএইক্ষেত্ৰত মাতৃসকলে গাখীৰ নহ’ব বুলি ধাৰণা কৰিব নালাগে। বৰং সফল স্তনদুগ্ধ সেৱনৰ বাবে গৰ্ভৱতী মাতৃগৰাকীক মানসিকভাৱে প্ৰস্তুত কৰাবহে লাগে।\nগাখীৰ কিমান সঘনাই খুৱাব -\nশিশুটিয়ে যেতিয়াই বিচাৰে স্তনপান কৰিবলৈ দিব লাগে। বিশেষকৈ জন্মৰ প্ৰথম কেইদিন অনিয়মীয়াকৈ গাখীৰ খাবলৈ দিব লাগে। অৱশ্যে জন্মৰ এদিন বা দুদিনৰ সময়ছোৱাত কেঁচুৱাটোৱে অতি কম সময়ৰ বাবেহে গাখীৰ খাবলৈ বিচাৰে।\nকাৰণ সেই অৱস্থাত বেছিভাগ সময় সি শুইহে থাকে। তিনিদিনৰ পিছৰে পৰা সি সঘনে খাবলৈ বিচৰা হয়। দ্বিতীয় সপ্তাহৰ পৰা বহুসংখ্যক শিশুৰ গাখীৰৰ প্ৰতি আগ্ৰহ আগতকৈ কমি যায় আৰু লাহে লাহে এক নিয়মীয়া সময়ৰ ব্যৱধানতহে সি গাখীৰ খাবলৈ বিচাৰে।\nপ্ৰত্যেক শিশুৱে এটা নিৰ্দিষ্ট সময়ত দ্ৰুতগতিত বঢ়া দেখা যায় আৰু এইখিনি সময়তে সিহঁতে অধিক পৰিমাণে গাখীৰ খাবলৈ বিচাৰে। সাধাৰণতে দেখা যায় যে জন্মৰ পাছৰ তৃতীয় সপ্তাহ, ছয় সপ্তাহ আৰু তিনিমাহ বয়সৰ সময়ছোৱাত এনেধৰণৰ পৰিৱৰ্তন দেখা যায়।\nএইখিনি সময়ত কিছু সংখ্যক মাতৃয়ে ধাৰণা কৰে যে তেওঁলোকৰ গাখীৰ শিশুটিৰ প্ৰয়োজন অনুপাতে পৰ্যাপ্ত হোৱা নাই আৰু সেয়ে শিশুটি ভোকাতুৰ হৈ পৰিছে।\nআৰু সেয়ে তেনে অৱস্থাত কৃত্ৰিম গাখীৰ খুৱাবলৈ অগ্ৰসৰ হয়। কিন্তু মাতৃসকলে এই কথা জানি থোৱা উচিত যে শিশুটিৰ গাখীৰৰ চাহিদা(Demand) বাঢ়ি গ’লেও মাকৰ সঘনাই খাবলৈ দি থাকিলে- সি তাৰ প্ৰয়োজনীয় গাখীৰখিনি খাবলৈ পাব আৰু লাহে লাহে আমনি কৰিবলৈ এৰিব।\nগাখীৰ খুওৱাৰ সময় সীমা -\nস্তনপান কৰোৱাৰ কোনো নিৰ্দিষ্ট সময় সীমা নাই। কাৰ্যক্ষেত্ৰত দেখা যায় যে সঠিকভাৱে স্তনপান কৰালে, এটি স্বাস্থ্যৱান শিশুৱে ৮০-৯০% গাখীৰ প্ৰথম চাৰি-পাঁচমিনিটৰ ভিতৰতে পান কৰি ল’ব পাৰে।\nআৰু অতি কমেও ১৫ মিনিটমানৰ ভিতৰত গাখীৰ খোৱা পৰ্ব সম্পূৰ্ণ কৰে। এইক্ষেত্ৰত নিৰ্দিষ্ট ধৰা-বন্ধা নিয়ম বা সময়সীমা নাই। শিশুটিয়ে সঠিক অৱস্থাত, সঠিক পদ্ধতিৰে যিমান সময়লৈ বিচাৰে গাখীৰ চুপিবলৈ দিব পাৰে।\nশিশুটি ভূমিস্থ হোৱাৰ লগে লগে তাক মাকৰ সংস্পৰ্শলৈ আহিবলৈ দিব লাগে আৰু মাতৃগৰাকীক কেঁচুৱাটিয়ে বিচৰাৰ লগে লগে গাখীৰ চুপিবলৈ দিবলৈ উৎসাহিত কৰিব লাগে।\nকিয়নো প্ৰায়ভাগ শিশুৱে জন্মৰ প্ৰথম ঘন্টাৰ সময়ছোৱাত অধিক সক্ৰিয় হৈ থাকে আৰু সেয়ে স্তনপানৰ সফলতা এই সময়খিনিৰ ওপৰতে অধিক পৰিমাণে নিৰ্ভৰ কৰে।\nসফল স্তনপানৰ বাবে সদায়ে মাতৃ আৰু কেঁচুৱাটিক একেলগে একেখন বিছনাতে বা কাষতে সৰু ঝুলনা বিছনাত ৰাখিব লাগে।\nগাখীৰ খুওৱাৰ সময়ত মাতৃগৰাকীয়ে এই কথালৈ মন দিব লাগে যাতে শিশুটিয়ে এটা স্তনৰ গাখীৰ সম্পূৰ্ণৰূপে খাবলৈ পায়।\nতাৰ পিছতহে প্ৰয়োজন সাপেক্ষে দ্বিতীয় স্তন চুপিবলৈ দিব লাগে। ইয়াৰ দ্বাৰা শিশুটিয়ে তাৰ প্ৰয়োজনখিনি পূৰণ কৰাৰ লগতে দুয়োটা স্তন সমানে সক্ৰিয় হৈ থাকিব পাৰে।\nমাতৃদুগ্ধ পান কৰোৱাৰ আগতে দিয়া আহাৰ:\nএই ধাৰণাটি শিশুটিৰ বাবে অতিকে বিপজ্জনক। ই বিজ্ঞানসন্মতো নহয়। শিশুটিৰ লগতে মাতৃৰো অমঙ্গল ঘটায়। প্ৰিলেকটিয়েল(Prelacteal food)ৰ পৰা হ’ব পৰা সমস্যা সমূহ এনেধৰণৰ-\n১)কেঁচুৱাটিয়ে মাকৰ আহাৰৰ প্ৰতি আগ্ৰহী হৈ নপৰে। কিয়নো ই কৃত্ৰিম আহাৰৰ দ্বাৰা ভোগ পিয়াহ পলুৱায়।\n২)শিশুটি ক’ল’ষ্ট্ৰামৰ(Colostrum) পৰা বঞ্চিত হয়,\n৩)সঘনে ঢিলা পায়খানা হ’ব পাৰে আৰু অন্যান্য বীজাণুৰ দ্বাৰা সহজে আক্ৰান্ত হয়। মাতৃদুগ্ধৰ পৰিৱৰ্তে গৰুৰ গাখীৰ আদি বটলত ভৰাই খুউৱাৰ ফলত শিশুটিৰ ‘নিপল বিভ্ৰান্তি’(Nipple Confussion) হ’ব পাৰে- যাৰ ফলস্বৰূপে সি মাকৰ গাখীৰ চুপিবলৈ এৰি দিয়ে।\nমাতৃগৰাকীৰ ক্ষেত্ৰত স্তনদানৰ আগতে শিশুটিক অন্য আহাৰ খুওৱাৰ যোগেদি উদ্ভৱ হ’ব পৰা সমস্যাৱলী এনেধৰৰ-\nকেঁচুৱাটিয়ে সময়তকৈ দেৰিকৈ মাকৰ গাখীৰ চুপিবলৈ ধৰে। যাৰ ফলত মাতৃদুগ্ধ পৰিমাণ কমি যায়।\nস্তন ওখহি উঠা বা বীজাণুৰ দ্বাৰা আক্ৰান্ত হোৱা আদি সমস্যাৰ উদ্ভৱ হয়।\nমাতৃগৰাকীয়ে দুগ্ধপান কৰাৰ ক্ষেত্ৰত বহু অসুবিধা ভোগ কৰিবলগীয়া হৈ পৰিব পাৰে। যাৰ ফলত দুগ্ধপান প্ৰক্ৰিয়া সম্পূৰ্ণৰূপে বন্ধ হৈ পৰিব পাৰে।\nযাৰ ফলত দুগ্ধপান প্ৰক্ৰিয়া সম্পূৰ্ণৰূপে বন্ধ হৈ পৰিব পাৰে। এই অৱস্থাটোক Lactational failure বুলি কোৱা হয়।\nৰাতিৰ আহাৰ(Night Feeds)-\nদুগ্ধ পানৰ সফলতা বহু পৰিমাণে নিৰ্ভৰ কৰে ৰাতিৰ ভাগত কৰোৱা দুগ্ধ পানৰ ওপৰত। ৰাতিৰ সময়ছোৱাত দুগ্ধপান কৰাই থাকিলে এনেধৰণৰ ফলাফল পোৱা যায়-\n১)গাখীৰৰ উৎপাদন ৰাতিৰ ভাগত বেছিকৈ হয়। কিয়নো গাখীৰ উৎপাদনৰ বাবে প্ৰয়োজনীয় ‘প্ৰোলেক্টিন’(Prolactin) হ’ৰমোন এই সময়ছোৱাত বেছিকৈ নিঃসৰণ হয়।\n২)কৰ্মব্যস্ত মাতৃসকলৰ বাবে এইখিনি সময় অতিকে মূল্যবান। দিনৰ ভাগত কৰ্মক্ষেত্ৰত ব্যস্ত হৈ থকা মাতৃগৰাকীয়ে ৰাতিৰ সময়খিনি সৎব্যৱহাৰ কৰি গাখীৰৰ উৎপাদন অটুট ৰাখিব পাৰে।\n৩)পৰিয়াল সীমিত কৰাৰ ক্ষেত্ৰতো স্তনপানে সহায় কৰে।\nলেখিকা: ডাঃ নীৰুপ্ৰভা চহৰীয়া(স্বাস্থ্য আৰু দীৰ্ঘজীৱন)\nটীথিং: শিশুৰ দাঁত গজাৰ সময়ত হোৱা অসুবিধা\nশিশুৰ প্ৰতি আপোনাৰ কৰণীয় :\nশিশুৰ মনঃসংযোগ :\nমনোযোগহীনতা আৰু অতি সক্ৰিয়তা বিকাৰ :


অসমীয়া লোক-সাহিত্যত ডিব্ৰুগড়ৰ ঐতিহ্য সন্ধান৷৷ টুনুজ্যোতি গগৈ৷৷ – বৌদ্ধিক বিচাৰ\nচ’ৰাঘৰ / ধাৰাবাহিক / ইতিহাস / অসমীয়া লোক-সাহিত্যত ডিব্ৰুগড়ৰ ঐতিহ্য সন্ধান৷৷ টুনুজ্যোতি গগৈ৷৷\nচেপ্তেম্বৰ 22, 2018\tইতিহাস, টুনুজ্যোতি গগৈৰ ৰচনা সম্ভাৰ মন্তব্য কৰক 289 দৰ্শন\nলোকজীৱনৰ লোক-অভিজ্ঞতা আৰু লোক-প্ৰজ্ঞাক ভেটি কৰিয়েই লোক-ভাষাৰ সহায়ত গঢ় লৈ উঠে লোক-সাহিত্যৰ ঐশ্বৰ্যয়ম সম্ভাৰ। সহজ ভাষাত ক’বলৈ গ’লে, সাধাৰণ খাটিখোৱা মানুহৰ সহজ-সৰল মনৰ নিভাঁজ অথচ মধুৰ ভাৱৰাশিৰ মুকলি প্ৰকাশেই হ’ল লোক-সাহিত্য। প্ৰতিজন মানুহৰ মাজতেই জীয়াই থাকে শিল্পবোধ — ধুনীয়া ফুল এপাহ, নীলা আকাশৰ কপহুৱা মেঘ, সৰ্পিল গতিৰে বৈ অহা নিজৰা আদি প্ৰত্যক্ষ কৰি; পাখি ধুনীয়া চৰাইৰ কাকলি, শুকান পাতৰ মৰমৰণি আদি শুনি মানুহ পুলকিত হৈ পৰে। প্ৰকৃতি আৰু বাস্তৱ জীৱনৰ পৰা আহৰণ কৰা বৰ্ণিল অভিজ্ঞতা, বল্গাহীন কল্পনা, শিল্পানুভূতি আৰু বুদ্ধিমত্তাৰ সংমিশ্ৰণেৰে লোক মনে যুগে যুগে লোক সাহিত্যৰ জন্ম দি আহিছে। অন্য অৰ্থত, মূলতঃ অনাখৰী সমাজত চৌদিশৰ চিনাকি পৃথিৱীখনৰ বিভিন্ন ঘটনা-পৰিঘটনাৰ সৈতে নিজৰ আৱেগ-অনুভূতি-উপলব্ধি-অভিজ্ঞতাক ৰসোত্তীৰ্ণভাৱে পৰিৱেশন কৰাৰ প্ৰৱণতাৰ ফলতে বিভিন্ন গীত-মাত, যোজনা-পটন্তৰ, সাধুকথা আদিৰ সৃষ্টি হৈ আহিছে। আধুনিক সভ্যতাৰ বিকাশৰ সময়ছোৱাত এচাম নব্য শিক্ষিতে লোক-জীৱনৰ ইতিহাস আৰু লোক-মনৰ শৈল্পিক প্ৰতিচ্ছবিৰে সমৃদ্ধ লোক-সাহিত্যক অনাদৰ-অৱহেলা কৰিলেও পৰৱৰ্তী সময়ত শিপাসন্ধানী শিক্ষিতসকলে লোক-সাহিত্যৰ ঐশ্বৰ্য, গুৰুত্ব আৰু মহত্ব উপলব্ধি কৰিবলৈ সক্ষম হয়। বৰ্তমান বিদ্যায়তনিক পৰ্যায়তো লোক-সাহিত্যক লৈ উচ্চস্তৰীয় চৰ্চা-গৱেষণা পৰিলক্ষিত হৈছে।\nঅসমীয়া সাহিত্যৰ ভঁৰালত লোক-সাহিত্য ‘মাণিকী মধুৰী জহা হৈ খুন্দ খাই আছে’ বুলি লোক-সংস্কৃতিৰ বিশিষ্ট গৱেষক ড০ লীলা গগৈয়ে কৈ গৈছে। এই লোক-সাহিত্যৰ বুকুতেই সন্ধান কৰিব পাৰি অসমৰ ‘সামাজিক জীৱনৰ বুৰঞ্জী’ও। অসমীয়া বা ইংৰাজী ভাষাত উপলব্ধ বুৰঞ্জীসমূহৰ পাতত সাধাৰণতে অসমৰ শাসকপক্ষৰ কাৰ্যকলাপৰ বিৱৰণহে পোৱা যায়; সামাজিক জীৱনৰ বিষয়ে বিশেষ তথ্য পোৱা নাযায়। ডঃ ডম্বৰুধৰ নাথৰ মতে, ‘বুৰঞ্জীবোৰৰ মূল বিষয় ৰাজ্য, ৰজা আৰু ৰাজনীতি। সেয়ে ৰাজ্য আৰু ৰাজনীতিৰ ব্যতিৰেকে একোজন ৰজাৰ ল’ৰালি কালৰ কথাও বুৰঞ্জী একোখনত উল্লেখ নাথাকে। সেই একেই কাৰণতে সামাজিক, সাংস্কৃতিক বা অৰ্থনৈতিক জীৱনৰ কথাও বুৰঞ্জীবোৰত প্ৰত্যক্ষভাৱে উল্লেখ পোৱা নাযায়।’ (মধ্যযুগৰ অসমৰ বুৰঞ্জীৰ সমল বিচাৰ; প্ৰকাশ, জুন, ২০১৬ চন, পৃঃ ২৫)। এই আপাহতে মধ্যযুগীয় অসমৰ সামাজিক-সাংস্কৃতিক-অৰ্থনৈতিক অৱস্থাৰ বিষয়ে বা সেই সময়ছোৱাৰ সাধাৰণ মানুহসকলৰ আৱেগ-অনুভূতিৰ বিষয়ে জানিবলৈ হ’লে লোক-সাহিত্য অধ্যয়ন নকৰিলেই নহয়। অধ্যয়নৰ বেলিকা কেৱল মনত ৰখা উচিত যে লোক-সাহিত্যৰ এটা প্ৰধান লক্ষণ হৈছে নৈৰ্ব্যক্তিকতা। এই সম্পৰ্কত ডঃ গগৈৰ মত হ’ল– ‘লোক-সাহিত্যৰ মাণিকী-মধুৰী জহাৰে যিকোনো সাহিত্যৰ ভঁৰালেই মেট্মৰা হৈ উঠিব পাৰে; কিন্তু ক’তো লেখক বা ৰচকৰ নামোল্লেখ নাই। সামূহিক জীৱনৰ আৱেগৰ অভিব্যক্তি হিচাপে এইবোৰেই ব্যক্তিজীৱনৰ অনুভূতি স্বীকৃত হয়।’ (অসমীয়া লোক-সাহিত্যৰ ৰূপৰেখা, পৃ-২)\nঅসমীয়া ভাষাৰ জতুৱা ৰূপটোত উপলব্ধ বেছি ভাগ লোক-গীতেই পৌৰাণিক আখ্যান আৰু বুৰঞ্জীমূলক ঘটনা বা ব্যক্তিক কেন্দ্ৰ কৰি ৰচিত হৈছিল। পৌৰাণিক আখ্যানক আধাৰ কৰি ৰচিত গীতবোৰৰ ৰচনাকাল নিৰ্ণয় কৰাটো কঠিন। কিন্তু, বুৰঞ্জীমূলক গীতবোৰ (জয়মতী কুঁৱৰীৰ গীত, নাহৰৰ গীত, হৰদত্ত-বীৰদত্তৰ গীত, মণিৰাম দেৱানৰ গীত আদি)ৰ ৰচনাকাল নিৰ্ণয় কৰিবলৈ বিশেষ কঠিন নহয়। এই বুৰঞ্জীমূলক গীত-মালিতাবোৰত বুৰঞ্জীৰ বাস্তৱতা ৰক্ষিত হৈছে বুলি ডাঠি ক’ব নোৱাৰিলেও এইবোৰৰ পৰা বুৰঞ্জীৰ বহু মূল্যবান সমল আহৰণ কৰিব পাৰি। দৃষ্টান্তস্বৰূপে ‘মণিৰাম দেৱানৰ গীত’ এফাকিলৈ চোৱা যাওক –\nমণিৰামক মাৰিলি ভালকে কৰিলি\nপিয়ালিক মাৰিলি কিয়;\nসেইনো কথা শুনি ৰংপুৰৰ আমোলৰ\nআকাশে উৰি গ’ল জীৱ।\nএই গীতফাকিৰ পৰা অনুমান কৰিব পাৰি যে স্বাধীনতা সংগ্ৰামী বুলি পৰিচিত মণিৰাম দেৱানৰ প্ৰতি সাধাৰণ প্ৰজাৰ বৰ ভাল ভাৱ নাছিল। কাৰণ, প্ৰথমাৱস্থাত মণিৰামে আত্মস্বাৰ্থ ৰক্ষাৰ বাবে বা নিজে ৰজা হোৱাৰ আকাংক্ষাৰে মান খেদিবলৈ অহা ব্ৰিটিছক অসমত গজগজীয়াকৈ বহিবলৈ উপায়-দিহা দিয়াই নহয়, অসমৰ স্বাধীনতাৰ বেলি চিৰদিনলৈ অস্তগামী হোৱাটো অৰিহণা যোগাইছিল। সেয়ে সাধাৰণ প্ৰজাই মণিৰামৰ পৰিৱৰ্তে পিয়ালি বা পিয়লি ফুকনকহে প্ৰকৃত স্বাধীনতা সংগ্ৰামী বুলি ভাবিছিল।\nসি যি নহওক, প্ৰাচ্যতত্ত্ববিদ ডঃ মহেশ্বৰ নেওগে কৈছিল যে অসমীয়া লোক-সাহিত্যৰ অন্তৰ্গত বিহুনাম আৰু বনঘোষাবোৰতো অসমৰ সমাজ জীৱনৰ বহু প্ৰকাশ্য আৰু গোপন অধ্যায়েই লুকাই আছে। এই প্ৰকাশ্য বা গোপন অধ্যায়বোৰনো কি, সেয়া বিস্তৃত গৱেষণা-আলোচনাৰ বিষয়। আগ্ৰহী বিদ্বানসকলে বিহুনাম আৰু বনঘোষাবোৰত সমাজ জীৱনৰ প্ৰাণৰ স্পন্দন কেনেদৰে প্ৰকাশ পাইছে বা ইবোৰত অতীত হৈ পৰা সময়ছোৱাৰ সামাজিক-সাংস্কৃতিক-অৰ্থনৈতিক প্ৰতিচ্ছবি কেনেদৰে ফুটি উঠিছে; সেই বিষয়ে নিশ্চয় চিন্তা-চৰ্চা কৰিব। আমি কেৱল বিহুনাম আৰু বনঘোষাবোৰত অসমৰ প্ৰথমখন আধুনিক চহৰ ডিব্ৰুগড়ে কেনেদৰে গুৰুত্ব লাভ কৰিছিল সেই বিষয়েহে আলোচনা কৰিব বিচাৰিছো।\nএইখিনিতে বিহুনাম আৰু বনঘোষাৰ মাজত থকা ক্ষীণ পাৰ্থক্যৰ বিষয়ে কৈ লোৱাটো যুগুত হ’ব। সাধাৰণ অৰ্থত জাতীয় উৎসৱ বিহুৰ সৈতে সম্পৰ্কিত নামবোৰেই বিহুনাম। বিহুৰ বতৰত চহা ডেকা-গাভৰুৱে যৌনগন্ধী গীত গাই মনৰ ভাৱ বিনিময় কৰিছিল। তেওঁলোকে বিশ্বাস কৰিছিল যে বসন্তকালত যৌনাসক্তিপূৰ্ণ গান গাই নাচ-বাগ কৰিলে পৃথিৱী পৰ্যাপ্ত শস্য উৎপাদন কৰিব পাৰকৈ যৌৱনমতী হয়। অৱশ্যে, গৃহস্থৰ চোতালত সমবেত হৈ গোৱা বিহুনামবোৰ যৌনগন্ধী নাছিল। এই বিহুনামবোৰত ডেকাসকলে বিহুৰ প্ৰতি অনুভৱ কৰা আকুল আগ্ৰহ, প্ৰকৃতিৰ বিভিন্ন অনুষংগ আদিহে ফুটি উঠিছিল। ইপিনে, বনঘোষা হ’ল হাবি-বননি-চাপৰি-ইকৰাণিৰ মাজত বা নৈৰ পানীঘাটত ডেকা-গাভৰুৱে জ্যেষ্ঠসকলে নুশুনাকৈ মুক্তমনে গোৱা উৎকট যৌনগন্ধী গীত। ড০ লীলা গগৈৰ মতে, যৌৱনৰ জোঁৱাৰত উটি অহা বনৰীয়া ভাৱ-ভাষাৰ গীতবোৰেই বন-ঘোষা। ‘বন-ঘোষাবোৰ বনৰীয়া নাম বা গৰখীয়াৰ নাম বুলিয়েই সাধাৰণতে জনাজাত। বনঘোষাৰ সংজ্ঞাটো নতুন; গীতবোৰ বহুত পুৰণি।’ (পূৰ্ব উল্লেখিত গ্ৰন্থ, পৃ- ১৩৪)।\nলক্ষণীয় যে মধ্যযুগৰ অসমত সংঘটিত বিখ্যাত ৰণবোৰৰ উল্লেখ বিহুনাম-বনঘোষাবোৰত তেনেকৈ পোৱা নাযায়। এনেকি, বহু চৰ্চিত শৰাইঘাটৰ ৰণক লৈ ৰচিত বিহুনাম-বনঘোষাও আমাৰ দৃষ্টিগোচৰ হোৱা নাই এথোন। ইয়াৰ সম্ভাব্য কাৰণ এনেকুৱা হ’ব পাৰে— বিহুনাম বা বনঘোষাবোৰ উজনি অসমৰ, বিশেষকৈ অবিভক্ত শিৱসাগৰ জিলাৰ চহা ডেকা-গাভৰুৱে ৰচনা কৰিছিল; সেই সময়ত যোগাযোগৰ সুচল ব্যৱস্থা নথকাৰ বাবে নামনি অসমত অৱস্থিত শৰাইঘাট উজনিৰ পৰা বহু দূৰৈৰ ঠাইৰূপে পৰিগণিত হৈছিল, সেয়ে শৰাইঘাটৰ ৰণৰ খবৰে ৰণত ভাগ নোলোৱা উজনিৰ ডেকা (লগতে গাভৰু)ক স্পৰ্শ কৰিব পৰা নাছিল। হয়তো শৰাইঘাট ৰণক লৈ বিহুনাম-বনঘোষা ৰচিত হ’লেও সেইবোৰ কালৰ সোঁতত হেৰাই গ’ল। কিন্তু, বিহুনাম বা বনঘোষাত অন্য ৰণবোৰৰ বিষয়ে বিশেষ উল্লেখ নাথাকিলেও ডিবৰু আৰু শদিয়াৰ ৰণৰ সঘন উল্লেখ (এই ঠাই দুখন শিৱসাগৰ জিলাৰ পৰা ওচৰ হোৱা বাবেই?) পোৱা যায়–\nডিবৰুৰ ৰণখন শদিয়াত লাগিলে\nমিৰিয়নী কান্দিলে ডালত।\nতোমাৰে সন্তাপত থাকিব নোৱাৰো\nমৰিমগৈ শদিয়াৰ ৰণত।\nনক’লেও হয় যে ১২২৮ চনত চাওলুং ছ্যু-কা-ফাই প্ৰতিষ্ঠা কৰা আহোম ৰাজ্যৰ উত্তৰ-পূব সীমান্তৰ ডিবৰু-শদিয়া অঞ্চলত স্বাধীনমনা মৰাণ, মটক, খামতি, চিংফৌ, চুতীয়া আদি জনগোষ্ঠীবোৰে বসবাস কৰিছিল। এই স্বাধীনমনা জনগোষ্ঠীবোৰৰ সৈতে আহোম সেনাই অনবৰত ৰণ-বিগ্ৰহত লিপ্ত হৈ থাকিবলগীয়া হৈছিল আৰু তেনে কোনো এখন ৰণত কোনো এজন ব্যৰ্থ প্ৰেমিকে ভাগ লোৱাৰ কথা ভাবিছিল। আহোমসকলৰ সুদীৰ্ঘ ছশ বছৰীয়া শাসনকালত বৰ্তমানৰ ডিব্ৰুগড় চহৰখন ডিবৰু, ডিব্ৰুমুখ আদি নামেৰে পৰিচিত আছিল। দেওধাই অসম বুৰঞ্জীৰ লগতে অন্যান্য পুৰণি বুৰঞ্জীসমূহত উল্লেখ থকা মতে, ১৫২৩ চন (বহুতৰ মতে ১৫২২ চন)ত আহোম আৰু চুতীয়াৰ মাজত হোৱা সংঘৰ্ষৰ সময়ত আহোম সেনাই চুতীয়া সেনাক বাধা দিবৰ বাবে ডিব্ৰু নদীৰ মুখত এটা গড় মৰাইছিল আৰু সেই গড়টো ডিব্ৰুমুখৰ গড় বুলি জনাজাত আছিল। ১৭৬৯ চনত মৰাণ সেনাপতি নেওগ ফুকনেও ডিবৰু নদীৰ পাৰত আন এটা গড় বন্ধাইছিল বুলি বুৰঞ্জীত পোৱা যায়।\nঐতিহাসিক মোৱামৰীয়া গণ বিদ্ৰোহৰ পাছত ডিব্ৰুমুখ বেংমৰা ৰাজ্যৰ অন্তৰ্ভুক্ত হৈছিল। বেংমৰা ৰাজ্য স্থাপন কৰিছিল মোৱামৰীয়া বিদ্ৰোহৰ অন্যতন নায়ক সৰ্বানন্দ সিংহই। এই ৰাজ্যৰ সীমা ডিব্ৰুমুখৰ পৰা শদিয়ালৈকে বিস্তৃত আছিল। ৰাজ্যৰ ৰাজধানী আছিল বেংমৰা (বৰ্তমান তিনিচুকীয়া)ত। সৰ্বানন্দই ১৭৮৮ চনৰ পৰা মুত্যু পৰ্যন্ত অৰ্থাৎ ১৮০৫ চনৰ ২৪ মে’লৈ বেংমৰা ৰাজ্য শাসন কৰিছিল। সেই বছৰতে আহোম ডাঙৰীয়া পূৰ্ণানন্দ বুঢ়াগোহাঁয়ে বেংমৰা ৰাজ্য আক্ৰমণ কৰাত আহোম সেনা বাহিনীৰ হাতত মটক সেনা বাহিনী পৰাজিত হৈছিল। যুদ্ধৰ পাছত দুয়োপক্ষৰ মাজত চুক্তি স্বাক্ষৰিত হয়। চুক্তি অনুসৰি, বেংমৰা ৰাজ্যক আহোম ৰাজতন্ত্ৰৰ অধীনৰ এক স্বায়ত্ব শাসিত ৰাজ্য হিচাপে স্বীকৃতি দিয়াৰ লগতে সৰ্বানন্দৰ বৰপুত্ৰ মতিবৰক ৰাজ্যৰ শাসনভাৰ অৰ্পণ কৰে। মতিবৰ মটকসকলৰ বাবে ৰজা হ’লেও আহোম ৰজাৰ বাবে তেওঁ বৰ সেনাপতি হিচাবেহে পৰিগণিত হয়। বৰ সেনাপতি মতিবৰে ১৮৩৯ চনলৈকে বেংমৰা ৰাজ্য শাসন কৰিছিল।\nআহোম ৰাজতন্ত্ৰৰ অন্তৰ্কন্দলৰ সুযোগ লৈ মান সেনাই ১৮১৭ চনৰ পৰা ১৮২২ চনৰ ভিতৰত তিনিবাৰকৈ আহোম ৰাজ্য আক্ৰমণ কৰিছিল। মানৰ আক্ৰমণ আৰু অকথ্য অত্যাচাৰত আহোম ৰাজ্যৰ প্ৰজাৰ অৱস্থা তথৈবচ হৈ পৰিছিল। আহোম ৰজাৰ অনুৰোধ মৰ্মে মান সেনাৰ বিৰুদ্ধে যুদ্ধ কৰিবলৈ ব্ৰিটিছ সেনা বাহিনীয়ে ১৮২৪ চনত অসমত প্ৰৱেশ কৰে। অত্যাধুনিক অস্ত্ৰ-শস্ত্ৰৰে সতে ব্ৰিটিছ সেনাই মান সেনাক অনায়াসে অসমৰ পৰা খেদি পঠিওৱাৰ পাছত নিয়ম মতে তেওঁলোকে অসম এৰি গুচি যাব লাগিছিল। কিন্তু, অসমৰ বুকুত পৰ্যাপ্ত প্ৰাকৃতিক সম্পদ দেখি তেওঁলোকে অসম এৰি যোৱাৰ কথা নাভাবিলে; অসমত ঔপনিৱেশিক শাসন প্ৰৱৰ্তন কৰিবলৈহে উদ্যোগ ল’লে।\n১৮২৬ চনৰ ২৮ ফেব্ৰুৱাৰীত আহোম ৰজাক অন্ধকাৰত ৰাখি মান আৰু ব্ৰিটিছৰ মাজত ইয়াণ্ডাবু সন্ধি স্বাক্ষৰ হোৱাৰ লগে লগে আহোম ৰাজতন্ত্ৰৰ পতন ঘটে। সেই বছৰতে বৰ সেনাপতি মতিবৰৰ সৈতে বেংমৰা ৰাজ্য শাসন সন্দৰ্ভত ব্ৰিটিছ প্ৰতিনিধি ডেভিড স্কটৰ এক ঐতিহাসিক চুক্তি সম্পন্ন হয়। খামতিৰ শদিয়াখোৱা চাউচেলন গোহাঁইৰ সৈতেও শদিয়াৰ শাসন সন্দৰ্ভত স্কটে এক চুক্তি সম্পন্ন কৰে। ইপিনে, হত আহোম ৰাজ্য উদ্ধাৰৰ বাবে গোমধৰ কোঁৱৰ, পিয়লি ফুকন আদিয়ে ব্ৰিটিছৰ বিৰুদ্ধে বিদ্ৰোহ আৰম্ভ কৰাত ১৮৩৩ চনত ব্ৰিটিছ প্ৰশাসনে পুৰন্দৰ সিংহক ৰজা পাতিবছৰি পঞ্চাশ লাখ টকা কৰৰ বিনিময়ত শদিয়া আৰু বেংমৰা ৰাজ্যৰ বাদে উজনি অসম শাসন কৰিবলৈ দিয়ে। কিন্তু, ১৮৩৮ চনত ব্ৰিটিছে ইষ্ট ইণ্ডিয়া কোম্পানীৰ প্ৰসাৰৰ স্বাৰ্থতে চুক্তি অনুসৰি কৰ দিব নোৱৰাৰ অজুহাত দেখুৱাই পুৰন্দৰ সিংহৰ পৰা আহোম ৰাজ্য কাঢ়ি লয়। তাৰ পাছতেই ব্ৰিটিছে প্ৰশাসনৰ সুবিধাৰ্থে উজনি অসমক দুখন জিলা (ব্ৰহ্মপুত্ৰৰ উত্তৰ পাৰক লখিমপুৰ জিলা আৰু দক্ষিণ পাৰক শিৱসাগৰ জিলা হিচাপে)ত ভাগ কৰে। পৰৱৰ্তী সময়ত দক্ষিণ পাৰৰ ডিব্ৰুমুখক মহকুমা হিচাবে লখিমপুৰ জিলাত অৰ্ন্তভুক্ত কৰা হৈছিল। উল্লেখ্য যে বেংমৰা ৰাজ্য শাসনৰ দায়িত্ব তেতিয়াও বৰ সেনাপতি মতিবৰকে দি থকা হৈছিল।\n১৮৩৯ চনৰ দুই জানুৱাৰীত মতিবৰৰ মৃত্যুৰ পাছত ব্ৰিটিছে তেওঁৰ ভ্ৰাতৃ ভগীৰথক বেংমৰা ৰাজ্যৰ শাসনৰ ভাৰ দিয়ে। সেই বছৰৰে ১২ নৱেম্বৰত ইষ্ট ইণ্ডিয়া কোম্পানীৰ কেপ্তেইন হেমিলটন ডেটচ্ শক্তিশালী ফৌজসহ ভগীৰথৰ কাষলৈ আহে আৰু তেওঁৰ ওপৰত ৰাজ্য শাসনৰ কেতবোৰ নতুন চৰ্ত আৰোপ কৰে। সেই চৰ্তবোৰ মানি ল’লে ভগীৰথৰ ৰজা হিচাবে কোনো স্বাধীনতা নাথাকে বাবে তেওঁ চৰ্তবোৰ মানি লোৱা নহ’ব বুলি জনোৱাত কেপ্তেইন ডেটচে বেংমৰা ৰাজ্যখন কোম্পানীৰ অধীনলৈ নিয়া হ’ল বুলি ঘোষণা কৰিলে। সেই ঘোষণা অনুসৰি ১৮৩৯ চনৰ ২৪ ডিচেম্বৰৰপৰা বেংমৰা ৰাজ্যখনো ব্ৰিটিছৰ অধীন হৈ পৰিল। উল্লেখ্য যে কোনো কোনো ঐতিহাসিকে ১৮৪১ চনৰ ২৯ ডিচেম্বৰত বৰ সেনাপতি মতিবৰ আৰু ব্ৰিটিছৰ মাজত হোৱা তিনিচুকীয়া ৰঙাগড়া সন্ধি অনুসৰি ডিব্ৰুমুখ অঞ্চল ব্ৰিটিছৰ অধীনলৈ যায় বুলি উল্লেখ কৰিছে। কিন্তু, ১৮৩৯ চনত মৃত্যু হোৱা মতিবৰৰ সৈতে ব্ৰিটিছৰ সন্ধি কেনেদৰে হ’ল বা ১৮৩৯ চনত ডিব্ৰুমুখ দখল কৰাৰ পাছত পুনৰ ডিব্ৰুমুখ দখল কৰাৰ প্ৰয়োজনীয়তা ক’ত – সেই বিভ্ৰান্তিমূলক প্ৰশ্নবোৰৰ কোনো গ্ৰহণযোগ্য উত্তৰ তেওঁলোকে দিয়া নাই।\nব্ৰিটিছসকলে চলে-বলে-কৌশলে আহোম ৰাজ্য আৰু বেংমৰা ৰাজ্য হস্তগত কৰাৰ আগৰ পৰাই উজনি অসমৰ প্ৰাকৃতিক সম্পদ লুণ্ঠনেৰে আন্তৰ্জাতিক বাণিজ্য প্ৰসাৰ কৰিবলৈ আৰু প্ৰশাসনীয় কাম-কাজ সুচাৰুৰূপে চলাবলৈ এডাখৰ সুচল ঠাইৰ সন্ধান কৰিছিল। সেই মৰ্মেই তেওঁলোকে জল আৰু স্থল পৰিবহনৰ বাবে উপযোগী ব্ৰহ্মপুত্ৰ নদীৰ গাতে লাগি থকা ডিব্ৰুমুখত এখন আধুনিক চহৰ পতাৰ সিদ্ধান্ত লৈছিল। ডিব্ৰুমুখৰ জলবায়ু তেওঁলোকৰ স্বাস্থ্যৰ বাবেও উপযোগী আছিল। উজনি অসমৰ শাসনভাৰ সম্পূৰ্ণৰূপে নিজৰ অধীনলৈ নিয়াৰ পাছতে অৰ্থাৎ ১৮৪০ চনত ব্ৰিটিছসকলে আহোমসকলৰ দৰেই স্থানীয় স্বাধীনমনা জনগোষ্ঠীসমূহৰ সম্ভাব্য আক্ৰমণৰ পৰা ৰক্ষাপাবলৈ ডিব্ৰুমুখৰ পৰা ছয় কিঃ মিঃ আঁতৰত, ডিব্ৰু¸ নদীৰ দক্ষিণপাৰত এটা গড় (ফ’ৰ্ট) বন্ধাইছিল। সেই গড়ৰ নাম অনুসৰিয়েই পূৰ্বৰ ডিবৰু বা ডিব্ৰুমুখ নামৰ ভূমিখণ্ড ডিব্ৰুগড় হিচাবে খ্যাত হৈ পৰে।\nব্ৰিটিছ প্ৰশাসনে নিৰাপত্তাজনিত কাৰণত গড় বন্ধোৱাৰ সমান্তৰালভাৱে ডিব্ৰুমুখ বা ডিব্ৰুগড়ত সমগ্ৰ উত্তৰ-পূৰ্বাঞ্চলৰ ভিতৰত প্ৰথমখন আধুনিক চহৰৰ পাতনি মেলিলে। প্ৰশাসনে ১৮৪০ চনত ডিব্ৰুগড়ক লখিমপুৰ জিলাৰ সদৰ ৰূপে ঘোষণা কৰাৰ লগতে প্ৰশাসনৰ বিৰুদ্ধে বিদ্ৰোহত লিপ্তসকলক বিচাৰ কৰিবলৈ খেৰ-বাঁহেৰে এখন বিচাৰালয় আৰু তেওঁলোকক বন্দী কৰি থ’বলৈ এখন পকী কাৰাগাৰ নিৰ্মাণ কৰে। এই কাৰাগাৰখনেই অসমৰ প্ৰথম পকী কাৰাগাৰ আছিল। সেই বছৰতে ঔপনিৱেশিক স্বাৰ্থৰ প্ৰতি লক্ষ্য ৰাখি ডিব্ৰুগড়ত প্ৰথমখন ইংৰাজী মাধ্যমৰ বিদ্যালয় স্থাপন কৰা হয়। ১৮৪২ চনত ব্ৰিটিছসকলে বৰ্তমানৰ ডিব্ৰুগড়, তিনিচুকীয়া (শদিয়া), লখিমপুৰ আৰু ধেমাজিক লৈ এখন বৃহৎ প্ৰশাসনিক জিলা গঠন কৰাৰ লগতে পূৰ্বৰ ঘোষণা অনুসৰি সদৰ কাৰ্যালয় লখিমপুৰৰ পৰা ডিব্ৰুগড়লৈ স্থানান্তৰ কৰে। এই জিলা সদৰলৈ বাণিজ্য প্ৰসাৰৰ লক্ষ্যৰে ইংলেণ্ডৰ পৰা ভালেমান ব্ৰিটিছ বিষয়াৰ আগমন ঘটিছিল। ধৰ্ম প্ৰচাৰৰ বাবে খ্ৰীষ্টান মিছনেৰীসকলো আহিল। এনেদৰেই ডিব্ৰুগড় চহৰখন ঔপনিৱেশিক যুগত উজনি অসমৰ প্ৰশাসনিক, শৈক্ষিক, ব্যৱসায়িক, সাংস্কৃতিক, ৰাজনৈতিক আদি সকলো দিশতে বাটকটীয়া হৈ পৰে।\nসি যি নহওক, ৰাজতন্ত্ৰ পতনৰ পাছতে ব্ৰিটিছসকলে অসমত নতুন ধৰণৰ শাসন পদ্ধতি প্ৰৱৰ্তন কৰিল। গা কৰি উঠিল যন্ত্ৰ সভ্যতা। এই যন্ত্ৰ সভ্যতাৰ প্ৰভাৱ স্থানীয় জনজাতীয়-জনগোষ্ঠীয় লোকসকলৰ ওপৰতো ধীৰে ধীৰে পৰিবলৈ ধৰিলে। স্থানীয় লোকসকলৰ সাজ-পোচাক, জীৱন নিৰ্বাহ পদ্ধতি আদিতো পৰিৱৰ্তনৰ বোল লাগিল। মধ্যযুুগীয় সাজ-পোচাক (‘গোমচেঙৰ চোলা’, ‘গুণা কটা পাগুৰি’, ‘শেল দিয়া চুৰিয়া’, ‘বুকু চোলা’), অলংকাৰ-পাতি (কাণত জিলিকা নৰা-জাংফাই), কেঁকোৰা দোলা আদিৰ ব্যৱহাৰ কমি আহিল। আগৰ ডেকাই প্ৰেমিকাক কৈছিল– ‘পেৰাৰে সিংখাপ দি যাম উলিয়াই, বেহাই যাম প্ৰেমৰে বেহা।’ গাভৰুৱে ‘জালিকটা ৰিহাখন’ গাত মেৰিয়াই, সৰু দৈয়া জাপি পিন্ধি বিয়া-সবাহ খাবলৈ গৈছিল। প্ৰেমিকাৰ খোপাত গুঁজিবলৈ প্ৰেমিকে পাহাৰ বগাই বগাই ছিঙি আনিছিল কপৌফুল। কিন্তু, ঔপনিৱেশিক যুগত অভিজাত পৰিয়ালৰ সদস্যই ব্যৱহাৰ কৰা আৰ্চী (আৰ্চীৰ কেনুৱা, গণে ঐ লাহৰী, আৰ্চীৰ কেনুৱা গণ), মলমলাই গোন্ধাই থকা গোন্ধতেল, ৰেচমৰ ৰুমাল, ‘চিমলাই চুৰিয়া’, মেলিব-জপাব পৰা ছাতি আদিৰ প্ৰতি জাৰণি-বননিৰ মাজত বনঘোষা গাই ফুৰা গাঁৱৰ ডেকা-গাভৰুও আকৰ্ষিত নোহোৱাকৈ নাথাকিল।\nআগতে কেঁচ বচা ৰিহা পিন্ধা গাভৰুৰ ৰঙা চোলা বা জাকিট চোলা পিন্ধিবলৈ মন গ’ল। কঁঠালৰ খৰম পিন্ধা ডেকাজনৰো চটিজোতা পিন্ধিবলৈ বৰকৈ হাউচ হ’ল। আগতে ৰাতি বিহু মাৰিবলৈ বা হুঁচৰি গাবলৈ ডেকা-গাভৰুৱে জোঁৰ-ভমক জ্বলাই গ’লেও নতুনকৈ হাৰিকেন লেম্প্ লগা হ’ল। গাভৰুৱে ৰুমালৰ মাজত বা থুৰিয়া তামোলত চফ দিবলৈও শিকিলে। ‘গা চায়ে চোলা, মূৰ চাই সেওঁতা, কাণত বাখৰ লগা কেৰু’, ‘ছাতিৰে পানীৰে, চেলেং তিতি গ’ল, দুৱাৰ মেলি দিয়া, সোমাওঁ’ আদি বিহুনামবোৰে যেন নতুন যুগৰ অসমীয়া নাৰী-পুৰুষৰ সাজ-পোচাক বা জীৱনশৈলীৰ এখন ছবি দাঙি ধৰে।\nসেই নতুন বিলাসী সামগ্ৰীসমূহ ক’ত পোৱা গৈছিল? তাৰ উত্তৰ বিহুনাম-বনঘোষাৰ মাজতেই পাওঁ –\nআমি যে যাওঁগৈ ডিবৰু জিলালৈ\nআনি দিম বজাৰৰ সূতা;\nতুমি বৈয়ে ল’বাঁ ৰিহাকৈ মেখেলা,\nমোকে বৈয়ে দিবা চোলা।\nডিবৰু জিলাতে আছে জাকিট চোলা\nসেইটোৱে শুৱাব তোক।\nডিবৰু শুৱনি দীঘলী বজাৰ এ\nশিৱসাগৰ শুৱনী দ’ল।\nডেকাই ডিবৰুৰ পৰা ঘূৰি আহিয়েই গাব পৰা হ’ল– ‘ক’লা চোলা কুৰুতা, গুদাম মাৰো পাঁচোটা’ বা ‘ডিব্ৰুগড়তে কিনো নাইকিয়া, আছে মুগা-বোৱা ৰাঁচ’। সন্দেহ নাই, সেই সময়ত বিহুনাম-বনঘোষাৰ মূল উৎপত্তিস্থলী শিৱসাগৰৰ পৰা ডিব্ৰুগড় দূৰণিৰ চহৰ আছিল। ডিব্ৰুগড়ত বসবাস কৰা ব্ৰিটিছ চাহাব, বঙালী বা অসমীয়া আমোলাৰ আদব-কায়দাই শিৱসাগৰ আৰু লখিমপুৰ জিলাৰ সাধাৰণ গ্ৰাম্যবাসীক চমক খুৱাইছিল। অৱধাৰিতভাৱেই বিহুনাম-বনঘোষা গোৱা দলে পশ্চিমীয়া জীৱনশৈলী নিজে দেখি বা আনৰ মুখেৰে শুনি তাৰে দুই এটা উপমা প্ৰয়োগেৰে বিহুনাম-বনঘোষা ৰচিছিল। তেতিয়াৰ পৰাই বিহুনাম-বনঘোষাত কোম্পানী, চাহাব, টাইম, বঙলা, বাগিচা আদি শব্দৰ পয়োভৰ ঘটিল।\nডিব্ৰুগড় নতুন পণ্যৰ হাট-বজাৰেৰে ভৰা ঠাই বুলি লোক সাহিত্যই দিয়া তথ্য অশুদ্ধ হ’বই নোৱাৰে। দীঘলী বজাৰত নিঃসন্দেহে বঙালী-মাৰোৱাৰী (কেঞা) সম্প্ৰদায়ৰ ব্যৱসায়ীয়েই হৰেক ৰকমৰ বিদেশী বয়-বস্তু বেহাইছিল। অৱশ্যে, পৰৱৰ্তী সময়ত শিৱসাগৰ, যোৰহাট আদি ঠাইতো কেঞা মহাজনৰ গোলা বহিছিল আৰু সেই গোলাসমূহতো বিদেশী বস্তু উভৈনদী হৈ পৰিছিল। ১৮৫৪ চনৰ মিলছৰ প্ৰতিবেদনত কেঞা আৰু বঙালীৰ গোলাৰ বিষয়ে উল্লেখ পোৱা যায়। উল্লেখ্য যে ১৮৬৩ চনত কৃষ্ণনাথ সাধুচৰণ পালে ডিব্ৰুগড়ত প্ৰথমখন বৃহৎ গেলামালৰ দোকান প্ৰতিষ্ঠা কৰিছিল আৰু সেই দোকানখনেই ডিব্ৰুগড়ৰ সৰ্বপ্ৰথম আয়কৰ ভৰা প্ৰতিষ্ঠান আছিল। সেই সময়ত অসমলৈ অহা বঙালী আৰু মাৰোৱাৰীসকল স্থানীয় লোকসকলতকৈ শিক্ষা-দীক্ষা আৰু বেহা-বেপাৰত আগৰণুৱা আছিল বাবে ‘বঙালীৰ মাথা, মাৰোৱাৰীৰ খাটা’ বুলি অসমীয়া ভাষাত এক প্ৰবচনেই সৃষ্টি হৈছিল।\n১৮২৩ চনত ৰৰ্বাট ব্ৰুচে শদিয়া অঞ্চলত বনৰীয়া চাহ আৱিষ্কাৰ কৰাৰ কেই বছৰ মানৰ পাছত অৰ্থাৎ ১৮৩৪ চনত ব্ৰিটিছসকলে ডিব্ৰুগড়ৰ ওচৰতে অৱস্থিত চাবুৱাত এখন চাহ বাগিচা স্থাপন কৰিছিল। তেওঁলোকে অসমত চাহ খেতিৰ প্ৰচুৰ সম্ভাৱনালৈ লক্ষ্য ৰাখি ১৮৩৯ চনত আসাম টি কোম্পানী গঠন কৰে আৰু কম সময়ৰ ভিতৰতে উজনি অসমৰ শ শ বিঘা সাৰুৱা মাটিত ইখনৰ পাছত সিখন চাহ বাগিচা খোলে। বিভিন্ন আৰ্থ-সামাজিক কাৰণত স্থানীয় লোকসকলে বাগিচাত শ্ৰমিকৰ কাম কৰিবলৈ আগ্ৰহ প্ৰকাশ নকৰাত কোম্পানীয়ে উৰিষ্যা,পশ্চিমবংগ, বিহাৰ আদি ঠাইৰ পৰা হেজাৰ হেজাৰ শ্ৰমিকক বিভিন্ন প্ৰলোভনেৰে অসমলৈ আনে আৰু তেওঁলোকৰ হাড়ভঙা পৰিশ্ৰমৰ অন্তত বাগিচাবোৰ জীপাল হৈ উঠে। উজনি অসম চাহ বাগিচাৰে ভৰি পৰাৰ লগে লগে অলপ-অচৰপ ইংৰাজী পঢ়িবলৈ-লিখিবলৈ শিকা দুই এজন স্থানীয় ডেকাই বাগিচাৰ কেৰাণী-মহৰী হিচাপে নতুন জীৱনৰ পাতনি মেলিেল। কোনোৱে চৰকাৰী চাকৰিতো যোগদান কৰিলে। ডেকাৰ সেই নতুন জীৱনক যেন প্ৰেমিকাই সহজভাৱে ল’ব পৰা নাছিল। তেওঁ প্ৰেমিকৰ পূৰ্বৰ স্বচ্ছন্দ জীৱনলৈ বাধ্যবাধকতা আহি পৰিল বুলি অনুভৱ কৰি গাইছিল –\nশোৱা পাটী এৰি দুটি চকু মোহাৰি\nখালা কি নেখালা ভাত,\nচৰকাৰী কামলৈ ঢাপলি মেলিলা\nলগাই থৈ নগ’লা মাত।\nকোনো কোনো ডেকাই সৰহকৈ দুটকা ঘটাৰ আশাত বেহা-বেপাৰত ধৰিছিল। বেপাৰত টলৌ-টলৌকৈ ঘূৰি ফুৰা ডেকাজনৰ সংগ আগৰ দৰে নোপোৱাৰ বাবে প্ৰেমিকাই তেওঁক আগৰ জীৱনলৈ উভতি আহিবলৈ অনুৰোধ নজনোৱাকৈ নাথাকিল–\nইয়ে বোলে বেপাৰী সিয়ে বোলে বেপাৰী\nনেলাগে বেপাৰৰ ধন\nঘৰতে থাকিবা ৰামায়ণ পঢ়িবা\nশুনি থাকিবৰে মন।\nডেকা-গাভৰুৰ তেনে হা-হুমুনিয়াহ বেছি দিনলৈ শুনা নগ’ল। ‘কোম্পানীৰ চাকৰি নালাগে লাহৰী, নালাগে তলপৰ ধন’ বুলি গোৱা ডেকাজনেও কোম্পানীৰ চাকৰি এটাৰ বাবে হাবিয়াস কৰা হ’ল। তেওঁলোকে কোম্পানী বা চৰকাৰী চাকৰিয়েহে জীৱনলৈ সুখ-সমৃদ্ধি কঢ়িয়াই আনে বুলি ভাবিবলৈ ল’লে। ডেকা-গাভৰুৰ ভাৱ-চিন্তাৰ পৰিৱৰ্তনৰ স্বাক্ষৰ বিহুনাম-বনঘোষাত সুন্দৰকৈ ফুটি উঠিছে –\nকেৰেণী নহ’লো মহৰী নহ’লো\nতোমাক কেনে কৰি পাম?\nচৰকাৰী বা কোম্পানীৰ চাকৰি কৰিবলৈ লোৱাজনৰ বাবে ‘চ’ৰাঘৰ’, ‘বৰচ’ৰা’, ‘পানীচ’ৰা’, ‘তামুলীচ’ৰা’ আদি শব্দবোৰ অব্যৱহাৰ্য হৈ পৰিল; সেই শব্দবোৰৰ ঠাই ল’লে বঙলাই–\nশহুৰৰ বঙলা দেখিবলৈ সুৱলা\nদুৱাৰত ইংৰাজী লেখা।\nএই বিহুনাম ফাঁকিৰ পৰা অনুমান কৰিব পাৰি যে ব্ৰিটিছৰ তলত চাকৰি কৰা প্ৰথম প্ৰজন্মৰ অসমীয়াই গ্ৰাম্য জীৱনৰ সৈতে নিকট সম্পৰ্ক ৰক্ষা কৰি চলিছিল। আদৰৰ কন্যাক হয়তো বঙলা দেখিয়েই চমক খোৱা গাঁৱৰ চহকী ডেকালৈ বিয়া দিছিল। অৱশ্যে, এনে বিহুনাম বঙলাত বাস কৰা ধুনীয়া গাভৰুক নিজৰ কৰি লোৱাৰ হেঁপাহ থকা কল্পনাপ্ৰৱণ ডেকায়ো ৰচনা কৰিব পাৰে। সেইদৰে, ‘নাচনী আছেগৈ ডিবৰু জিলাতে কিহতকৈ বাতৰি দিওঁ’, ‘আমি যে যাওঁগৈ ডিবৰু জিলালৈ, তুমি নকৰিবা বেজাৰ’ আদি বিহুনাম-বনঘোষাবোৰৰ পৰা এয়াও অনুমান কৰিব পাৰি যে বগী টিন জিলিকা বঙলা ডিব্ৰুগড়ৰ দৰে আধুনিক চহৰতহে দেখা পোৱা গৈছিল। প্ৰাপ্ত তথ্য মতে, ব্ৰিটিছে ১৮৪৯-৫০ চনত ডিব্ৰুগড়ত পূৰ্বৰ খেৰ-বাঁহৰ বিচাৰালয়টো ৫,৪৪৬.০০ টকা ব্যয়ৰে নতুনকৈ নিৰ্মাণ কৰাৰ উপৰি সেই সময়তে প্ৰায় ১,৬০০.০০ টকা ব্যয়ৰে মেগাজিন গুদামঘৰ আৰু চেন্টাৰ নিৰ্মাণ কৰিছিল। ১৮৫১ চনত ৰেজিমেন্টৰ পকী গুদামঘৰ, ১৮৫৩-৫৪ চনত সামৰিক চিকিৎসালয়, ১৮৫৬-৫৭ চনত চেইন্টপল গীৰ্জাঘৰ, ১৮৫৯-৬০ চনত ফৌজদাৰী কাৰাগাৰ আদি নিৰ্মাণ কৰিছিল। দুখৰ বিষয় যে বিহুনাম-বনঘোষাত জীৱন্ত হৈ থকা ডিব্ৰুগড় চহৰখনৰ বহু ঐতিহ্য (‘দীঘলী বজাৰ’কে ধৰি পেৰী পাৰ্ক, সেন্দূৰী আলি, ডিব্ৰুগড় দুৰ্গ আদি) ১৯৫০ চনত হোৱা ভূমিকম্পৰ ফলত ব্ৰহ্মপুত্ৰৰ বুকুত হেৰাই গ’ল। ঔপনিৱেশিক যুগৰ ঐতিহ্যৰ স্মাৰক বুলিবলৈ কাছাৰী ঘৰ, কাৰাগাৰ আদি দুটামানহে বাচি থাকিল।\nসি যি নহওক, ১৮৪৭ চনত পোনতে কলিকতা আৰু গুৱাহাটীৰ মাজত ভাপ-জাহাজ চলিছিল। এবছৰৰ পাছতে ডিব্ৰুগড়লৈকে এই জাহাজ চলাচল কৰিবলৈ লোৱাৰ লগে লগে বিহুনাম-বনঘোষা গোৱা দলে জাহাজৰ উপমা খটুৱাই নতুন নাম ৰচিবলৈ ধৰিলে–\nউজায়ে আহিলে কোম্পানীৰ জাহাজ ঐ\nপিথপী টলবল্ দেখোঁ\nচপাই দে চপাই দে কোম্পানীৰ জাহাজ ঐ\nনৈয়ো গুমেগুমায় কোম্পানীৰ জাহাজ ঐ\nঢেঁকীনো গুমেগুমায় থোৰা।\n১৮৭৬ চনত লিডু আৰু মাকুম (মাৰ্ঘেৰিটা)ত কয়লা আৱিষ্কাৰ হোৱাৰ লগে লগে ব্ৰিটিছে কয়লা সৰবৰাহৰ বাবে অসমত ৰে’লসেৱা প্ৰৱৰ্তনৰ উদ্যোগ লয়। ১৮৮২ চনত ডিব্ৰুগড়ত ৰে’লৱে ৱৰ্কশ্বপ স্থাপন কৰি সেই বছৰৰ এক মে’ত মোহনাঘাটৰ পৰা শদিয়ালৈকে ৭৮ মাইল দীঘল ৰে’লপথ নিৰ্মাণ সম্পূৰ্ণ কৰে আৰু সেইদিনাই ডিব্ৰুগড়ৰ ৰিহাবাৰী ষ্টেচনৰ পৰা লাহোৱাললৈ পৰীক্ষামূলকভাৱে ৰে’ল চলাই চায়। ১৮৮৩ চনৰ ১৬ জুলাইত ডিব্ৰুগড়ৰ পৰা মাকুমলৈ প্ৰথমখন মালবাহী ৰে’ল আৰু ১৮৮৪ চনৰ ১৮ ফেব্ৰুৱাৰীত ডিব্ৰুগড়ৰ পৰা শদিয়ালৈ প্ৰথমখন যাত্ৰীবাহী ৰে’ল চলাচল কৰে। পৰৱৰ্তী সময়ত কৰ্ণেল বেৰী হোৱাইটৰ প্ৰচেষ্টাত ডিব্ৰুগড়ৰ পৰা বংগদেশলৈও ৰেল চলিছিল। কোম্পানীৰ নতুন পৰিবহন ব্যৱস্থাই অসমৰ ডেকা-গাভৰুৰ মনৰ দিগন্তও বিশাল কৰি তুলিলে। আগতে হাবি-বনৰ মাজেৰে দূৰণিলৈ যাব লগা হ’লে হাঁহ মাৰি মিতিৰ-কুটুমৰ সৈতে এসাঁজ খাই যোৱা গাঁৱৰ মানুহক ৰেলগাড়ী-মটৰ গাড়ীয়ে এখন নতুন পৃথিৱীলৈ হাতবাউল দি মাতিলে। উজনি অসমৰ মানুহৰ বাবে সেই নতুন পৃথিৱীৰ প্ৰথমটো ‘ইষ্টেশ্যন’ হ’ল ডিব্ৰুগড় –\nবজাৰত কিনিলো ৰেচেমৰ ৰুমালখন,\nৰেলগাড়ী ভটিয়াই গ’ল;\nবিয়া কৰিম বুলি বৰঘৰ সাজিলো,\nগৰু বন্ধা গোহালি হ’ল।\nৰিহাবাৰী ইষ্টেশ্যন তিনি কুঠলীয়া\nওপৰে লগোৱা টিন।\nআগতে শদিয়াৰ ৰণত মৰিবলৈ মন কৰা বা ‘মতা ম’হ বেচি’, ‘লাখুটি ধোঁৱা চাঙত তুলি’ নগাৰ চাঙে চাঙে বগাই ফুৰাৰ কথা ভবা ডেকাজনে নতুন যুগত আৰু অলপ দূৰলৈ যাবলৈ মন মেলিলে। বিৰহী ডেকাইতো ‘দীঘলী বজাৰ’, ‘ৰিহাবাৰী ইষ্টেছন’ৰে ভৰা ডিব্ৰুগড় হেন চহৰ এখন এৰি যোৱাৰ কথাও ভাবিলে –\nভাটীলৈ ভটিয়াই যামে ঐ লাহৰী\nনেথাকো কোম্পানীৰ দেশত।\nলুইত পাৰ হ’লো দিখৌ পাৰে হ’লোঁ\nতোমাকে বিচাৰি এৰো ঘৰে-বাৰী\nলক্ষণীয় যে ব্ৰিটিছ নিৰ্মিত আধুনিক চহৰ ডিব্ৰুগড়ৰ প্ৰসংগ কেৱল অসমীয়া লোক-সাহিত্যৰ অন্যতম অংগ বিহুনাম-বনঘোষাতেই উপলব্ধ নহয়; প্ৰাক্ স্বাধীনতা কালত ৰচিত আধুনিক অসমীয়া সৃষ্টিশীল সাহিত্যতো এই চহৰখনৰ ঐতিহ্যৰ বিভিন্ন প্ৰসংগ উপলব্ধ হয়। দৃষ্টান্তস্বৰূপে, লক্ষ্মীনাথ বেজবৰুৱাৰ ‘ভোকেন্দ্ৰ বৰুৱা’ শীৰ্ষক ব্যংগ ৰচনাখনত ভোকেন্দ্ৰই পিতৃক ফটো উঠিবৰ বাবে গৰু বিক্ৰী কৰি হ’লেও ডিব্ৰুগড়লৈ যাবলৈ পৰামৰ্শ দি চিঠি লিখাৰ পৰাই অনুমান কৰিব পাৰি যে উজনি অসমৰ ভিতৰত প্ৰথম ডিব্ৰুগড়তেই ফটো ষ্টুডিঅ’ স্থাপিত হৈছিল। বীণা বৰুৱাৰ ‘জীৱনৰ বাটত’ উপন্যাসখনৰ নায়ক কমলাকান্তৰ ধনী-মানী শহুৰেকৰ ঘৰ আছিল ডিব্ৰুগড়ত। উপন্যাসখনত কমলাকান্তৰ শহুৰেকৰ ঘৰ-ঘৰোৱাহৰ যি সৰস বৰ্ণনা আছে, সেই বৰ্ণনাই প্ৰাক্ স্বাধীনতাকালৰ অসমৰ অভিজাত সমাজখনৰ এখন সুন্দৰ ছবি দাঙি ধৰে। সৃষ্টিশীল সাহিত্যৰ এনে সমলবোৰৰ আধাৰত নিশ্চয় ডিব্ৰুগড়ৰ সমাজ-জীৱনৰ অন্য এখন ইতিহাস ৰচনা কৰিব পৰা যায়। সেই সম্ভাৱ্য ইতিহাস শাসকপক্ষৰ ইতিহাস নহয়, খাটিখোৱা জনসাধাৰণৰহে ইতিহাস হ’ব।\n১. গগৈ, ডঃ লীলা; অসমীয়া লোক সাহিত্যৰ ৰূপৰেখা, প্ৰকাশক : বনলতা, ডিব্ৰুগড়, ২০১১ চন।\n২. গগৈ, যাদৱ (সম্পা.); সদৌ অসম মটক সন্মিলন আৰু সদৌ অসম মটক যুৱ ছাত্ৰ সন্মিলনৰ ষট্বিংশতিতম্ দ্বি-বাৰ্ষিক ডিব্ৰুগড় অধিৱেশন উপলক্ষে প্ৰকাশিত স্মৃতিগ্ৰন্থ। ২০০৭ চন।\n২. দত্ত, সুমন (সম্পা.); ১৯৫০… এক কৰুণ গাথা, প্ৰকাশক : শ্বহীদ স্মৃতিৰক্ষা সমিতি, ডিব্ৰুগড়, ২০১৭ চন।\n৩. নেওগ, মহেশ্বৰ; অসমীয়া গীতি সাহিত্য, ( ব্যৱহত গ্ৰন্থখনিৰ পৰিচয় পৃষ্ঠা নষ্ট হোৱাত প্ৰকাশৰ চন আৰু প্ৰকাশকৰ নাম উদ্ধাৰ কৰিব পৰা নহ’ল।)\n১. দেউৰী, মিহিৰ (সম্পা.); প্ৰকাশ, জুন, ২০১৬ চন।\nটেগইতিহাস টুনুজ্যোতি গগৈ ডিব্ৰুগড়\nপূৰ্বৱৰ্তী লেখা তুমি বিচৰাজন৷৷ মদাৰজ্যোতি৷৷\nপৰৱৰ্তী লেখা আলান্ধু ৷৷ সত্যেন্দ্ৰ বৰদলৈ৷৷


মুখা (নন্দিতা খাখলাৰী) - সাহিত্য ডট অৰ্গ\n– ‘কথাবোৰ আচলতে তেনেকুৱাই’, প্ৰণৱে বিয়েৰৰ বটলটো হাতত লৈ ৰেখাৰ ফালে নোচোৱাকৈয়ে ক’লে।\n– তেনেকুৱা মানে কেনেকুৱা?\n– পুঁজিবাদৰ দৰেই আধুনিক প্ৰযুক্তিবিদ্যাই মানুহৰ মন আৰু চৰিত্ৰ দুয়োটাই বুজি পাই গৈছে।\n-কি ক’ব খুজিছা?\n-চোৱা, মানুহ যে চিৰন্তন ভাৱে সুবিধাবাদী, স্বাৰ্থপৰ আৰু মিথ্যাচাৰী সেই কথাটো আধুনিক প্ৰযুক্তিবিদ্যাই বুজি উঠিছে।\n– তুমি চোন থমাছ হবছৰ দৰে সম্পূৰ্ণ নিগেটিভ থিয়ৰী এটা দিছা। মানুহৰ চৰিত্ৰৰ ধনাত্মক দিশো আছে।\n– ধনাত্মক দিশ নাই, ধনাত্মক মুখা আছে।\n– আস্! আৰ্ট মুভিৰ দৰে কথাবোৰ চালে বেৰে কোবাইছা কিয়?\n– বাৰু, সস্তীয়া চিনেমাৰ দৰেই কৈছোঁ। ৰাতিপুৱা ঘৰলৈ অহা মাছ বেপাৰীটোৰ লগত তুমি পাঁচ টকাৰ কাৰণে ৰণাংগিনী হোৱা। অথচ গধূলি সেইজনী তুমিয়েই শ্বপিং ম’ললৈ গৈ বহুজাতিক কোম্পানীৰ আগত বিনাবাক্যে আত্মসমৰ্পণ কৰি আহা। অথবা নাইট ক্লাবলৈ গৈ পাঁচ হাজাৰ টকাত তিনিটা ককটেইল আৰু পাঁচ টুকুৰা গাহৰি খাই চ্যুট পিন্ধি চালাম মাৰা ৱেইটাৰক আভিজাত্যতা প্ৰদৰ্শন কৰিবলৈ এশ টকা টিপ দি আহা।\n– ‘সেয়া সময়ৰ দাবী। আমি মিলাই চলিবই লাগিব’, দুৱাৰত মৃদুকৈ মৰা টোকৰটোৰ দৰে শব্দটোত মোবাইলটো লগে লগে হাতত তুলি লয় ৰেখাই।\n– সময়ৰ দাবী? সেয়া হল তুমি পিন্ধা এখন মুখা। পাঁচ টকাৰ বাবে হাহাকাৰ কৰা তোমাৰ স্বাৰ্থপৰ মনটোৰ দীনতাক ঢাকি ৰখা এশ টকীয়া আভিজাত্যতাৰ মুখা।\n– বাৰু অলপ সময়ৰ বাবে মানি ল’লোঁ তোমাৰ কথা। কিন্তু ইয়াত প্ৰযুক্তি বিদ্যাৰ কথাটো আহিল কৰ পৰা?\n– যিহেতু সস্তীয়া চিনেমাৰ দৰেই বুজাব কৈছা গতিকে এটা সহজ উদাহৰণ, প্ৰযুক্তিবিদ্যাই ইণ্টাৰনেট দিছে, অত্যাধুনিক মোবাইল ফোন দিছে, হাজাৰটা চছিয়েল নেটৱর্কিং ছাইট দিছে। আটাইতকৈ জনপ্ৰিয় ফে’চবুকৰ কথাই ধৰা। কি ভাবা? – মাতত ফুটি উঠা শ্লেষৰ সুৰটো লুকাবলৈ চেষ্টা নকৰে প্ৰণৱে।\n– ভাল নে বেয়া?\n– নিশ্চিতভাৱে ভাল। পুৰণি বন্ধুবোৰক ঘূৰাই পাইছোঁ, সকলোৰে লগত সংযোগ ৰাখিছোঁ, বিপদে আপদে অনায়াসে খবৰ ৰাখিব পাৰিছোঁ। আগতে এইবোৰ সুবিধা কত আছিল?\n– হাঃ হাঃ তেনেহলে তোমাৰ পুৰণি বান্ধৱীয়ে বিদেশ ভ্ৰমণত যোৱা ফটোবোৰ দেখি কিয় ঈৰ্ষাত জ্বলি উঠা?\n– সেয়া নাৰীৰ সহজাত প্ৰবৃত্তি।\nআকৌ বাজি উঠে দুৱাৰৰ মৃদু টোকৰ। ফোনটো লৈ নিমগ্ন হৈ যায় ৰেখা।\n– বাৰু, পৰহি সিটো বিল্ডিঙৰ ব্ৰহ্মৰ মাক ঢুকাওতে তুমি খবৰ এটা ল’বলৈ নগ’লা? অথচ ফে’চবুকত লিখিলা RIP!\nমোবাইলটো লৈ ৰেখা নিৰুত্তৰ। মাজে মাজে চেপি ৰাখিব খোজা চঞ্চল হাঁহিটো ওলাই পৰিছে তাইৰ। মুখত চোবাই থকা চিকেনৰ সোৱাদটো টেঙা হৈ পৰা যেন লাগে প্ৰণৱৰ। ঢোকঢোককৈ বাকী থকা বিয়েৰখিনি শেষ কৰি নতুন এটা বটল খুলি লয় সি। ৰেখাই মূৰ তুলি তালৈ চায় এইবাৰ।\n– আস্! কোনখন দুনিয়াত আছা বাৰু তুমি? দেখা নাই, ছচিয়েল নেটৱৰ্কিং ছাইটবোৰেই পৃথিৱীত এতিয়া গণ বিপ্লৱ আনিছে- আৰব দেশবোৰত ৰাজতন্ত্ৰ গুছি গণতন্ত্ৰ আহিল, চাহ দোকানী প্ৰধানমন্ত্ৰী হল, নৈৰাজ্যবাদী গৈ মুখ্যমন্ত্ৰী হল। কিহৰ সহায়ত? কেৱল সেয়াই জানোঁ? ফে’চবুকত আমি অন্যায়ৰ বিৰুদ্ধে আন্দোলন কৰিছোঁ, বিতৰ্ক কৰিছোঁ, প্ৰতিবাদ কৰিছোঁ.. – অসাৱধানবশতঃ প্ৰণৱৰ চকুত ধৰা পৰি যোৱা চঞ্চলতাখিনি ঢাকিবলৈকে উশাহ নসলোৱাকৈ কৈ উঠে ৰেখাই।\nএ চি ৰুমটোৰ বন্ধ খিৰিকীখনেৰে বাহিৰলৈ চাই পঠিয়ালে প্ৰণৱে। উজ্জ্বলতা দেখিয়ে অনুমান কৰিব পাৰি ৰ’দৰ প্ৰখৰতা। হিচাপ মতে এই ৰদ নেওচি হলেও আজি সি ঘূৰি ফুৰিব লাগিছিল সেই উত্তপ্ত পদপথত। সমীক্ষা কৰিব লাগিছিল কিছুমান দুৰ্ভগীয়া জীৱনৰ। কিন্তু নাই নোৱাৰে সি, প্ৰখৰ ৰ’দৰ সন্মুখীন হোৱা সামৰ্থ্য কাহানিবাই হেৰুৱাই পেলাইছে।\n– আচ্ছা, সিদিনা বজাৰৰ মাজতে ছোৱালীজনীক সেই লৰাটোৱে অশালীন ব্যৱহাৰ কৰাৰ পিছতো তুমি নাৰী হৈও কোনো প্ৰতিবাদ নকৰিলা যে? তেতিয়া এই প্ৰতিবাদী কণ্ঠবোৰ ক’ত ৰুদ্ধ হয়?\n– পুলিচক মতা হৈ গৈছিল। সেইবোৰ কৰিবলৈ সমাজত ব্যৱস্থা আছে।\n– আত্মসন্তুষ্টিৰ কাৰণে তুমি নিজক ফাঁকি দিছা। আচলতে সেইখনো এখন মুখা। ই-এক্টিভিষ্ট মানুহৰ কাপুৰুষালিক ঢকাৰ মুখা। ফে’চবুকত থকা তোমাৰ এহেজাৰ সাতশ বন্ধুৰ কেইজনৰ সুখত তুমি প্ৰকৃততে সুখী হৈছা? কেইজনৰ পৰচৰ্চা কৰি দাঁত নিকটাই আত্মতৃপ্তি লভিছা? কেইজনৰ বিপদত তুমি সঁচাকৈ ওচৰলৈ গৈ সহায় অথবা সমবেদনা জনাইছা? গাঁৱৰ ঘৰলৈ গৈ তোমাৰ আধুনিকতাৰ পোছাকযোৰ মলিন হয় বুলি ইছ্ আছ্ কৰিছা অথচ দুটা অৰ্থহীন বাহ্ বাহৰ লোভত তুমি আইতাৰ ক’লা ধোঁৱা ওলোৱা জুহালৰ কাষত বহি এলানি ফটো মাৰিছা। আচলতে কি কৰিছা বুলি ভাবা? মই কওঁ, তোমাৰ নগণ্যতাক ঢাকিবলৈ তুমি মহানতাৰ মুখা এখন পিন্ধি ঘূৰিছা। আৰু আধুনিক প্ৰযুক্তিবিদ্যাই এই মুখাবোৰক অত্যন্ত সহজলভ্য আৰু লোভনীয় কৰি মানুহক তাৰ মাজত চিৰ ব্যস্ত আৰু অভ্যস্ত কৰি তুলিছে। প্ৰযুক্তি বিদ্যাৰ ঐশ্বৰ্য্যৰ সমুখত একপ্ৰকাৰৰ ভৃত্য হৈ পৰিছোঁ আমি।\n– যদি সেয়াই হয়, তেন্তে তুমিওতো তাৰ ব্যতিক্ৰম নোহোৱা?\nখিৰিকী খনেৰে আকৌ এবাৰ বাহিৰলৈ চাই পঠিয়ালে প্ৰণৱে। ৰ’দ ক্ৰমশঃ লহিয়াইছে। ট্ৰেফিক ছিগনেলৰ ৰঙা লাইটটো জ্বলি উঠিল। এখন এখনকৈ গতিৰুদ্ধ হৈ ৰৈ গৈছে গাড়ীবোৰ। আৰু লগে লগে দৌৰি আহিছে গৃহহীন এজাক শিশু। কোনোটোৱে গাড়ী মচি দিছে, কোনোৱে ৰাস্তাত বাগৰি চাৰ্কাছ দেখুৱাইছে, কোনোৱে কিবা এটা বেচাৰ আপ্ৰাণ চেষ্টা চলাইছে। নাই, গাড়ীবোৰৰ খিৰিকী খোল নাখায়। সেউজীয়া লাইটৰ সংকেতত ধীৰে ধীৰে গুচি যায় গাড়ীবোৰ। প্ৰেতাত্মাৰ দৰে লগা জাক এটা ৰৈ যায় হতাশ হৈ। দিনৰ পিছত দিন, বছৰৰ পিছত বছৰ।\nৰেখাৰ ফোনটো বাজি উঠিল দীঘলীয়াকৈ। কিছুদিনৰ পৰা এই বিশেষ ৰিংট’নটো বাজিলেই তাই চঞ্চল হৈ উঠে। পাহৰি পেলায় বয়স, সদ্যযৌৱনা কোনো ষোড়শীৰ দৰে। বেলকনিৰ পৰা ফুচফুচনিৰ দৰে তাইৰ মাতটো ভাহি আহিছে, “এতিয়াই যাব নোৱাৰিম পল.. এওঁ ঘৰত আছে। সন্ধিয়া ক’ৰবাত সভা এখন আছে চহৰৰ গৃহহীন সকলৰ জীৱনৰ ওপৰত… কিমান ক’লোঁ ওলাই গৈ সিহঁতৰ ৰিয়েল লাইফটো চাই আহা, মোৰো সুবিধা হ’লহেঁতেন… ঘৰত বহি ইণ্টাৰনেটত চাই আছে.. ছৰী বেবী…” ।\nচকু দুটা পোৰা যেন লাগিল প্ৰণৱৰ। বুকুৰ ধপধপনিটো যেন ধুমুহাৰ দৰে বাঢ়ি আহিছে। হাতত থকা বটলটো প্ৰচণ্ড খঙেৰে ৱালত দলিয়াই ভাঙিবলৈ মন গল। কিন্তু নাই, নোৱাৰে সি সেইবোৰ একোৱেই কৰিব। গণ্য মান্য বুলি সমাজত নাম এটা আছে তাৰ। হাতঘড়ীটোলৈ চাই নিশব্দে চিগাৰেট এটা জ্বলাই ল’লে প্ৰণৱে। বেলি ডুব যাবলৈ বেছি পৰ নাই, ক্ৰমশঃ সন্ধিয়া নামি আহিছে চঞ্চল খোজেৰে। মুখাখন সলাই নতুন এখন মুখা পিন্ধিবৰ হ’ল।\n← আধুনিক অসমীয়া চুটিগল্প আৰু পাঁচজন গল্পকাৰৰ গল্প নিৰ্মাণ কৌশল (প্ৰাৰ্থনা ভূঞা)\nচুটি গল্প আৰু বেজবৰুৱাৰ ‘পাটমুগী’ (প্ৰাণজ্যোতি নাথ) →\nখুব ভাল লাগিল। মুখা নহ’লে আজিকালি জীয়াই থকাই কঠিন।\nBohut bhaal laagil podi…\nমুখা বিহিন সমাজ এক অবাস্তৱ কল্পনা |


সংশয়ৰ স্বপ্নতত্ব-মিন্টু হাজৰিকা\nবসন্তৰ আগমনত কুকিলকণ্ঠি কুলিৰ সুমধুৰ কণ্ঠই মৰনৈ পৰিয়া গাওঁখনৰ প্ৰাতঃ পৰিৱেশত সোণত সুৱগা চৰাইছে। ডেকা সকলে ন বসন্ততে এজনী চপাই ঘৰ-সংসাৰ কৰা আৰু গাভৰুহঁতে মনে মিলা জনৰ মনৰ বুজ লৈ নিজৰ জন্মদাত্ৰি মাক-দেউতাকৰ ঐতিহ্যক বিসৰ্জন দি নামৰ পাছত আন এটা উপাধি সংযোগ কৰাৰ পৰিকল্পনা কৰিছে। কিন্তু মুঠেও এনে পৰিকল্পনাৰ কথা নভবা, চিন্তা নকৰা প্ৰফুল্ল আৰু মৃনালীয়ে ফুলকুমলিয়া বয়সতে কোনো পৰিকল্পনা নকৰাকৈয়ে এইখন সংসাৰ জগতত ভৰি দিব লগা হৈছে।গাঁৱৰে মৃণালীক অন্তঃ কৰণেৰে ভালপোৱাৰ সুবাদতে প্ৰফুল্লই আজি কুৰি বছৰ বয়সতে সংসাৰৰ বোজা ল'ব লগা হৈছে। কাৰণ সেই সময়ত ঘৰৰ মানুহে মৃণালীক কাৰোবাক গটোৱাৰ যো জা চলাইছিল। প্ৰেমিক মনে এই আয়োজনবোৰ সহ্য কৰিব নোৱাৰি দুয়োৱে আজি নামৰ আগত সাংসাৰিক অভিধাৰে বিভূষিত হৈছে।\nঘৰৰ অমতত মৃণালীক পলুৱাই অনাপ্ৰফুল্লক ঘৰৰ মানুহে মৃণালীক ঘৰৰ ভিতৰত সুমুৱাবলৈ দিয়া নাছিল। সেয়ে উপাই বিহীন হৈ ঘৰৰে কিছু নিলগত থকা বাৰী মাটি ডোখৰত বাঁহনীৰ মুঢ়া খান্দি তাতে ঘৰ সাজি থকাৰ পৰিকল্পনা কৰিলে। কিন্তু কোনো দিন কোৰ কুঠাৰ লৈ নোপোৱা প্ৰফুল্লই এই কামত হাত দি মৃত্যু সম যান্ত্ৰনা পালে। কিন্তু একমাত্ৰ ভালপোৱাক জীয়াই ৰখাৰ বাবেই এই যান্ত্ দিনৰ পিছত দিন সহ্য কৰি গ'ল। অৱশ্যে এই কষ্ট সহ্য কৰিবৰ বাবে মৃণালীৰ মুখৰ পৰা ওলোৱা সাহস বাক্য আৰু প্ৰেৰণাই মহৌষধ হিচাপে কাম কৰিলে। দিনযোৰা কষ্টৰ অন্তত ৰাতি মৃণালীৰ হাঁহিথকা মুখ খন দেখি আৰু একেবাৰে ওচৰৰ পৰা চোৱাৰ আপাহতে সকলোবোৰ দুখ যাতনা পাহৰি পেলাই।\nমাহযোৰা কষ্টৰ অন্তত মাটি ভাঙি এখন বাৰী আৰু এটা নিজৰ আপোন ঘৰ সজাই ল'লে। নিজৰ এটা স্থায়ী ঠিকনা হ'ল। এনেকৈয়ে দিন বাগৰিল। মৃণালীৰ শৰীৰৰ আকাৰ দিনক দিনে বাঢ়িবলৈ ল'লে। পৰিকল্পনা বিহীন সংসাৰ খনত আকৌ এটা অপৰিকল্পিত সমস্যাই দেখা দিলে। দুয়োৰে মৰমৰ ইমানেই আঠা যে গন্ধৰ্ব বিবাহৰ দহমাহ এঘাৰদিন পুৰা নৌ হওঁতেই ছোৱালী উৰ্মিৰ মুখ দেখিছে। কম দিনতেই এজনী ছোৱালীৰ বাপেকো হৈ গ'ল। পৰী সদৃশ কন্যা সন্তানটো কোলাত খেলিবলৈ লোৱাৰ পৰাই প্ৰাপ্তিত দুয়োৰে মন ভৰি উঠিল। আবেগৰ বসৱৰ্তী হৈ কোনো পৰিকল্পনা নকৰাকৈয়ে এইখন সংসাৰত খোজ দিলে হয়, কিন্তু অকল মৰমেৰেই যে পেট নভৰে সেইটো কথা এবছৰতে চাৰিওফালে অভাৱৰ সন্মুখীন হৈ দুয়োয়ে উপলব্ধি কৰি বুজি উঠিছিল। কম সময়ৰ ভিতৰতে অহা না না অভাৱে দুয়োকে কোঙা কৰি পেলালে। তিনিটা জীৱৰ অৱস্থানে জীৱিকাহীন সংসাৰ খনক এদিন দুদিন কৰি আগবঢ়াই নিওঁতে সময়ে দুয়োকে সৰিয়হ ফুল দেখুৱালে। সেয়ে একমাত্ৰ জীয়াই থকাৰ সংগ্ৰামৰ বাবে এইবাৰ পৰিকল্পনা কৰিলে। জীৱিকাৰ সন্ধানত জপিয়াই পৰিল দুয়ো। তাৰ ফল হিচাপে মৃণালীয়ে গাঁৱৰে অঙ্গনবাড়ী কেন্দ্ৰত পৰিচালিকাৰ পদবিটো লাভ কৰিলে। জীৱিকাৰ পথ একো নথকা সংসাৰ খনত সৰু হ'লেও চাকৰিটো পাই দুয়োৰে মুখত হাঁহি বিৰিঙিল। অন্তত দুয়োৰে চলিবলৈ কিছু অৰ্থ অহাৰ স্থায়ী বাট এটা মুকলি হ'ল। সংসাৰ আগবঢ়াই নিয়াত দুয়োৰে অলপ সাহস বাঢ়িল।\nইয়াৰ পাছত প্ৰফুল্লয়েও নিজৰ কৰ্ম সন্ধানত বৰ্তী থাকিল। কিন্তু একো নাপাই শেষত অঞ্চলটোলৈ নকৈ আগমন ঘটা পিয়াৰলেছ কোম্পানিৰ এজেন্ট হোৱাৰ কথাকে ভাবি কৰ্মত যোগ দিলে। দুই-চাৰি পইছা অহা হ'ল। সেই সূত্ৰে একে কোম্পানীৰে কিছু উচ্চ পদবীৰ এজেন্ট ওচৰ গাঁৱৰে যুৱক সুৰেণৰ লগত ঘনিষ্ঠতা বাঢ়িবলৈ ল'লে। কম সময়ৰ ভিতৰতে ঘৰলৈ আহ-যাহৰ পৰিমাণো বাঢ়িল। প্ৰফুল্ল আৰু সুৰেণ দুয়ো নলে- গলে লগা বন্ধু হৈ পৰিল। অৱশ্যে বয়সৰ ফালৰ পৰা নহয়! কৰ্মসূত্ৰেহে এই বন্ধুত্বৰ সম্বন্ধত দুয়োৰে ন বৰা চাউলৰ দৰে আঠা নিছিগা হৈছে। দুয়োয়ে একেলগে অঞ্চলটোত পিয়াৰলেছ কোম্পানিৰ এজেন্ট হৈ টকা-পইছাৰে চৌখিন হ'ব নোৱাৰিলেও ঘৰ-সংসাৰ চলাব পৰা হৈছে।\nবয়স বাঢ়ি অহাৰ লগে লগে উৰ্মি মৰম লগা হৈ আহিছে। গাৰ মঙহৰ ভৰত ডিঙি- নাকৰ চিন-মোকাম নাইকিয়া হৈ পৰিছে। বগা গেঞ্জী আৰু সৰু কাটা পেন্ট এটা পিন্ধাই সন্মুখৰ চোতালৰ মাটিত চুচৰিবলৈ এৰি দিয়া হৈছে । মুখত এমোকোৰা হাঁহি লৈ তাই ৰাষ্টাৰ কাষেৰে পাৰহৈ যোৱা মানুহ বোৰক টাউকিয়াই মাতি নিজৰ উপস্থিতি জাহিৰ কৰিছে। তাইৰ সেই আকুলতাক নেওঁচিব নোৱাৰি চিনা হওঁক বা অচিনা হওঁক সকলোৱে একোলা লৈ অথবা আঁতৰৰ পৰাই জোকাই পাৰ হৈ গৈছে।\nপ্ৰফুল্লই এই পেচাত সোমোৱাৰ পৰা ঘৰখন এতিয়া মৃতব্যয়ী অৱস্থাৰে স্বচ্চল ভাৱে চলিব পৰা হৈছে। টকা কেইটাৰে ঘৰখনলৈ সুস্থিৰতা আহিছে হয়, কিন্তু মৃণালীৰ কামৰ বোজা দিনক-দিনে বাঢ়ি আহিছে।কেতিয়াবা দিনযোৰাকৈ উৰ্মিক এৰি যাব লগা হয়। বেলেগ কোনো মানুহৰ যোগাৰ কৰিব নোৱাৰিলে সুৰেণকে উৰ্মিক চোৱাৰ দায়িত্ব দি থৈ যায়।\nদিন বাগৰিল। উৰ্মি স্কুললৈ যাব পৰা হ'ল। পঢ়াত মধ্যমিয়া ছোৱালী জনীয়ে এইবাৰ দ্বিতীয় শ্ৰেণীলৈ প্ৰমোচনো পাইছে। মাক মৃণালীৰহে কৰ্মব্যস্ততা আৰু এখোপ চৰিল। এইবাৰ প্ৰজেক্টৰ কামৰ টাগিদাত ঘনকৈ সাপ্তাহিক নাইবা পষেকীয়া কৈ ট্ৰেইনিঙত যাব লগীয়াত পৰিল।\nদিনৰ কৰ্মব্যস্ততাত ভাগৰ লাগি দিনমণিয়ে বিশ্ৰামৰ বাবে শয়ন কৰাৰ কথা ভাবিছে। দিনমণিৰ তেনে লেউ সেউ অৱস্থা দেখি আগমণৰ অপেক্ষাত থকা সন্ধিয়াই নিজৰ গাটো বহল কৰাৰ কথা ভাবিছে। লাহেকৈ খুপি খুপি খোজ দি সন্ধিয়াই গোতেই ধৰিত্ৰীকে আন্ধাৰে পুৰাই নিজৰ এলেকালৈ বিস্তাৰ কৰি ল'লে। সন্ধিয়াৰ আগমনত আন্ধাৰ পথত খোজ দিবলৈ ভয় কৰি জোনাকী পৰুৱাবোৰেও নিজৰ শৰীৰতে থকা টৰ্চ জ্বলাইপোহৰ কৰি সন্ধিয়া ভ্ৰমনৰ বাবে ওলাই আহিছে। সন্ধিয়াৰ আগমনত গাঁৱৰ নামঘৰত বজোৱা ডবা-কাঁহৰ সুমধুৰ ধ্বনিয়ে গ্ৰাম্য পৰিৱেশটো ভক্তি ভাৱেৰে পুৰাই পেলালে। ডবা-কাঁহৰ সুমধুৰ ধ্বনি শুনি গ্ৰাম্যবাসী সকলৰ সকলোৰে মুখত গুপুতে উচ্চাৰিত হৈছে - "কৃষ্ণ" মধু শব্দৰ । মৃণালীয়েও সন্ধিয়াৰ আগমনত বাঁহৰ পঁজাটোত ধূনাৰ সুগন্ধেৰে পৱিত্ৰ কৰি নিজৰ ঘৰখনৰ এচুকত থকা থাপনাৰ সন্মুখত মূৰ দোৱাই অনাগত ভৱিষ্যত অমঙ্গল দূৰ কৰি সৎ পথত জীয়াই থাকি ব্যস্ততাৰ ধামখুমিয়াত হেৰাই নগৈ নিজে তিষ্ঠি থাকিবৰ বাবে সাহস দিবলৈ নিৰাকাৰ দেৱতাক স্তুতি কৰিছে। স্তুতি কৰি মনৰ ভাৱ ভগৱানৰ ওচৰত ব্যক্ত কৰি ওলাই আহি বাৰান্দাত বহি থকা গিৰিয়েকক দেখা পাই মৃণালীয়েও ভিতৰৰ পৰা পিৰা এখন আনি গিৰিয়েকৰ কাষতে বঢ়ি আহিব লগীয়া দিনটোৰ বাবে বাৰ্তালাপ কৰি পৰিকল্পনা কৰাত লাগিল।মৃণালীয়ে গিৰীয়েকক ক'লে-\n•••••এইবাৰো মোৰ তিনি দিনিয়া ট্ৰেইনিঙত নাম আহিছে। কালিলৈ পৰাই হ'ব। কিন্তু ট্ৰেইনিং য'ত হ'ব তালৈ মই অকলে যোৱাটো সম্ভৱ নহয়। সেয়ে তুমিওঁ যাব লাগিব।\nমৃণালীৰ কথা শুনি গিৰীয়েক প্ৰফুল্লই ট্ৰেইনিঙলৈ নিজেই লৈ যোৱাৰ কথা ভাবি তাকে ঠিৰাং কৰিলে। পিছে এইবাৰ দুয়ো অসুবিধাত পৰিল কনমাণি ছোৱালী উৰ্মিক কাৰ হাতত গতাই থৈ যাব। সেই বিষয়ে গুণা-গথা কৰি কাকো নাপাই চিন্তাত বিভোৰ হৈ আছে। তেনেত বন্ধু সুৰেণ আহি সিহঁতৰ ঘৰত উপস্থিত হৈ সিহঁতৰ মুখ মণ্ডলৰ ওপৰত চিন্তাৰ গোমা গোমা ভাৱৰ লেশ দেখি ইয়াৰ কাৰণ সুধিলে। বন্ধু প্ৰফুল্লই কাৰণটো বিৱৰি কোৱাত তাৰ সমাধানৰ বাবে সুৰেণে সিহঁতৰ ঘৰৰ কনমাণি ছোৱালী জনীক ৰখাৰ দায়িত্ব নিজেই লোৱাৰ কথা ক'লে। সেইকেইদিন পুৱা প্ৰফুল্লৰ ঘৰত চাৰে ছয় বজাত সুৰেণ আহি উপস্থিত হোৱাৰ পাছত সিহত ট্ৰেইনিঙলৈ বুলি ৰাওঁনা হোৱাৰ পৰিকল্পনা কৰিলে। কথা মতেই পিছদিনা পুৱাই সুৰেণ আহি চাৰে ছয় বজাত প্ৰফুল্লৰ ঘৰত উপস্থিত হ'ল। প্ৰফুল্লহঁতে সিহঁতৰ মৰমৰ কণমাণি জনীক তাৰ সুৰেণৰ হাতত গতাই ট্ৰেইনিঙলৈ বুলি ৰাওঁনা হ'ল। সুন্দৰভাৱেই প্ৰথম দুদিন অতিবাহিত হৈছিল। কিন্তু তৃতীয় দিনা ট্ৰেইনিঙৰ পৰা ঘূৰি আহি মৃণালীয়ে উৰ্মিক মনটো মাৰি থকা দেখি চিন্তাত পৰিলে। তাইক বাৰে বাৰে সোধাৰ পাছতো তাই এটাই উত্তৰ দিছে- "নাই, একো নাইহোৱা।" তথাপিটো তাইৰ উত্তৰত মাক মৃণালীৰ মনটো খোলোচা হোৱা নাই। তাই একেটা কথাতে লাগি আছে। শেষত সন্ধিয়াৰ সাঁজ ভাত খাই শোৱাৰ সময়ত উৰ্মিক মৃণালীয়ে বিচনাৰ পাটিত ওচৰলৈ টানি আনি হাতৰ আঙুলিয়ে তাই চুলিত মৰমেৰে বুলাই দি পুনৰ মন মাৰি থকাৰ কথাটো সুধিলে। উৰ্মিয়ে সাহস পাই মাকক কান্দি কান্দি উচুপি কৈ গ'ল-"মা, সুৰেণ খুৰাই মোক আজি বৰ কষ্ট দিছে। তোমালোক যোৱাৰ কিছু সময় পাছত মই বাহিৰত খেলি থকাৰ পৰা মোক আমাৰ ভিতৰত থকা আৰ্মি বেঞ্চ খনলৈ লৈ গৈছিল। তাৰ পাছত মই পিন্ধি থকা সৰু পেন্টটো খুলিবলৈ কৈছিল। মই খুলিবলৈ লাজ কৰাত সুৰেণ খুৰাই মোৰ পেন্ট টো জোৰ যবৰদস্তি কৈ খুলি মোৰ মুখত এখন হাতে সোপা দি মোৰ ওপৰত পৰি দিছিল! মই বৰ ভয় খাইছিলোঁ। চিঞৰিব খুজিও সুৰেণ খুড়াৰ হাতখনে মুখত চেপি ধৰা বাবে চিঞৰিব পৰা নাছিলোঁ। তেনেতে মামা আহি অকস্মাতে আমাৰ ঘৰ ওলোৱাত সুৰেণ খুড়া নাইকিয়া হৈছিল আৰু তাৰ আগতেই মোক সুৰেণ খুড়াই ধমক দি কৈ থৈছে যে যদি মই কথাবোৰ কাৰোবাক কওঁ তেওঁড হেনো মোক মাৰি পেলাব। সেয়ে মই ভয় খাই তোমালোকক প্ৰথমতে ক'বলৈ সাহ নকৰি একো কোৱা নাছিলোঁ।"\nউৰ্মিৰ কথাবোৰ শুনি মৃণালীৰ হাত ভৰিবোৰ কঁপিবলৈ ধৰিলে। মুৰৰ শিৰা-উপশিৰাই কিছুসময় কাম কৰিবলৈ বন্ধ কৰি দিলে। পুনৰ সুস্থিৰতা ঘূৰি অহাত মৃণালীয়ে ভাবিলে, পদূমফুল বোকাত ফুলিলেও গাত বোকা নেলাগে। নিস্পাপ নিৰ্মল দেৱশিশু হোৱাৰ বাবেই হয়তো উৰ্মিক এই নিৰ্লজ্জ মানুহখোৱা নৰৰূপী বাঘটোৱে কলুষিত কৰিব নোৱাৰে। চকুৰ সন্মুখত অজান প্ৰশ্নই\nঅগা-দেৱা কৰিছে ৷ প্ৰকৃততে অবুজ শিশুবোৰক এনেকৈ মানুহৰূপী ভক্ষকৰ হাতত গতাই থৈ যোৱাটো ন্যায় সংগত নে? আজি মৃণালীয়ে বুজি উঠিছে যে ইমান দিনে সাপকে গাখীৰ খুৱাই পুহি ভূল কৰি আছিলে।কিছু সময়ৰ পাছত উৰ্মি টোপনি যোৱাত মৃণালীয়ে প্ৰফুল্লক হৈ যোৱা ঘটনাটোৰ বিষয়ে জনালে। উৰ্মিৰ দেউতাক প্ৰফুল্লই কথাটো টোপনিৰ জালতে শুনি জাপ মাৰি শোৱা বিচনাৰ পৰা উঠি অস্থিৰ হৈ পৰিলে। অভাৱী মানুহ হ'লেওঁ প্ৰফুল্লই কোনোদিন, কেতিয়াওঁ নিজৰ আদৰ্শক বিভিন্ন প্ৰতিকূল পৰিৱেশটো কিনা-বেচা কৰা নাই আৰু ভৱিষ্যতেও নকৰে। সেয়ে সি ভাবিলে আজি তাৰ অকণমাণি জনীক একো কৰিবলৈ নাপালে সঁচা কথা ।কিন্তু তাৰ মন-মগজুত বাহ লোৱা তাৰ নৰৰূপী মানুহ খোৱা ভক্ষক প্ৰবৃতিয়ে কাৰোবাক নহয় কাৰোবাক এদিন হানি কৰিবই। সেয়ে ৰাতিটো কোনো মতে পাৰ কৰি পুৱাই প্ৰফুল্ল স্থানীয় এলেকাৰ আৰক্ষী থানালৈ গৈ এজাহাৰ দি গোচৰ ৰুজু কৰিলে। সেই মৰ্মে আহি পুলিচে তদন্ত কৰি জগৰীয়া সুৰেণক জেললৈ প্ৰেৰণ কৰি ভুক্তভুগি উৰ্মিৰ ওপৰত হোৱা অনাকাংক্ষিত ঘটনাৰ এক সুবিচাৰ কৰি দিলে। কু-কৰ্মৰ ফল যে সদায় বেয়া তাক আকৌ এবাৰ ইতিহাসে প্ৰমাণ কৰাৰ লগতে ইয়াৰ লগত জড়িত দোষী ব্যক্তি সকলৰ সামাজিক ব্যৱস্থাত ৰখা ঠাই যে সেই ৰঙা জেল তাৰো সোৱাদ সুৰেণে পালে।\nএনেকৈয়ে উৰ্মিৰ জীৱনটো অন্ধকাৰ হ'বলৈ গৈ থকা এক অনাকাক্ষিত পৰিৱেশৰ মাজৰ পৰা মুক্তি লাভ কৰোঁতেই দু স্বপ্নৰ পৰা সাৰ পাই উঠি মৃণালিয়ে ঘনে ঘনে উশাহবোৰ লৈ ফোপাবলৈ ধৰিলে। কিছুসময় বিছনাতে বহি সুস্থিৰ হৈ তাৰ পাছত ভগৱানক আকৌ এবাৰ প্ৰাৰ্থনা কৰিলে এনেকুৱা পৰিৱেশ আৰু ঘটনাৰ সন্মুখীন যাতে কাৰো দিন কোনো কাল নিজৰটো দূৰৰে কথা অজান শত্ৰুৰো নাহক বুলি কৈ ঘড়ীটোলৈ চাই দেখে পুৱা ছয় বাজিছে। সাত বজাত স্কুল আৰম্ভ হ'ব। গতিকে লৰালৰি কৈ উঠি মৃণালিয়ে পুৱাৰ স্নান কৰি দিনটোৰ বাবে প্ৰস্তুতি চলালে।


tv-sonu-nigam-support-amit-kumar-on-indian-idol-controversy-skd– News18 assam\nIndian Idol controversy: অমিত কুমাৰৰ সমৰ্থনত ছনু নিগম, কিহক লৈ ইণ্ডিয়ান আইডলত বিতৰ্ক? কি কৈছিল অমিত কুমাৰে?\nইণ্ডিয়ান আইডলত কিশোৰ কুমাৰৰ পুত্ৰ অমিত কুমাৰক আমন্ত্ৰণ জনোৱাৰ পিছতে আৰম্ভ হৈছিল এই বিতৰ্ক।\nLast Updated : June 02, 2021, 14:17 IST\nসংগীতৰ ৰিয়েলিটী শ্ব’ত ইণ্ডিয়ান আইডল (Indian Idol 12)ক লৈ সম্প্ৰতি ব্যাপক চৰ্চা অব্যাহত আছে। কিছুদিন পূৰ্বে এই শ্ব’লৈ আহিছিল কিশোৰ কুমাৰৰ পুত্ৰ অমিত কুমাৰ। তাৰ পিছতে বিতৰ্কিত মন্তব্যৰে চৰ্চিত হৈ পৰিছে অমিত কুমাৰ। সম্প্ৰতি অমিত কুমাৰৰ সমৰ্থনত থিয় দিছে গায়ক ছনু নিগম। শেহতীয়াকৈ তেওঁ ছচিয়েল মিডিয়াত এটা ভিডিঅ’ পোষ্ট কৰি ট্ৰ’লাৰসকলক উদ্দেশ্যি কয় যে এই বিষয়টো আৰু আগনবঢ়াব।\nইনষ্টাগ্ৰামত এটা ভিডিঅ’ শ্বেয়াৰ কৰি ছনু নিগমে কেপচনত লিখিছে, ‘‘ইণ্ডিয়ান আইডল আৰু অমিত কুমাৰক লৈ সকলোৰে বাবে এটা বাৰ্তা, আপোনালোক কওঁ যে কিশোৰ কুমাৰক অমিত কুমাৰতকৈ বেছি ভালকৈ কোনেও নাজানে।’’ ভিডিঅ’ত ছনু নিগমে কয় যে ইণ্ডিয়ান আইডলক লৈ কিছুদিনৰ পৰা বিবাদ চলি আছে। মই এই বিষয়ক লৈ নীৰৱ হৈ আছিলো, কিন্তু মই ভাবো এতিয়া মই মাত মাতিব লাগিব। মই ভাৱো তেওঁৰ বক্তব্য ভুলভাৱে তুলি ধৰা হৈছে।\nছনু নিগমে কয়, ‘অমিত কুমাৰ চিধা–চাধা মানুহ। তেওঁ একো নকয় বাবেই আপোনালোকে তাৰ সুযোগ লৈছে। মই ইণ্ডিয়ান আইডল টীমক ক’ব বিচাৰো যে এই বিতৰ্কৰ অন্ত পেলোৱা উচিত। ইয়াত ইণ্ডিয়ান আইডলৰো ভুল নাই অমিত কুমাৰৰো ভুল নাই। ভুল সেইসকল লোকৰ যিয়ে মাজত সোমাই এই বিষয়টোক বাৰে বাৰে উচতাই আছে, যেনে মনোজ জী আৰু আদিত্য।মই সকলোকে ক’ব বিচাৰো যে আপোনালোকে অমিত কুমাৰৰ বিষয়ে একো নক’ব, তেওঁ বহুত জ্যেষ্ঠ মানুহ, আৰু আমাৰ ইণ্ডাষ্ট্ৰীত জ্যেষ্ঠজনক সন্মান কৰা হয়।\nউল্লেখযোগ্য যে ইণ্ডিয়ান আইডলত কিশোৰ কুমাৰৰ পুত্ৰ অমিত কুমাৰক আমন্ত্ৰণ জনোৱাৰ পিছতে আৰম্ভ হৈছিল এই বিতৰ্ক। খবৰ অনুসৰি, অমিত কুমাৰ শ্ব’ৰ পৰা ওলাই যোৱাৰ পিছত কৈছিল যে তেওঁক প্ৰতিযোগীসকলক প্ৰশংসা কৰিবলৈ কৈছিল শ্ব’ মেকাৰ্ছে। কোনো প্ৰতিযোগীৰ প্ৰদৰ্শন তেওঁৰ ভাল লগা নাছিল। এই শ্ব’ৰ বিচাৰক মনোজ মুন্তাশিৰেও এই বিতৰ্কক লৈ নিজৰ মন্তব্য প্ৰকাশ কৰিছে।\nFirst published: June 02, 2021, 14:17 IST\nEntertainmentIndian IdolReality Show\nহাইলাকান্দিত আৰক্ষীৰ অভিযানত উদ্ধাৰ ১০খন চুৰি বাইক ! আৰক্ষীৰ জালত ৬ কুখ্যাত বাইক চোৰ ...


Bleomycin Sulphate in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Bleomycin Sulphate ar byavahar, ppali, parshwakriya, upkaar, kriya-pratikriya aaru satarkatabani\nBleomycin Sulphate ৰ লাভ আৰু ব্যৱহাৰসমূহ- Bleomycin Sulphate Benefits & Uses in Assamese- Bleomycin Sulphate ar laabh aaru byavaharsamuh\nBleomycin Sulphate ৰ পালি আৰু সেয়া কেনেদৰে ল'ব- Bleomycin Sulphate Dosage & How to Take in Assamese - Bleomycin Sulphate ar paali aaru xeya kenedore lobo\nBleomycin Sulphate ৰ পাৰ্শ্চক্ৰিয়াসমূহ- Bleomycin Sulphate Side Effects in Assamese- Bleomycin Sulphate ar parshwakriyasamuh\nBleomycin Sulphate সংক্ৰান্ত সতৰ্কতাবাণীসমূহ- Bleomycin Sulphate Related Warnings in Assamese- Bleomycin Sulphate xonkranta xatarkatabanisamuh\nঅইন দৰৱৰ সৈতে Bleomycin Sulphateৰ গুৰুতৰ ক্ৰিয়া-প্ৰতিক্ৰিয়া- Severe Interaction of Bleomycin Sulphate with Other Drugs in Assamese- Oinor xoite Bleomycin Sulphate ar gurutor kriya-pratikriya\nBleomycin Sulphate মতভেদসমূহ- Bleomycin Sulphate Contraindications in Assamese- Bleomycin Sulphate nishedhsamuh\nBleomycin Sulphate ৰ বিষয়ে সততে সোধা প্ৰশ্নসমূহ- Frequently asked Questions about Bleomycin Sulphate in Assamese- Bleomycin Sulphate ar bikhoye satate xodha prashnasamuh\nখাদ্য আৰু মদৰ সৈতে Bleomycin Sulphate ক্ৰিয়া-প্ৰতিক্ৰিয়া- Bleomycin Sulphate Interactions with Food and Alcohol in Assamese- khadya aaru modor xoite Bleomycin Sulphate kriya-pratikriya\nBleomycin Sulphate ৰ লাভ আৰু ব্যৱহাৰসমূহ - Bleomycin Sulphate Benefits & Uses in Assamese - Bleomycin Sulphate ar laabh aaru byavaharsamuh\nBleomycin Sulphate তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nBleomycin Sulphate ৰ পালি আৰু সেয়া কেনেদৰে ল'ব - Bleomycin Sulphate Dosage & How to Take in Assamese - Bleomycin Sulphate ar paali aaru xeya kenedore lobo\nBleomycin Sulphate-ৰ উপাদানসমূহ - Bleomycin Sulphate Active Ingredients in Assamese - Bleomycin Sulphate-ar upadaansamuh\nBleomycin Sulphate ৰ পাৰ্শ্চক্ৰিয়াসমূহ - Bleomycin Sulphate Side Effects in Assamese - Bleomycin Sulphate ar parshwakriyasamuh\nগৱেষণাৰ ভিত্তিত, Bleomycin Sulphate ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nBleomycin Sulphate সংক্ৰান্ত সতৰ্কতাবাণীসমূহ - Bleomycin Sulphate Related Warnings in Assamese - Bleomycin Sulphate xonkranta xatarkatabanisamuh\nBleomycin Sulphate-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nযিবোৰ গৰ্ভৱতী মহিলাই চিকিতসকৰ পৰা কেনেকে ব্যৱহাৰ কৰিব লাগে তাৰ পৰামৰ্শ লোৱাৰ পূৰ্বেই Bleomycin Sulphate লব বিচাৰে। আপুনিও যদি সেয়া নকৰে তেন্তে আপোনাৰ স্বাস্থ্যত ক্ষতিকাৰক প্ৰভাৱ পেলাব।\nBleomycin Sulphate-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Bleomycin Sulphate গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Bleomycin Sulphate গ্ৰহণ কৰিব নালাগে।\nবৃক্কত Bleomycin Sulphate কি প্ৰভাৱ দেখা গৈছে?\nবৃক্ক can be affected by Bleomycin Sulphateৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Bleomycin Sulphate কি প্ৰভাৱ দেখা গৈছে?\nBleomycin Sulphateৰ কলিজা ৰ ওপৰত কোনো পাৰ্শ্ব-প্ৰতিক্ৰিয়া নাই।\nহৃদযন্ত্ৰৰ ক্ষেত্ৰত Bleomycin Sulphate ৰ কি প্ৰভাৱ দেখা গৈছে?\nBleomycin Sulphateৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Bleomycin Sulphateৰ গুৰুতৰ ক্ৰিয়া-প্ৰতিক্ৰিয়া - Severe Interaction of Bleomycin Sulphate with Other Drugs in Assamese - Oinor xoite Bleomycin Sulphate ar gurutor kriya-pratikriya\nBleomycin Sulphate তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nBleomycin Sulphate মতভেদসমূহ - Bleomycin Sulphate Contraindications in Assamese - Bleomycin Sulphate nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Bleomycin Sulphate লোৱা অনুচিত যাতে -\nBleomycin Sulphate ৰ বিষয়ে সততে সোধা প্ৰশ্নসমূহ - Frequently asked Questions about Bleomycin Sulphate in Assamese - Bleomycin Sulphate ar bikhoye satate xodha prashnasamuh\nএই Bleomycin Sulphate-এ অভ্য়াস বা নিচাৰ সৃষ্টি কৰে নেকি?\nনহয়, Bleomycin Sulphateয়ে অভ্যাসৰ সৃষ্টি নকৰে।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Bleomycin Sulphate লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Bleomycin Sulphate লোৱাটো নিৰাপদ।\nনহয়, Bleomycin Sulphateয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Bleomycin Sulphate ক্ৰিয়া-প্ৰতিক্ৰিয়া - Bleomycin Sulphate Interactions with Food and Alcohol in Assamese - khadya aaru modor xoite Bleomycin Sulphate kriya-pratikriya\nখাদ্য আৰু Bleomycin Sulphateৰ ক্ৰিয়া-প্ৰতিক্ৰিয়া\nখাদ্যৰ সৈতে Bleomycin Sulphate লোৱাটোৱে একো সমস্যাৰ সৃষ্টি নকৰে।\nমদ আৰু Bleomycin Sulphateৰ মাজৰ প্ৰতিক্ৰিয়া\nগৱেষণাৰ অভাৱত, Bleomycin Sulphate লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nBleomycin Sulphate ৰ অনুকল্প - Substitutes for Bleomycin Sulphate in Assamese\nআপুনি বা আপোনাৰ পৰিয়ালৰ কোনোবাই Bleomycin Sulphate লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Bleomycin Sulphate ব্যৱহাৰ কৰিছিল নেকি?\nআপুনি কিমান পৰিমাণে Bleomycin Sulphate সেৱন কৰিছিল?\nআপুনি Bleomycin Sulphate ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Bleomycin Sulphate সেৱন কৰে?


বিমানতেই মৃত্যু ভাৰতীয়ৰ! আবু ধাবিত জৰুৰীভাৱে অবতৰণ বিমান... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিমানতেই মৃত্যু ভাৰতীয়ৰ! আবু ধাবিত জৰুৰীভাৱে অবতৰণ বিমান…\nডিজিটেল ডেস্কঃ নতুন দিল্লীৰ পৰা মিলানলৈ যোৱা এখন বিমানে জৰুৰীকালীনভাৱে অবতৰণ কৰিব লগা হয়। আবু ধাবি ইণ্টাৰনেশ্যনেল এয়াৰপৰ্টত সোমবাৰে নিশা বিমানখনে অবতৰণ কৰিছিল। জানিব পৰা মতে, বিমানখনত থকা এজন ভাৰতীয়ৰ বিমান যাত্ৰাৰ সময়তে বিমানৰ ভিতৰত মৃত্যু হোৱাত বিমানখনে এনেদৰে অবতৰণ কৰে। মৃত লোকজনৰ নাম কৈলাশ চন্দ্ৰ শ্ৰেণী। ৰাজস্থানত ঘৰ তেওঁৰ।\n২৬বছৰীয়া পুত্ৰৰ সৈতে তেওঁ এই বিমানখনৰ যাত্ৰী হৈছিল। আবু ধাবিত বিমান অবতৰণ কৰাৰ পাছত তেওঁৰ মৃতদেহ সমীপৰ মাৰ্ফাক হাস্পতাললৈ নিয়া হয়। তাত অনুষ্ঠানিকতা সম্পূৰ্ণ কৰাৰ পাছত তেওঁৰ মৃতদেহ ঘৰলৈ পঠিওৱাৰ ব্যৱস্থা কৰা হয়।\n১.৫ লাখ হোৱাটছএপ একাউণ্ট হেকাৰৰ আক্ৰমণ! ৰক্ষা পৰিবলৈ কৰক…\nৰাজ্যসভাৰ ২ আসনৰ বাবে ৭ জুনত ভোটগ্ৰহণ…


মৰণৰ বান! পলকতে উটি গৈছে সপোনৰ ঘৰখন, কঙাল জনতাই বিচাৰিছে জিৰাবলৈ থল... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nক্ৰমান্বয়ে অধিক জটিল হৈ পৰিছে ৰাজ্যৰ বান পৰিস্থিতি। প্ৰতিবাৰৰ দৰে এইবাৰো লাখ লাখ জনতা পৰিছে বানৰ কবলত। লাখ লাখ মানুহৰ সপোনৰ ঘৰ উটি গৈছে বানৰ প্ৰৱাল সোঁতত। যোৱা ১৪ জুনৰ পৰা ৰাজ্যত হোৱা নেৰানেপেৰা বৰষুণৰ ফলত ৰাজ্যৰ মুঠ ২৫খন জিলাত মহাপ্লাৱনৰ সৃষ্টি কৰিছে বানে। চলিত বৰ্ষত বান, গৰাখহনীয়া আৰু ভূমিস্খলনৰ ফলত ৬৩ গৰাকী লোকে প্ৰাণ হেৰুৱাইছে। শনিবাৰৰ দিনটোত প্ৰাণ হেৰুৱাই ৮ জনে।\nইতিমধ্যে ৩২ খন জিলাৰ প্ৰায় ৩০.৯৯ লাখ লোক, ৪,২৯৬ খন গাঁও আৰু ২০ হেজাৰৰো অধিক হেক্টৰ কৃষিভূমি ভয়ানক ভাৱে ক্ষতিগ্ৰস্ত হৈছে বানপানীত। কিন্তু ইমানৰ পাছতো চকু মুদা কুলিৰ ভাও ধৰি আছে কেন্দ্ৰীয় চৰকাৰে। প্ৰধানমন্ত্ৰী নৰেন্দ্ৰ মোডীয়ে মুখ্যমন্ত্ৰী হিমন্ত বিশ্ব শৰ্মাৰ সৈতে ফোনযোগে বাৰ্তালাপ কৰি বান পৰিস্থিতিৰ বুজ লয় যদিও অসমৰ বান পৰিস্থিতি পৰিদৰ্শন কৰিবলৈ আহৰি নাই মোডীৰ।\nবানমুক্ত অসমৰ প্ৰতিশ্ৰুতি দি এবছৰৰ পূৰ্বে দ্বিতীয়বাৰলৈ গাদী দখল কৰিবলৈ সক্ষম হোৱা ৰাজ্য চৰকাৰো এতিয়া অসহায় হোৱা যেন পৰিলক্ষিত হয়। প্ৰতিশ্ৰুতি বহুত কৰিছিল, কিন্তু বছৰটোৰ প্ৰথমটো বানতে জুৰুলা হ’ল অসমবাসী।\nসময়মতে মথাউৰি নিৰ্মাণ কৰা বা নিৰ্মাণৰ কাম সম্পূৰ্ণ কৰিব নোৱাৰাৰ ফল ভুগিছে জনতাই। প্ৰাণ হেৰুৱাইছে বহু লোকে, উটি গৈছে ঘৰ –দুৱাৰ, নষ্ট হৈছে খেতি-পথাৰ। বানৰ দ্বিতীয়টো ঢৌ অহাৰ আশংকাও আছে। পৰৱৰ্তী সময়ত এই বানে আকৌ কি কালৰূপ ধৰি আহে সেয়া কল্পনাতীত।\nউজনি নামনিকে ধৰি কেইবাখনো জিলাৰ নদী সমূহৰ পানী বিপদসীমাৰ স্তৰ অতিক্ৰম কৰি এক প্ৰকাৰ ভাবুকি মাতি আনিছে।ইয়াৰোপৰি ভূটানৰ বান্ধৰ পানী এৰি দিয়াৰ ফলত নামনিত এক তাণ্ডৱৰ সৃষ্টি কৰিছে বানপানীয়ে।\nউল্লেখ্য যে, এতিয়ালৈকে ৰাজ্যৰ প্ৰায় ৮০ টা ৰাজহ চক্ৰৰ অন্তৰ্গত১,৭০০০ ৰো অধিক গাঁৱত মহাপ্লাৱনৰ সৃষ্টি কৰিছে বানে। ভাঙিছে মথাউৰি।কেৱল ইমানেই নহয় চহৰ সমূহতো বানৰ প্ৰভাৱ যথেষ্ঠ হোৱা পৰিলক্ষিত হয়।\nঅৱশ্যে এয়া প্ৰথম বাৰৰ বাবে নহয়। প্ৰতিবাৰেই অসমবাসীয়ে দুৰ্ভোগ ভুগি আহিছে। হেৰুৱাইছে মাটি সম্পত্তি লগতে আপোনজনকো। কিন্ত তাৰ পাছতো চৰকাৰে কোনো ধৰণৰ উচিত ব্যৱস্থা লোৱা পৰিলক্ষিত নহয়।\nপ্ৰতিবাৰেই চৰকাৰ আহে, চৰকাৰ যায়। প্ৰতিখন চৰকাৰেই প্ৰতিশ্ৰুতি দিয়ে বানমুক্ত অসমৰ কিন্তু সেয়া কেৱল নিৰ্বাচনৰ প্ৰতিশ্ৰুতিৰ বাদে আন একো নহয়।অসমৰ বিধানসভা নিৰ্বাচনৰ পূৰ্বে অসমৰ নিৰ্বাচনী প্ৰচাৰ সভাত অংশগ্ৰহণ কৰিছিল প্ৰধানমন্ত্ৰী নৰেন্দ্ৰ মোডী, কেন্দ্ৰীয় গৃহ মন্ত্ৰী অমিত শ্বাহে। তেওঁলোকে আশ্বাস দিছিল বানমুক্ত অসম গঢ়াৰ।\nকিন্তু সেই প্ৰধানমন্ত্ৰী আৰু কেন্দ্ৰীয় গৃহ মন্ত্ৰীৰ চেষ্টা কেৱল কথাতেই থমকি ৰ’ল।নিৰ্বাচনী প্ৰচাৰৰ বাবে সঘনাই অসমলৈ অহা কেন্দ্ৰীয় মন্ত্ৰী, প্ৰধানমন্ত্ৰীৰ এতিয়া সময় নাই। কিয়নো এতিয়া অসমবাসী আছে যন্ত্ৰনাত।\nপ্ৰতিবছৰে অসমে যন্ত্ৰনা ভুগি আহিছে। বানে উটুৱাই নিছে গাঁও, সুখৰ ঘৰখন। চৰকাৰৰ কেৱল কেৱল নিৰ্বাচনী ইচ্যুতে সীমাবদ্ধ নেকি অসমৰ বান? ৫ বছৰ বিচাৰিছিল মোডী চৰকাৰে কিন্তু কথাৰ ফুলজাৰি চটিওৱা চৰকাৰ এতিয়া ব্যস্ত অন্য এক নাটক ৰচনা কৰাত।\nনৰেন্দ্ৰ মোডীয়ে প্ৰতিশ্ৰুতি দিছিল নতুন অসম গঢ়াৰ, প্ৰতিশ্ৰুতি দিছিল পিড়ীত বঞ্চিত সকলৰ সকলক সকলো ক্ষেত্ৰতে সহায় কৰাৰ। কিন্তু এতিয়া ক’ত প্ৰধানমন্ত্ৰী নৰেন্দ্ৰ মোডী? কিয় নাই বান পিড়ীতাৰ ওচৰত?\nবহু প্ৰতিবাদৰ পাছতো অসমৰ বানপানীক ৰাষ্ট্ৰীয় সমস্যা হিচাপে ঘোষণা কৰা নহ’ল। একাংশৰ বিশ্বাস থকা মুখ্যমন্ত্ৰী হিমন্ত বিশ্ব শৰ্মাও এই ক্ষেত্ৰত অসফল। এজন দক্ষ, প্ৰতিভাশালী মুখ্যমন্ত্ৰী গৰাকীয়ে ৰাষ্ট্ৰীয় সমস্যা হিচাপে ঘোষণা কৰাৰ ক্ষেত্ৰত সম্পূৰ্ণ অসফল।\nকিন্তু এই সময়ত মুখ্যমন্ত্ৰী গৰাকীকে ধৰি একাংশ মন্ত্ৰীয়ে কেৱল তৰল মন্তব্যহে কৰা দেখা যায়। কেৱল তৰল মন্তব্যৰ ওপৰতে কিয় ভৰষা কৰে মুখ্যমন্ত্ৰী, মন্ত্ৰী সকলে। জনতাই বিশ্বাসত জনপ্ৰতিনিধি নিৰ্বাচন কৰে। কিন্তু দুৰ্দশাৰ সময়ত সেই জনপ্ৰতিনিধি সকলেই তৰল মন্তব্য কৰি তেওঁলোকৰ মানসিকতাৰ পৰিচয় দিয়ে।\nপ্ৰতিদিনেই বানত প্ৰাণ হেৰুৱাইছে কোনোবাই নহয় কোনোবাই। প্ৰতিদিনেই খবৰ আহে বানত নিৰুদ্দেশ হোৱা লোকৰ। কেতিয়া বুজিব চৰকাৰে আৰু ল’ব বান নিয়ন্ত্ৰণৰ বাব উচিত সিদ্ধান্ত।হয়তো সময়মতে মথাউৰি নিৰ্মাণৰ কাম সম্পূৰ্ণ হ’লে বা আন কোনো উচিত ব্যৱস্থা ল’লে ৰাইজে ইমান দুৰ্ভোগ ভূগিব লগীয়া নহ’লহেতেন।\nইয়াৰ মাজতে চৰকাৰে লৈ গৈছে কিছুমান হঠকৰী সিদ্ধান্ত।সোৱণশিৰি জলবিদ্যুত প্ৰকল্পই যে ভৱিষ্যতে অসমৰ কি অৱস্থা কৰিব সেই আভাষ প্ৰকৃতিয়ে নিজৰ মতে দি গ’ল। প্ৰকৃতিৰ কোপদৃষ্টি পৰিছে নদী বান্ধটো।শুকুৰবাৰে নদীবান্ধটোৰ কেইবাফুট ওপৰেৰে সোৱনশিৰিৰ ঢল নামি অহা দেখিবলৈ পোৱা যায়।\nভূমিস্খলন আৰু বৰষুণৰ ফলত বান্ধটোৰ অঞ্চলৰ কেইবাখনো ঠাই খহি যায়।নদীৰ প্ৰৱল সোঁতে মূল বান্ধৰ আন্ত:গাঠনিত বিৰুপ প্ৰভাৱ পেলাইছে সেয়া পৰিলক্ষিত হৈছে। উল্লেখ্য যে ২০২৩ চনৰ জানুৱাৰী মাহৰ প্ৰথম পৰ্যায়ত ৫০০ মেগাৱাট বিজুলী উৎপাদনৰ লক্ষ্য লৈছিল কেন্দ্ৰীয় শক্তি মন্ত্ৰালয়ে। কিন্তু এই কাম হয়তো এতিয়া হৈ উঠাত বাধা দিছে প্ৰকৃতিয়ে।\nতদুপৰি আগন্তুক দিনত এই প্ৰকল্পৰ ফলত উত্তৰ অসমতে ধৰি কাজিৰঙা ৰাষ্ট্ৰীয় উদ্যান আৰু কলিয়াবৰলৈ কি মহাবিপদ কঢ়িয়াব তাৰ আভাষ যেন দি গ’ল এই জলপ্ৰলয়ে।\nএতিয়া প্ৰশ্ন হয় কিহৰ বাবে চৰকাৰে আৰু ভয়াবহতা আনিব বিচাৰিছে অসমৰ বাবে? সোৱনশিৰি নদী বান্ধ প্ৰকল্পৰ বাবে ইমান প্ৰতিবাদ সাৱ্যস্ত হোৱাৰ পাছতো কিয় নিজৰ স্থিতিত অটল আছে চৰকাৰ? নিজৰ শক্তিৰ অপব্যৱহাৰ কৰি চৰকাৰে ধ্বংসৰ গৰাহলৈ ঠেলি দিছে নেকি অসমবাসীক? নে হয়তো এনে এটা সময় আহিব যেতিয়া কেৱল ভাৰতৰ মানচিত্ৰহে থাকিব অসমৰ নাম? এতিয়া কেৱল প্ৰশ্ন অসমৰ ভৱিষ্যৎ।\nআৰু পঢ়ক: জুনিয়ৰ এছিয়ান পাৱাৰলিফটিং চেম্পিয়নশ্বিপত অসমৰ নিৰজ বৰাৰ সোণৰ পদক লাভ\nassamfloodguwahatihimanta biswa sarmanalbari\nবিটিচিৰ ভূমি-তথ্য আৰু জৰীপ বিভাগত কেলেংকাৰী, ৩ কোটি ৪৫ লাখ ৯৮,৯৬৭ টকাৰ আত্মসাৎ


নিৰ্দয়! নিৰ্মমভাৱে হত্যা বন্যপ্ৰাণী – প্ৰথম খবৰ\nHome/ অসম/নিৰ্দয়! নিৰ্মমভাৱে হত্যা বন্যপ্ৰাণী\nনিৰ্দয়! নিৰ্মমভাৱে হত্যা বন্যপ্ৰাণী\nপ্ৰথম খবৰ, বোকাজান: ২০১৭ বৰ্ষৰ শেষৰটো দিনত অৰ্থাৎ ৩১ ডিচেম্বৰ তাৰিখৰ বোকাজান মহকুমাৰ বালিপথাৰৰ সমীপত ৩৯ নং ৰাষ্ট্ৰীয় ঘাইপথৰ কাষত এচাম লোকে লাঠী, জোং, দা আদি লৈ ব্যস্ত হৈ থকা দেখা গ’ল৷ প্ৰায় ১২/১৫ জনীয়া দলটো ব্যস্ত হৈ পৰিল নিৰ্মমভাৱে বন্যপ্ৰাণী বধ কৰাত।\nএইসকল দয়া-মমতাহীন ব্যক্তিয়ে এনেদৰে দল বান্ধি হত্যা কৰিলে এটা আপুৰুগীয়া জহামাল৷ আনহাতে দলটোৱে পাহাৰৰ দাঁতিত হত্যা কৰিলে দুটাকৈ আপুৰুগীয়া লতামেকুৰী বাঘ৷ দলটোৱে এনেদৰে প্ৰায়ে চিকাৰ কৰি বন্য প্ৰাণী হত্যা কৰি আহিছে৷\nপ্ৰকৃততে অঞ্চলটোত সজাগতাৰ অভাৱ৷ যাৰ বাবে এইসকল ব্যক্তিয়ে এনেদৰে বন ধ্বংস তথা বন্যা প্ৰাণী হত্যা কৰি আহিছে৷ বনবিভাগে এই ক্ষেত্ৰত অতি শীঘ্ৰে এই অঞ্চলত বন ধ্বংস তথা বন্য প্ৰাণী হত্যাৰ বিৰুদ্ধে এক সজাগতা অনাৰ বাবে ব্যৱস্থা ল’ব লাগে প্ৰকৃতিপ্ৰেমীসকলে আহ্বান জনাইছে।\nখুমটাই আঞ্চলিক সাংবাদিক সন্থা গঠন\nNRCক লৈ তৎপৰ চৰকাৰ-প্ৰশাসন: প্ৰথম পৰ্যায়ত তিতাবৰত ১,৯৯,৩১৯ৰ নাম: ৰাইজৰ আদৰণি।\nডিগবৈত ৩৮ নং ৰাষ্ট্ৰীয় ঘাই পথ অৱৰোধ\nধুবুৰীত ২২২ খন গাঁও বানপানীত প্ৰভাৱিত\nলেঙ্গেৰীয়াঝাৰ কৃষক উচ্চ মাধ্যমিক বিদ্যালয়ৰ অষ্টাবিংশতিতম বাৰ্ষিক অধিৱেশন সম্পন্ন


তুমি কিয় এনে কৰিলা ০৭~ উপন্যাস- সঞ্জীত দাস\nby©AdminPosted at Wednesday, December 09, 2020\nগাড়ীৰ পৰা নামি মই হোষ্টেলৰ গেটৰ ফালে চালো। হোষ্টেলৰ গেটৰ ওপৰত লিখা আখৰবোৰ আকৌ এবাৰ পঢ়িলো। লিখা আছে মিলিজুলি ছাত্ৰবাস , পাণবজাৰ। আমাৰ হোষ্টেলখন চৰকাৰী হোষ্টেল নহয়, ব্যক্তিগত। ব্যক্তিগত হ'লেও আমাৰ হোষ্টলখন নিপুণ। আন হোষ্টলবোৰৰ নিচিনা হুলুস্থুলীয়া নহয়। শান্ত- শিষ্ট পৰিবেশ। অৱশ্যে হোষ্টেলৰ জুনিয়ৰবোৰৰ লগত চিনিয়ৰবোৰে ধেমালি নকৰা নহয়। কিন্তু অইন হোষ্টেলবোৰৰ নিচিনা আমাৰ ইয়াত ৰেগিং নকৰে! গুৱাহাটী মহানগৰীৰ মাজ মজিয়াত আমাৰ হোষ্টেলখন। চৌদিশে সৰু সৰু কিছুমান গছ আছে , সেই গছবোৰত অকাই-পকাই ফুলি আছে কেইজোপামান অপৰাজিতা। মই থমকি ৰোৱা দেখি দেউতাই মোক ক'লে\n: বাবা যা, ভালদৰে থাকিবি, কিবা প্ৰয়োজন হ'লে ক'বি মই আহিম।\nএয়া তোৰ বেগবোৰ লৈ যা।\nদেউতাই মোৰ হাতত বেগ কেইটা দি দেউতাই ৱাৰ্ডেনৰ লগত কথা পতিলে। মই দেউতাক মাত লগাই হোষ্টেলৰ ভিতৰলৈ সোমাই গ'লো। 2nd sem ৰ পৰীক্ষা দি যোৱাৰ পৰা হোষ্টেল অহা নাই। আজি দুই দহ দিন হ'ল। এই কেইদিনতে হোষ্টেলখন কিবা বেলেগ বেলেগ লাগিছে মোৰ । সৰু গছ কেইজোপা অলপ জোপোহা হৈ ডাল পাত বিলাক ভৰি পৰিছে। অৱশ্যে ঠাইখিনি লেতেৰা হোৱা নাই। হয়তো ল'ৰাবিলাক নাথাকিলেও হোষ্টেলখন চাফ চিকুনিয়াই আছে সেই বাবে হোষ্টেলৰ চৌহদটো পৰিস্কাৰ হৈ আছে।\nএইবাৰ আমি জুনিয়ৰ নহয় । এইবাৰ আমি চিনিয়ৰ। এইফালে হোষ্টলৰো, আনফালে কলেজৰো। এইবাৰ আমি আৰু আমি। মোৰ মনতো আনন্দত ভৰি পৰিল। মই এবাৰ দেউতাৰ ফালে চালো দেউতাই গাড়ীখন ঘুৰাই যাবলৈ লৈছে মোক দেউতাই হাতখন জোকাৰি দিলে বিদায় দি গাড়ীখন চলাই গুছি গ'ল। মই মনোজক চালো, তাক দেখা নাই। ক'ত গ'ল সি। মই বেগবোৰ লৈ আমাৰ কোঠালিত সোমালো। কোঠালিত সোমাই মই আচৰিত। মনোজে ফোনত কথা পাতি আছে। মই কোঠালিৰ খিৰিকীখন মেলি দিলো ....আমাৰ কোঠালিৰ খিৰিকীৰে ব্ৰহ্মপুত্ৰ নদীখন সম্পুৰ্ণকৈ দেখি। মই নৈখনৰ ফালে চাই মনোজক ক'লো\n: কিহে ভাই কাৰ লগত কথা পাতি আছা।\nমই মাত দিয়াত সি ফোনটো কাটি দিলে। আৰু সি বিচনাৰ পৰা থিয় হৈ মোৰ ফালে চাই মোক ক'লে\n: তোক মই অলপ আগতে ফোন কৰিছিলো তই নধৰা দেখি মই আকৌ ফোন নকৰিলো। মোৰ বিচনাখন পাৰিলো। চাওঁ তোৰখনো পৰি দিওঁ।\n: বাৰু বিচনাৰ কথা পাছত ক'বি। এতিয়া ক তই কাৰ লগত কথা পাতি আছিলি।\n: নাই, গাৰ্ল ফ্ৰেণ্ড আৰু কোন হ'ব।\n: হয় নেকি । তহঁতৰে দিন দেই । বাকী খৱৰ কি ?? ঘৰত ভালে আছেনে?\nসি মোৱাইলত ব্যস্ত থাকিয়েই মোৰ কথাখিনি উত্তৰ দিলে। সি মোক ক'লে\n: ভালেই দে। তহঁতৰ ভাল নে নাই।\n: উম ভালেই আমাৰো। বাৰু তই ফোন ক'ৰ মই মুখ-হাত কেইটা ধুই আহোঁ।\nএনেতে মোৰ ফোনটো বাজি উঠিল। মই পকেটৰ পৰা ফোনটো উলিয়াই দেখিলো মায়ে ফোন কৰিছে। মই ফোনটো ৰিচিভ কৰিলো। সেই ফালৰ পৰা মায় ক'লে\n: hlw বাবা তহঁত গৈ পালি নে নাই।\n: উম মাঁ পালো দিয়া আহি।\n: দেউতাৰাই ক'ত আছে।\n: দেউতাই মোক থৈ গৈছেহি দিয়া।তুমি চিন্তা নকৰিবা মই আৰু মনোজ একেলগে আছো।\nমই আৰু মাৰ লগত বিশেষ কথা নাপাতিলো। মই ফোনটো কাটি মোৱাইলটো টেবুলৰ ওপৰত থৈ .... বাথৰুমত সোমালো। মনত ভাবিলো ফেচবকুত request পঠোৱা ছোৱালীজনী বাগানত দেখা চনীয়া নামৰ ছোৱালীজনীয়েই নেকি? যদি হয় আজি আহি থাকোতে কলেজৰ সন্মুখত দেখা পোৱা ছোৱালীজনী কোন ? একেবাৰে চনীয়াৰ মুখখনেই দেখোন ? চনীয়াই নেকি সেই ছোৱালীজনী? অলেখ প্ৰশ্ন আহি মোক আমনি কৰিব ধৰিলে। মই বাথৰুমৰ পৰা ওলাই আহি দেখিলো মনোজ সম্পুৰ্ণ সলনি হৈ পৰিছে। সি আকৌ মোৱাইলত কথা পাতি আছে। কিন্তু কাৰ লগত কথা পাতিছে সি। গাৰ্ল ফ্ৰেণ্ড লগত হ'লে মই আহিলে ফোন কাটি দিলে হয় জানো। বাৰু যি হওঁক দেখা যাব। মই তাক ক'লো\n: তই কলেজ যাবি নে নাই।\nসি হামিয়াই উত্তৰ দিলে\n: আজি নো কলেজ ক'ত হ'ব। মই নেজাও দে তইয়েই যা।\nতাৰ কথা শুনি মই আচৰিত হ'লো। ক্লাছ নকৰিলে থাকিব নোৱাৰা ল'ৰাটোৱে আজি ক্লাছ নকৰা কথা কৈছে কিয়?\nমই তাক ক'লো\n: মনোজ তই ক্লাছ কৰিব নাযাৱ কিয়?\n: মোৰ গাটো ভাল লগা নাই তই যা মই অলপ শুম।\nসি তেনেকৈ কোৱাত মই আকৌ তাক দুনাই প্ৰশ্ন নকৰিলো। মোৰ মনত আহি থাকিল যে সি ক্লাছ কৰিব কিয় নাযায় যিজন ল'ৰাই ক্লাছৰ বাবে বিয়াকুল হৈ থাকে সেই জন ল'ৰাই আজি এনেকৈ কৈছে। এয়া কি আচৰিত কথা মই কোঠালিৰ পৰা ওলাই আহিলো। ৱাৰ্ডেনক চালো। দেখা নাই মই ৱাৰ্ডেনক। হোষ্টলৰ বাৰাণ্ডাত কিছুসময় ৰৈ মই বহীখন আকৌ আনিবলৈ কোঠালিত সোমালো আকৌ মনোজে কাৰবাৰ লগত কথা পাতি থকা দেখিলো। মই এইবাৰ অনুমান কৰিলো যে হয় সি গাৰ্ল ফ্ৰেণ্ডৰ লগতে কথা পাতি আছে মই আৰু তাক নামাতিলো। বহীখন লৈ কোঠালিৰ পৰা কলেজলৈ বুলি ওলাই আহিলো।


আঁঠুৰ বিষ আৰু ইয়াৰ ঘৰুৱা চিকিৎসা – Mahabahoo\nHome/ Assam News & Articles/আঁঠুৰ বিষ আৰু ইয়াৰ ঘৰুৱা চিকিৎসা\nআঁঠুৰ বিষ আৰু ইয়াৰ ঘৰুৱা চিকিৎসা\nডাঃ অনুপ বৈশ্য\nআঁঠুযুৰি আমাৰ গোটেই শৰীৰৰ ভাৰ বহন কৰে কাৰণে ইয়াক ভাৰ বহনকাৰী সন্ধি (weight bearing joints) বুলি কোৱা হয়। আমাৰ বিভিন্ন কৰ্ম, যেনে—খোজ কঢ়া, দৌৰা, আঁঠু কঢ়া ইত্যাদি বিভিন্ন নিত্য-নৈমিত্তিক কৰ্মত আঁঠুযুৰিৰ ভূমিকা বহুত। বৰ্তমান জীৱনশৈলীৰ ফলত বহুতো ৰোগী আঁঠুৰ বিষত ভোগা দেখা যায়। আজি এই লিখনিটোৰ জৰিয়তে আমি আঁঠুৰ বিষ সম্পৰ্কে কিছু আলোচনা কৰিম। আলোচনাৰ প্ৰাৰম্ভতে আমাৰ আঁঠুযুৰিৰ শাৰীৰিক গঠন সম্পৰ্কে কিছু জানি লওঁ আহক।\nআমাৰ আঁঠু চাৰিডাল হাড় একগোট হোৱা এটি সন্ধি। ওপৰৰ হাড়ডালৰ নাম femer, তলৰ দুডাল হাড়ৰ\nডাঙৰ ডালক tibia আৰু সৰুডালক fibula বুলি কোৱা হয়। বাচন-বৰ্তনৰ ঢাকনিৰ দৰে patela নামৰ এটি গোলাকাৰ হাড়ে এই সন্ধিটোক ওপৰৰপৰা ঢাকি ৰাখে। হাড়বোৰক এডালৰ লগত আন এডাল সংযোগ কৰি ৰখাটোত সহায় কৰে কেতবোৰ সূক্ষ্ম ৰছীৰ দৰে বস্তুৱে যাক কোৱা হয় ligaments। সন্ধিটোৰ বাহিৰৰ পিনে LCL(lateral collateral ligament) আৰু ভিতৰৰ পিনে MCL (medial collateral ligament) থাকে, যিয়ে মুখ্যতঃ ডাঙৰ হাড় তিনিডালক সন্ধিটোৰ বাহিৰে-ভিতৰে বান্ধি ৰাখে। সন্ধিটোৰ ভিতৰত দুটি সৰু ligament, যেনে—anterior crucial ligament আৰু posterior crucial ligament-এ ভিতৰৰপৰা সন্ধিটোক বান্ধি ৰাখি শক্তি প্ৰদান কৰে।\nFemur আৰু tibia হাড় দুডালৰ যিটো অংশ সন্ধিটোক বনাওঁতে সহায় কৰে, সেই অংশটো অৰ্থাৎ হাড় দুডালৰ অন্তিম অংশত দুয়োডাল হাড় যাতে ঘঁহনি নাখায় তাৰ বাবে এটি স্পঞ্জ সদৃশ পদাৰ্থ থাকে, যাক hyaline cartilage বুলি কোৱা হয়। তদুপৰি দুয়োডাল হাড়ৰ ঘঁহনিৰপৰা ৰক্ষা কৰিবলৈ আন এবিধ আঁহযুক্ত তাৰুণাষ্ঠী (fibro cartilage) অসমীয়া চাৰিটোৰ আকৃতিত গাঁঠিটোৰ মাজত সোমাই থাকে, যাক meniscus বুলি কোৱা হয়। এই meniscus-এ shock absorber-অৰ দৰে কাম কৰে আৰু হাড় দুডালক নষ্ট হোৱাৰপৰা বচাই ৰাখে। গোটেই আঁঠুটোক এখন চামনিৰ দৰে আৱৰণে আৱৰি ৰাখে যাক synovial membrane বুলি কোৱা হয়। এই synovial membrane-অৰ কোষবোৰে এটি তৰল পদাৰ্থ নিঃসৰণ কৰে যাক synovial fluid বুলি কোৱা হয়। এই synovial fluid-এ গাড়ীৰ ইঞ্জিনত থকা মবিলৰ দৰে কাম কৰে অৰ্থাৎ হাড়বোৰক ঘঁহনি খোৱাৰপৰা ৰক্ষা কৰে। এই ৰসবিধক কম-বেছি নোহোৱাকৈ synovial membrane খনে সন্তুলন বজাই ৰাখে। তদুপৰি bursa, tendon আদি অন্যান্য কেতবোৰ তত্ত্বৰে আঁঠুৰ সন্ধিৰ গঠন হয়।\nআঁঠুৰ বিষৰ কাৰণ\n১) অষ্টিও আৰথ্ৰাইটিজ\nআঁঠুৰ বিষৰ মুখ্য কাৰণটোৱেই হৈছে আঁঠুৰ অৱয়ৱসমূহৰ ক্ষয় হোৱা। শৰীৰৰ ওজন বৃদ্ধি, বৰ্ধিত বয়স, অত্যাধিক পৰিশ্ৰম, ৰোগ প্ৰতিৰোধ-ক্ষমতাৰ অভাৱ, বংশানু ভাবে তথা খাদ্যৰ বিসংগতি, কেলছিয়াম আৰু ভিটামিন আৰু মিনাৰেলৰ অভাৱত আঁঠুৰ অৱয়ৱসমূহ ক্ষয় হ’বলৈ ধৰে। পোনতে shock absorber সদৃশ cartilageসমূহৰ ভাঙোন আৰম্ভ হয়। যাৰ লগে লগে আঁঠুটোক বান্ধি ৰখা ligaments আৰু কন্দৰাসমূহৰো ক্ষয় হ’বলৈ ধৰে। এটা সময়ত আঁঠুটোৰ ভিতৰত থকা তেল সদৃশ জলীয়াংশৰ (synovial fluid) পৰিমাণ কমিবলৈ ধৰে আৰু ওপৰৰ হাড়ৰ লগত তলৰ হাড় ঘঁহনি খাবলৈ ধৰে।এই ঘঁহনিৰ ফলত হাড়ৰ বাহ্যিক আৱৰণ, যাক peiostium বুলি কোৱা হয়, সেই আৱৰণখন বিদীৰ্ণ হোৱাৰ ফলত সেই ঠাইতে কাঁইট সদৃশ হাড়ৰ সৃষ্টি হয় যাক ostrophyte অৰ্থাৎ হাঁড়ৰ কাঁইট বুলি কোৱা হয়। খোজ কাঢ়িলে বা দৌৰিলে এই কাঁইটবোৰে কাষৰ মাংশপেশী তথা লিগামেণ্ট আৰু টেন্দনসমূহক খুঁচিবলৈ ধৰে কাৰণে ৰোগীজনে অসহ্য বিষ অনুভৱ কৰে।\n*আঁঠুৰ বিষ। আঁঠুটো লৰচৰ কৰাত অসুবিধা হোৱা।\n*বহাৰ পৰা উঠা বা উঠাৰ পৰা বহা কার্যত অসুবিধা হোৱা।\n*কেতিয়াবা বহাৰ পৰা উঠিলে বিজুলী মৰাৰ দৰে বিষ অনুভৱ হোৱা।\n*গাঁঠিটো লৰচৰ কৰিলে মৰক মৰক শব্দ হোৱা।\n*আঁঠু ফুলা। কেতিয়াবা পানী জমা হোৱা।\n*বৰ্ধিত অৱস্থাত ভৰি দুখন ধেনুভিৰীয়া হোৱা।\n*খোজৰ বিসংগতি হোৱা।\n*গাঁঠিটোৰ আশে পাশে থকা মাংসপেশীসমূহ শুকাই যোৱা।\n২) আঁঠুৰ আঘাত\nকিবা কাৰণত আঁঠু আঘাতপ্ৰাপ্ত হ’লে, হাড় ভাঙিলে, tendon, ligaments, meniscus, bursa আদি আঘাতপ্ৰাপ্ত হলে আঘাত অনুযায়ী বিভিন্ন ধৰণৰ বিষ হ’ব পাৰে।\n৩) পপলিটিয়েল চিষ্ট\nআঁঠুটোৰ পিছফালৰ অংশক poplitial অংশ বুলি কোৱা হয়। চিষ্ট হৈছে এখন আৱৰণৰ ভিতৰত পানী জমা হোৱা। কেতিয়াবা আঁঠুৰ এই অংশত চিষ্ট হোৱা দেখা যায় যিয়ে আঁঠুটোৰ চলন-ফুৰণত ব্যাঘাত জন্মায় আৰু পৰৱৰ্তী সময়ত বিষৰ সৃষ্টি কৰে। এনে ক্ষেত্ৰত চিষ্টটো উঠাই দিলে ৰোগীয়ে বিষৰ পৰা আৰাম পায়।\n৪) কেতবোৰ অন্য ৰোগৰ লক্ষণ হিচাপে\nকেতবোৰ ৰোগ, যেনে—rheumatoid arthritis, SLE, rheumatic arthritis ইত্যাদি অন্য ৰোগ যি মুখ্যতঃ আঁঠুত বিষৰ সৃষ্টি নকৰে, এনে ৰোগতো কেতিয়াবা আঁঠুৰ বিষ হয়।\n৫) আঁঠুৰ সংক্রমণ\nসাধাৰণতে বেক্টেৰিয়াৰদ্বাৰা সংক্ৰমণ হ’লেও আঁঠু ফুলি যায় আৰু বিষ আৰম্ভ হয়। তদুপৰি বিভিন্ন ৰোগত আঁঠুৰ বিষ হব পাৰে।\nহেজাৰ হেজাৰ বছৰ পুৰণি আয়ুৰ্বেদ শাস্ত্ৰত আঁঠুৰ বিষৰ লক্ষণ, চিকিৎসা সম্পৰ্কে বৰ্ণনা পোৱা যায়। আয়ুৰ্বেদত সন্ধিগত বাত, জানুসন্ধি শূল, জানুসন্ধি শোথ, ক্ৰষ্টক শীর্ষক ইত্যাদি বিভিন্ন আঁঠুৰ ৰোগৰ বৰ্ণনা পোৱা যায়। আজিৰ লিখনিটোত আমি যিহেতু অষ্টিও আৰথ্ৰাইটিছৰ ওপৰতহে বেছি গুৰুত্ব দিছো, সেয়েহে ইয়াৰ সম্পৰ্কত আয়ুৰ্বেদিক দৃষ্টিভংগী দাঙি ধৰিলো। আঁঠুক আয়ুৰ্বেদত জানুসন্ধি বুলি কোৱা হয়। অত্যধিক পৰিশ্ৰম, বার্ধক্যজনিত কাৰণ আৰু বায়ু দোষৰ বিসংগতিৰ কাৰণসমূহৰ ফলত শৰীৰৰ বায়ু দোষৰ বিসংগতি হ’বলৈ ধৰে; যাৰ ফলস্বৰূপে হাড়বোৰ দুৰ্বল হয়, সন্ধিটোৰ আশে-পাশে থকা মাংসপেশী তথা স্নায়ুকণ্ডৰাসমূহৰ ৰাচনাত্মক বিসংগতি হ’বলৈ ধৰে। ফলত জানুসন্ধি দুৰ্বল হৈ পৰে আৰু কালক্ৰমত আঁঠুৰ বিষৰ আৰম্ভণি হয়। এয়া হৈছে সহজ ভাষাত এক থূলমূল আভাস।\n১) শৰীৰৰ ওজন কমাওক।\n২) খোজ কাঢ়োতে সদায় চিধা হৈ খোজ কাঢ়িব।\n৩) ওখোৰা-মোখোৰা ৰাস্তাত বেছিকৈ খোজ নাকাঢ়িব।\n৪) বেছিকৈ ছিৰি নবগাব।\n৫) কেলছিয়ামযুক্ত তথা পুষ্টিকৰ আহাৰ খাব।\nআঁঠুযুৰি শক্তিশালী কৰি ৰখাটো অতি দৰকাৰী। নিতৌ কেতবোৰ ব্যায়াম কৰিলে আঁঠুৰ বিষৰপৰা পৰিত্ৰাণ পাব পাৰি। আঁঠুৰ বিষৰ যিহেতু কাৰণ বহুত, সেয়েহে কাৰণসমূহ জানি ব্যায়ামসমূহ কৰিলে বেছি উপকাৰ পোৱা যায়। আঁঠুৰ বিষৰ উপশমৰ বাবে তলত উল্লেখ কৰা কেইটামান ব্যায়াম কৰি চাব পাৰে।\n১) ওপৰমুৱাকৈ শুই লওক। এতিয়া হাত দুখনৰ সহায়ত এখন ভৰি কোঁচাই গাৰ পিনে টানক। কিছুসময় ৰাখি এখন ভৰি চিধা কৰি আনখন ভৰি কৰক। এনেকৈ দহ বাৰমান কৰক (ছবি নং-২)।\n২) ওপৰমুৱাকৈ শুই লৈ আঁঠুযুৰিৰ তলত এটি গাৰু ৰাখক। এতিয়া আঁঠুযুৰিৰে গাৰুটোৰ ওপৰত জোৰ দিয়ক অৰ্থাৎ মজিয়াৰ পিনে জোৰ দিয়ক (ছবি নং-৩)।\n৩) চিধাকৈ শুই ভৰি দুখন এখন চকীৰ ওপৰত ৰাখক। এতিয়া কঁকালটো ওপৰৰ পিনে দাঙি ভৰি দুখন চিধা কৰক। পুনৰ আগৰ অৱস্থালৈ আহক। এনেদৰে দহ বাৰ কৰক (ছবি নং-৪)।\n৪) এতিয়া ওলোটাকৈ শুই লওক। হাত দুখন শৰীৰৰ দুয়োকাষে ৰাখি এখন ভৰি কোঁচাওক। কিছুসময় ৰাখি পুনৰ আগৰ অৱস্থালৈ যাওক। এনেদৰে আনখন ভৰিও কৰক। এনেদৰেই দহ বাৰমান কৰক (ছবি নং-৫)।\n৫) এতিয়া থিয় হৈ লওক। এটা ছিৰিত এখন ভৰিৰে থিয় হওক। কিছু সময় থাকি পুনৰ আগৰ অৱস্থালৈ আহক। এতিয়া আনখন ভৰিৰে কৰক। এনেদৰে দহ-বাৰ বাৰমান কৰক (ছবি নং-৬)।\n৬) থিয় হৈ এখন ভৰি বুকুলৈ কোঁচাওক। কিছু সময় ৰখি পুনৰ আগৰ অৱস্থালৈ আহক। এনেদৰেই আনখন ভৰিও কৰক। এনেদৰে দহ বাৰমান কৰক (ছবি নং-৭)।\n৭) এতিয়া বহি লওক। দুয়োখন ভৰিৰ মাজত গাৰু এটি ৰাখক (দুয়ো আঁঠুৰ মাজত)। এতিয়া গাৰুটোক আঁঠুদুটাৰে জোৰকৈ হেঁচক। কিছু সময় পিছত পুনৰ কৰক। এনেদৰে পাঁচ বাৰমান কৰক (ছবি নং-৮)।\n৮) কাপোৰত দুই কিলোমান বালি ভৰ্তি কৰি সৰু গাৰু এটি বনাই লওক। এতিয়া এখন ওখ ঠাইত বহক যাতে ভৰি দুখন ওলমি থাকে। এতিয়া বালিভৰ্তি গাৰুটো এখন ভৰিৰ পতাত ৰাখি ভৰিখন চিধাকৈ মেলি দিয়ক। কিছু সময় চিধাকৈ ৰাখি পুনৰ আগৰ অৱস্থালৈ আহক। এনেদৰে এখন ভৰিৰে দহ বাৰমান কৰি আনখন ভৰিৰেও দহ বাৰমান কৰক। এনে কৰিলে আঁঠুটোৰ মাজৰ ঠাইখিনি বাঢ়ি যায় যাৰ ফলত হাড়বোৰৰ ঘঁহনি খোৱা কমি যায় আৰু আৰু আঁঠুৰ বিষ কমিবলৈ ধৰে। অৱশ্যে চিকিৎসকৰ পৰামৰ্শ ল’ব কিমান পৰিমাণৰ বালি ল’ব লাগিব সেয়া জানিবলৈ।\nআগতেই উল্লেখ কৰিছো যে আয়ুৰ্বেদত এই বেমাৰৰ বিষয়ে সুন্দৰ বৰ্ণনা পোৱা যায়। আমি চিকিৎসা কৰোতে দুটা কথাৰ ওপৰত বেছি গুৰুত্ব দিওঁ। সেই দুটা হৈছে—গাঁঠিটো ফুলিছে নে ফুলা নাই। ফুলিলে কফ আৰু বায়ুৰ চিকিৎসা কৰা হয় আৰু নুফুলিলে অকল বাতনাশক চিকিৎসা কৰা হয়। ইয়াৰ কাৰণে চিকিৎসকৰ পৰামর্শ ল’ব লাগে। তথাপি কেইটামান ঘৰুৱা দিহা আগবঢ়ালো—\n১) ধঁতুৰাৰ পাত, পছতিয়াৰ পাত, এৰা গছৰ পাত সম পৰিমাণত লৈ হালধিৰ গুৰিৰ লগত আঁঠুটোৰ চাৰিওপিনে প্ৰলেপ লগাই চাফা কাপোৰেৰে বান্ধি থ’ব তিনি-চাৰি ঘণ্টা সময়। এনেকৈ কেইদিনমান কৰিব।\n২) এটা প্ৰেছাৰ কুকাৰত উপৰিউক্ত গছৰ পাতসমূহ দি কুকাৰৰ হুইছেল খুলি এডাল গেছৰ পাইপত সংযোগ কৰিব। এতিয়া কুকাৰটো চৌকাৰ ওপৰত ৰাখি মিশ্ৰণসমূহ উতলিবলৈ দিলে পাইপেৰে বাষ্প বাহিৰ হব। এই বাষ্প দূৰৰপৰা আঁঠুটোৰ চাৰিওপিনে লগাওক। এনেদৰে আধা ঘণ্টাকৈ সদায় পোন্ধৰ দিনৰপৰা এমাহমান কৰিলে যথেষ্ট আৰাম পোৱা যায়।\n৩) অকণমান শুকান বালি ৫০গ্ৰাম সৈন্ধৱ নিমখৰ লগত ভাজি এখন মাৰ্কিন কাপোৰত টোপোলা বনাই আঁঠুটোৰ চাৰিওপিনে সেকি দিলে যথেষ্ট আৰাম পাব।\n(এই আটাইখিনি কৰ্ম দেখাত যদিও সহজ যেন লাগে তথাপি আৰম্ভণিতে এজন আয়ুৰ্বেদিক চিকিৎসকক দেখুৱাই কৰা উচিত।)\nআয়ুৰ্বেদৰ অন্যান্য ফলপ্ৰসূ চিকিৎসা\nআয়ুৰ্বেদিক মহাবিদ্যালয়সমূহত এই ৰোগ সংক্ৰান্তত বহুতো গৱেষণা হৈছে। ইয়াৰে ভিতৰত কেতবোৰ পিণ্ড স্বেদ চিকিৎসা, বস্তি চিকিৎসা, স্নেহন চিকিৎসা আদি প্ৰধান। আয়ুৰ্বেদ চিকিৎসাত ৰোগ আৰু ৰোগীৰ বালাবল চাইহে চিকিৎসা কৰা হয়। সেয়েহে ৰোগীক নোচোৱাকৈ আয়ুৰ্বেদিক চিকিৎসা কৰাটো উচিত নহয়।\nআয়ুৰ্বেদিক চিকিৎসাত এই ৰোগৰ চিকিৎসাৰ বাবে বহুতো ঔষধি আছে। এজন অভিজ্ঞ চিকিৎসকৰ পৰামৰ্শ ল’লে আঁঠুৰ বিষৰপৰা পৰিত্ৰাণ পাব পাৰি।\nসদৌ শেষত prevention is better than cure কথাশাৰী মনত ৰাখি আঁঠুৰ বিষ নোহোৱাৰ বাবে ওপৰত উল্লিখিত কৰণীয়সমূহৰ লগতে ব্যায়ামসমূহ নিয়মীয়াকৈ কৰক; নহলে আঁঠুৰ বেমাৰ বাঢ়ি গ’লে আঁঠু পুনঃসংস্থাপন (knee transplant) কৰাৰ বাহিৰে গত্যন্তৰ নাথাকিব। মনত ৰখা দৰকাৰ যে knee transplant কৰিও সম্পূৰ্ণ সুস্থ হ’ব বুলি আশা কৰিব নোৱাৰি।\nচৰকাৰী আয়ুৰ্বেদিক মহাবিদ্যালয়\nভাৰতৰ স্বৰাজতকৈ অসমৰ স্বৰাজ হীন নে?\nWith Rituraj Phukan-aface to face interview\n10 MUST TO FOLLOW CYBERSECURITY TIPS TO KEEP YOUR DIGITAL LIFE SAFE\nU.S. Domestic Uranium Production versus Imports 1950 to 2018.\nহিমালয় ট্ৰেকিং ডায়েৰী(৬)


Hysoft in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Hysoft ar byavahar, ppali, parshwakriya, upkaar, kriya-pratikriya aaru satarkatabani\nHysoft ৰ লাভ আৰু ব্যৱহাৰসমূহ- Hysoft Benefits & Uses in Assamese- Hysoft ar laabh aaru byavaharsamuh\nHysoft ৰ পালি আৰু সেয়া কেনেদৰে ল'ব- Hysoft Dosage & How to Take in Assamese - Hysoft ar paali aaru xeya kenedore lobo\nHysoft ৰ পাৰ্শ্চক্ৰিয়াসমূহ- Hysoft Side Effects in Assamese- Hysoft ar parshwakriyasamuh\nHysoft সংক্ৰান্ত সতৰ্কতাবাণীসমূহ- Hysoft Related Warnings in Assamese- Hysoft xonkranta xatarkatabanisamuh\nঅইন দৰৱৰ সৈতে Hysoftৰ গুৰুতৰ ক্ৰিয়া-প্ৰতিক্ৰিয়া- Severe Interaction of Hysoft with Other Drugs in Assamese- Oinor xoite Hysoft ar gurutor kriya-pratikriya\nHysoft মতভেদসমূহ- Hysoft Contraindications in Assamese- Hysoft nishedhsamuh\nHysoft ৰ বিষয়ে সততে সোধা প্ৰশ্নসমূহ- Frequently asked Questions about Hysoft in Assamese- Hysoft ar bikhoye satate xodha prashnasamuh\nখাদ্য আৰু মদৰ সৈতে Hysoft ক্ৰিয়া-প্ৰতিক্ৰিয়া- Hysoft Interactions with Food and Alcohol in Assamese- khadya aaru modor xoite Hysoft kriya-pratikriya\nHysoft ৰ লাভ আৰু ব্যৱহাৰসমূহ - Hysoft Benefits & Uses in Assamese - Hysoft ar laabh aaru byavaharsamuh\nHysoft তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nHysoft ৰ পালি আৰু সেয়া কেনেদৰে ল'ব - Hysoft Dosage & How to Take in Assamese - Hysoft ar paali aaru xeya kenedore lobo\nHysoft-ৰ উপাদানসমূহ - Hysoft Active Ingredients in Assamese - Hysoft-ar upadaansamuh\nHysoft ৰ পাৰ্শ্চক্ৰিয়াসমূহ - Hysoft Side Effects in Assamese - Hysoft ar parshwakriyasamuh\nগৱেষণাৰ ভিত্তিত, Hysoft ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nHysoft সংক্ৰান্ত সতৰ্কতাবাণীসমূহ - Hysoft Related Warnings in Assamese - Hysoft xonkranta xatarkatabanisamuh\nHysoft-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nHysoftৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Hysoft নাখাব আৰু আপোনাৰ চিকিতসকৰ পৰামৰ্শ লওক।\nHysoft-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Hysoftৰ বৈজ্ঞানিক গৱেষনাৰ অভাৱত, Hysoftৰ সুৰক্ষাৰ বিষয়ে তথ্য উপলব্ধ নহয়।\nবৃক্কত Hysoft কি প্ৰভাৱ দেখা গৈছে?\nHysoftএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Hysoft কি প্ৰভাৱ দেখা গৈছে?\nHysoftৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Hysoft ৰ কি প্ৰভাৱ দেখা গৈছে?\nHysoftৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Hysoftৰ গুৰুতৰ ক্ৰিয়া-প্ৰতিক্ৰিয়া - Severe Interaction of Hysoft with Other Drugs in Assamese - Oinor xoite Hysoft ar gurutor kriya-pratikriya\nHysoft তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nHysoft মতভেদসমূহ - Hysoft Contraindications in Assamese - Hysoft nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Hysoft লোৱা অনুচিত যাতে -\nHysoft ৰ বিষয়ে সততে সোধা প্ৰশ্নসমূহ - Frequently asked Questions about Hysoft in Assamese - Hysoft ar bikhoye satate xodha prashnasamuh\nএই Hysoft-এ অভ্য়াস বা নিচাৰ সৃষ্টি কৰে নেকি?\nনহয়, আপনি Hysoftৰ প্ৰতি আসক্ত নহয়।\nহয়, আপুনি Hysoft লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Hysoft লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Hysoftয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Hysoft ক্ৰিয়া-প্ৰতিক্ৰিয়া - Hysoft Interactions with Food and Alcohol in Assamese - khadya aaru modor xoite Hysoft kriya-pratikriya\nখাদ্য আৰু Hysoftৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Hysoft আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Hysoftৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Hysoftৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nHysoft ৰ অনুকল্প - Substitutes for Hysoft in Assamese\nআপুনি বা আপোনাৰ পৰিয়ালৰ কোনোবাই Hysoft লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Hysoft ব্যৱহাৰ কৰিছিল নেকি?\nআপুনি কিমান পৰিমাণে Hysoft সেৱন কৰিছিল?\nআপুনি Hysoft ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Hysoft সেৱন কৰে?


ধনেৰে নহয় মনেৰে ধনী হওঁক-হেমেন হাজৰিকা\nউচ্চ মন এটাৰ অধিকাৰী হ'বলৈ সাধনা লাগিব; মনেৰে ধনী হ'ব লাগিব।।\nধনেৰে ধনী এজন মানুহ মনেৰে ধনী নহ'বও পাৰে তাৰ বিপৰীতে ধনৰ ভিক্ষাৰী হ'লেও কোনো এজন ব্যক্তি মনেৰে ঐশ্বৰ্য্যশালী হ'ব পাৰে ।\nধনী মনৰ মানুহ এগৰাকী সকলোৰে প্ৰিয় পাত্ৰ হয়, কাৰণ তেওঁৰ উদাৰতাই সকলোকে আকোঁৱালি লয় । তেওঁৰ মনত কোনো উচ্চ-নীচ নাই । সকলো সমান , কিন্তু কেৱল টকাৰে ধনী এজন মানুহে তেনেদৰে ভাবিব নোৱাৰিব পাৰে ।\nআমি সমাজত দেখি আহিছোঁ,সোঁৱে বাওঁৱে টকা পইচা ঘটি নিজকে ধনাঢ্য ব্যক্তি বুলি চিনাকি দিয়া মানুহে তেওঁতকৈ কম টকা পইচা থকা মানুহক অলপ হেয় চকুৰে চাই। তেওঁতকৈ যেন সেই ব্যক্তি গৰাকী সৰু মানুহ । তেওঁৰ লগত ভালদৰে মাতবোল কৰিবলৈ ইচ্ছা প্ৰকাশ নকৰে ।\nতেনেবোৰ মানুহক অন্য মানুহে টকাৰ বাবেহে দেখুৱাই সন্মান কৰে । তেওঁলোকে আন্তৰিক সন্মান নাপায় । তেনেবোৰ মানুহৰ ঘৰত নাৰায়ণ স্বৰূপ মানুহ দেখিবলৈ পোৱা নাযায় । কিন্তু মনৰ ধনী মানুহৰ ঘৰত খাবলৈ একো নাপালেও তাত মানুহৰ সমাগম পোৱা যায় । মানুহৰ পদধুলি পোৱাটো সৌভাগ্যৰ কথা!এইটো ইমান সহজে পোৱা নাযায় ।\nধনী মনৰ এগৰাকী মানুহৰ অন্তৰখন উদাৰ,অকপটে অন্যক সহায় কৰিবলৈ আগবাঢ়ি যায় নি়ঃস্বাৰ্থ ভাৱেৰে । আনক সহায় কৰি ভাল পায় । সৰু ডাঙৰ সকলোবোৰ তেওঁৰ বন্ধু । আনক আপোন কৰি ল’ব পৰা বাবে সকলোৰে পৰা আদৰ পায় । সেই যে কবিতা ফাকি পৰক আপোন কৰিব পাৰিলে সংসাৰ সুখৰ ঠাই সেয়া তেওঁৰ ক্ষেত্ৰত প্ৰযোজ্য ।\nমনেৰে ধনী হ'বলৈ টকা পইচা নালাগে । মনেৰে ধনী হ'বলৈ আটক ধুনীয়া ঘৰ নালাগে, বিলাসী গাডী নালাগে, নালাগে দামী পোচাক লাগে মাথো এটা উদাৰ মন । ঘৰলৈ এজন ভিক্ষাৰী আহিলে দাবী ধমকি দি ঘৰৰ পৰা খেদি বাহিৰ কৰি দিব পৰা ধনী মানুহজন মানসিক ভাবে তেওঁ কিমান দুখীয়া সেয়া তেওঁ বুজিব কেতিয়া । আনহাতে নিজে নাখায়ো তেনে এজন লোকে ঘৰলৈ মাতি নি ঘৰত যি আছে তাকে সেই ভোকাতুৰ আত্মাটোক তৃপ্তি কৰাই যিমান প্ৰশান্তি লভে ঠিক তেনেদৰে সেই লোক জনেও লভে । তেন্তে তেওঁ মনেৰে এজন সমৃদ্ধিশালী লোক নহয়নে?\nকথা প্ৰসঙ্গত উনুকিয়াব খুজিছোঁ, সেয়া কিছু বছৰৰ আগৰ কথা, পুৰণা হ'ল, তথাপি শব্দ ব্ৰহ্ম সদায়েই নতুন ।অজস্ৰ ধন সম্পদৰ মালিক, পেচাত শিক্ষয়িত্ৰী,যাক টকাৰ ওপৰত বহি থকা বুলি ক'ব পাৰি । তেখেতে পাঠশালা বিদ্যালয়ৰ নিজৰ কণ-কণ দুখীয়া ছাত্ৰ-ছাত্ৰীসকলক হেনো শুধিছিল, ঐ তঁহতে ৰৌমাছ দেখিছ, খাই পাইছ ৰৌমাছ?? তেতিয়া ৰৌমাছ সেইচাম মানুহৰ বাবে দুৰ্লভ । গতিকে এনে এটা মহান বৃত্তিত জড়িত থাকিও তেখেতৰ মনটো কিমান দুখীয়া ভাবি চাওক । সেয়া শিশু কেইটাক তাচ্ছিল্ল্য কৰা নহ'লনে , মনত আঘাত কৰা নহ'লনে , ধনী হ'ল তাতে কি হ'ল তেওঁ কাহানিও মানসিক ভাবে ধনী হ'ব নোৱাৰিলে এগৰাকী শিক্ষয়িত্ৰী হৈও!\nআমি শিক্ষিত হৈছোঁ হয় । কিন্তু জ্ঞানী হ'ব পাৰিছোনে , শিক্ষিত হ'বৰ বাবে জ্ঞান লাগে নে জ্ঞানী হ'বৰ বাবে শিক্ষিত হোৱাটো প্ৰয়োজন । সমস্যাটো ক'ত? আচলতে আমি সকলো বুজো কিন্তু নকৰোঁ । তেনে কৰিলে মানুহে কি ক'ব , মানুহে কি ক'ব সেইটো ভাবি থাকিলে সমাজত একো কামেই নহ'ব । কাৰণ আমি এতিয়াও বাপেক পুতেক আৰু গাধ সাধুটোৰ পৰ্যায়তে আছোঁ , তাৰ পৰা আমি আগুৱাব পৰা নাই । আনে কি ভাবিব সেই ভাৱটো এৰি , মই কি কৰিছোঁ, আনতকৈ কিবা এটা বেলেগ কৰিব পাৰিছোনে যিটো আনৰ বাবে আদৰ্শ হৈ পৰিব পাৰে । কিবা এটা ভাল কাম প্ৰথমে কোনোবা এজনে কৰি দেখুৱাব লাগিব আৰম্ভ তেতিয়াহে হ'ব । মনৰ দিগন্ত আমি প্ৰসাৰিত কৰিব পাৰিব লাগিব ।\nআমাৰ এটা সৰু কামে, সৰু কথাই, অলপ সহায়ে যদি কাৰোবাৰ কিবা উপকাৰ হয় তাতকৈ আনন্দৰ কথা কিবা থাকিব পাৰেনে! তেতিয়া সেইজন মানুহৰ অন্তৰত চিৰদিন সেইজন নমস্য হৈ থাকিব ।\nলাহে লাহে আমাৰ সমাজখনো কংক্ৰিট হ'বলৈ আৰম্ভ কৰিছে । আগৰ সেই সহজ সৰল উদাৰ মনৰ মানুহবিলাকক ক'ত জানো হেৰাই থাকিল । এনে কংক্ৰিটৰ সমাজত মনেৰে ধনী মানুহ ক'ত বিচাৰি পাব । হয়, ভাবিলে আচৰিত লাগে । অ তেনে উদাৰ মনৰ বহল অন্তৰৰ মানুহ বিচাৰিবলৈ হ'লে গাঁৱলৈ যাৱ লাগিব । প্ৰাকৃতিক সৌন্দৰ্যৰ মাজত বসবাস কৰা, পথাৰ, নদী, পাহাৰ, চৰাইৰ মাতত সাৰ পোৱা পৃথিৱীতে ধনী মনৰ মানুহ বিচাৰি পোৱা যাব । লখিমী সদৃশ মানুহ বোৰ আমাৰ আপোন হয় । সেই যে এটা গীত আছিল , কোনখন চলচ্চিত্ৰ জানো নামটো মনত নপৰা হ'ল । ঘৰৰে লখিমী গাঁৱতহে থাকে বোপাই সদৃশ । তাৰ বাবে আমি গাঁৱলৈ যাব লাগিব মনেৰে ধনী মানুহ বিচাৰি ।


Budget Archives - News Network Private Limited\nআজি গুৱাহাটী ক্লাবত AASU প্ৰতিবাদ\nAssam, Budget, Politics\nপেট্ৰল ডিজেল, ৰন্ধন গেছ আৰু অত্যাৱশ্যকীয় সামগ্ৰীৰ অস্বাভাৱিক মূল্যবৃদ্ধিকলৈ গুৱাহাটী ছাত্ৰ সন্থাই গুৱাহাটী ক্লাবত আজি প্ৰতিবাদত কৰে। আৰু মূল্যবৃদ্ধি ৰোধৰ দাবীত বিক্ষোভ কাৰ্যসূচী ৰূপায়ণ কৰে ।\nRBI ৰ নতুন নিয়ম!\nRBI এ সলনি কৰিলে ধন লেনদেনৰ নিয়ম। ২ লাখৰ সলনি এতিয়া ৫ লাখ টকা কৰিব পাৰিব ট্ৰান্সফাৰ।\nদীপাৱলীৰ পূৰ্বে চৰকাৰৰ বিশেষ উপহাৰ ! কেন্দ্ৰীয় চৰকাৰৰ কৰ্মচাৰীৰ ৩ শতাংশ বাঢ়িব DA\nকেন্দ্ৰীয় চৰকাৰে দেৱালীৰ পূৰ্বে চৰকাৰী কৰ্মচাৰীসকলক DA, DR আৰু HRA বৃদ্ধিৰ উপহাৰ দিয়াৰ সম্ভাৱনা। কেন্দ্ৰই জুলাই মাহত DA ১৭ শতাংশৰ পৰা ২৮ শতাংশলৈ আৰু HRA ২৪ শতাংশৰ পৰা ২৭ শতাংশলৈ বৃদ্ধি কৰিছিল। এতিয়া কেন্দ্ৰীয় কৰ্মচাৰীসকলৰ DA পুনৰ ৩ শতাংশ বৃদ্ধি…\nভোটগণনাৰ বাবে সাজু মণিৰাম দেৱান ট্ৰেড চেন্টাৰ ।\nAssam, Budget, Featured\nক'ভিড প্ৰট'কলৰ মাজেৰে কামৰূপৰ চাৰিটা সমষ্টিৰ ভোটগণনাৰ ব্যৱস্থা কৰা হৈছে মণিৰাম দেৱান ট্ৰেড চেন্টাৰত । পূৰ্বতকৈ কিছু পৃথক ৰূপত অনুষ্ঠিত হ'ব ভোটগণনাৰ প্ৰক্ৰিয়া ।


minister-pijush-hazarika-criticozed-kamal-medhi-tv-ajay-skd– News18 Assam\nৰাজনীতিৰ ন্যূনতম জ্ঞানো নাই কমল মেধিৰ, প্ৰথমে ৰাজনীতিৰ জ্ঞান লওক – কিয় ক’লে পীযূষ হাজৰিকাই?\nUpdated:January 5, 2021, 5:01 PM IST\nকংগ্ৰেছ আৰু এআইইউডিএফ দলকো কঠোৰ ভাষাৰে সমালোচনা কৰে পীযূষ হাজৰিকাই৷\nLast Updated: January 5, 2021, 5:01 PM IST\nঅসমৰ ৰাজনৈতিক মানচিত্ৰৰ বিষয়ে নজনা মানুহে অসম কেনেকৈ চলাব? কংগ্ৰেছ এৰি ৰাইজৰ দলত যোগদান কৰা কমল মেধিক কটাক্ষ মন্ত্ৰী পীযূষ হাজৰিকাৰ৷ ৰাজনীতিৰ ন্যূনতম জ্ঞান নাই তথাকথিত নেতা কমল মেধিৰ ৷ প্ৰথমে কমল মেধিক ৰাজনীতিৰ জ্ঞান ল’বলৈ আহ্বান মন্ত্ৰীগৰাকীৰ৷\nউল্লেখ্য যে মুখ্যমন্ত্ৰী সৰ্বানন্দ সোণোৱাল যি সমষ্টিতে নিৰ্বাচনত অৱতীৰ্ণ হ’ব অখিল গগৈয়েও সেই সমষ্টিৰ পৰা প্ৰতিদ্বন্দ্বিতা আগবঢ়াব বুলি মন্তব্য কৰিছিল কমল মেধিয়ে৷ যিহেতু মুখ্যমন্ত্ৰী সৰ্বানন্দ সোণোৱাল এগৰাকী জনগোষ্ঠীয় ব্যক্তি, সেয়ে অনুসূচিত জাতিৰ বাবে সংৰক্ষিত সমষ্টিতহে প্ৰতিদ্বন্দ্বিতা আগবঢ়াব পাৰিব৷ কিন্তু সেই সমষ্টিত সাধাৰণ শ্ৰেণীৰ ব্যক্তি অখিল গগৈ কেনেদৰে নিৰ্বাচনত অৱতীৰ্ণ হ’ব বুলি প্ৰশ্ন কৰে মন্ত্ৰীগৰাকীয়ে৷\nইফালে, কংগ্ৰেছ আৰু এআইইউডিএফ দলকো কঠোৰ ভাষাৰে সমালোচনা কৰে পীযূষ হাজৰিকাই৷ অখিল গগৈ নামৰ ইনজেকচন ন’ললে হেনো চলিব নোৱাৰে কংগ্ৰেছ-এআইইউডিএফ দলে৷ বিটিচি আৰু তিৱা স্বায়ত্ত পৰিষদীয় নিৰ্বাচনত এখনকৈ আসনৰ উদ্ধৃতি দি কংগ্ৰেছ দলে বিগত সময়ত ৰাইজৰ বাবে কাম নকৰাৰ প্ৰত্যুত্তৰ ৰাইজে প্ৰতিটো নিৰ্বাচনত দি আছে বুলি কটাক্ষ কৰে মন্ত্ৰী পীযূষ হাজৰিকাই৷ লগতে অজন্তা নেওগে বিজেপিত যোগদান কৰাৰ লগে লগে কংগ্ৰেছৰ আৰু এখন আসনত বিজেপিৰ হাতলৈ আহিল বুলিও কয় পীযূষ হাজৰিকাই৷\nআনহাতে অখিল গগৈক লৈ কোনো চিন্তাৰ কাৰণ বিজেপিৰ নাই ৷ অখিল গগৈ, কংগ্ৰেছ, এ আই ইউ ডি এফ কোনেও চৰকাৰ গঠন কৰিব নোৱাৰে, অসমৰ ৰাইজ বিজেপিৰ লগত আছে আৰু ২০২১ ত অসমত পূনৰ বিজেপিয়েই চৰকাৰ গঠন কৰিব ৷ অৱশ্যে য’ত বদৰুদ্দিন আজমলৰ সমৰ্থন আছে সেই আসনত কংগ্ৰেছ জয়ী হব বুলিও মন্তব্য কৰে জাগীৰোড সমষ্টিৰ বিধায়ক তথা অসম চৰকাৰৰ মন্ত্ৰী পীযূষ হাজৰিকাই ৷\nউল্লেখ্য যে মঙ্গলবাৰে জাগীৰোডৰ জাগীভকতগাওঁ সমূহীয়া ভৱনত অনুষ্ঠিত এক সভাত অগপ আৰু কংগ্ৰেছ দলৰ পৰা প্ৰায় পাঁচ শতাধিক কৰ্মীয়ে বিজেপি দলত যোগদান কৰে ৷\nFirst published: January 5, 2021, 5:01 PM IST